ފަތިސް ނަމާދުކުރުމުގައި ދެމިތިބޭ މީހުން – ފަހު ބައި – DhiSalafiyyah\nފަތިސް ނަމާދަށް ރައްކާތެރިވާ މީހުންނަށް ސަލާމަތްކަން ހުއްޓެވެ. ރޭގަނޑު ހަތަރުދަމު ހޭލާތިބެ މަޖާނެގުމުން ދުރުހެލިވެ، މިމަތިވެރި އަޖުރު އެމީހުން ޙާޞިލު ކޮށްފިއެވެ. އެމީހުން، ނަމާދަށް ތެދުވުމަށްޓަކައި އެމީހުންގެ ގަޑިތައް ތައްޔާރުކުރާތަން ފެންނާނެއެވެ. އަދި ވުޟޫކޮށް، ނިދުމުގެކުރިން ކިޔަން ވާރިދުވެފައިވާ ޛިކުރު ކިޔާތަން ފެންނާނެއެވެ. އަދި ހޭނުލެވޭނެހެން ހީވެއްޖެނަމަ، ނަމާދަށް ހޭލެއްވުމަށް އެހެންމީހެއްގެ ކައިރިން އެދެއެވެ. އެމީހުންގެ ހިތްތައް ވަނީ އީމާންކަމުން ފުރިގެންނެވެ. އެއްވެސް ސަބަބަކާއިހުރެ ނިދުން ލަސްވެގެން ނަމާދަށް ހޭލެވުން ލަސްވެއްޖެނަމަ، ހޭލެވުމުން އަވަހަށް ފުންމައިގެން ތެދުވެ ނަމާދަށް އަވަސްވެގަނެއެވެ. އެމީހުންނަކީ މިމަތިވެރި އަޅުކަމުގައި ދެމިތިބޭ މީހުންނެވެ. އެމީހުންނަކީ ﷲ ސުބުޙާނަހޫ ވަތަޢާލާގެ ޙަޟްރަތުގައި އެންމެ ލޮބުވެތިކަންބޮޑުވެގެންވާ، މިމަތިވެރި ޢަމަލު ކުރުމުގެ ސަބަބުން ކާމިޔާބު ލިބިގެންވާ މީހުންނެވެ. އިބްނު މަސްޢޫދު ރަޟިޔަﷲ ޢަންހުގެ އަރިހުން ރިވާވެގެން ވެއެވެ. އަހަރެން، ރަސޫލުﷲ ޞައްލަﷲ ޢަލައިހި ވަސައްލަމައާ ސުވާލުކުރީމެވެ. ﷲ ސުބުޙާނަހޫ ވަތަޢާލާގެ ޙަޟްރަތުގައި އެންމެ ލޮބުވެތިކަންބޮޑުވެގެންވާ ޢަމަލަކީ ކޮބާހެއްޔެވެ؟ އެހިނދު އެކަލޭގެފާނު ޙަދީޡްކުރެއްވިއެވެ. “الصَّلاةُ على وَقْتِها…” (متفق عليه) “ނަމާދު އޭގެ ވަޤުތުގައި އަދާކުރުމެވެ.”\nނަމާދުތަކަށް ފަރުވާކުޑަކޮށް އެނަމާދުތައް އޭގެވަގުތުން ފަސްކުރާ މީހާއަށް ހުރި ހިތާމައެއްގެ ބޮޑުކަމާއެވެ! އެމީހުންނަށް އެކުރެވޭ ފާފައިގެ ބޮޑުކަން އެމީހުންނަށް ވިސްނޭނެނަމައެވެ. އެމީހުންނަށް ގެއްލިގެން ދިޔައީ ކިހާބޮޑު ނިޢުމަތެއް ހެއްޔެވެ؟ ﷲ ސުބުޙާނަހޫ ވަތަޢާލާ ވަޙީ ކުރައްވާފައި ވެއެވެ. فَوَيْلٌ لِلْمُصَلِّينَ * الَّذِينَ هُمْ عَنْ صَلَاتِهِمْ سَاهُونَ ( الماعون: ٤ – ٥)\n“ފަހެ އެބައިމީހުންގެ ނަމާދާއިމެދު ޣާފިލުވެތިބެގެން ނަމާދުކުރާ މީހުންނަށް ގެއްލުމާއި ހަލާކު ހުށްޓެވެ.”\nفَخَلَفَ مِنْ بَعْدِهِمْ خَلْفٌ أَضَاعُوا الصَّلَاةَ وَاتَّبَعُوا الشَّهَوَاتِ فَسَوْفَ يَلْقَوْنَ غَيًّا (مريم: ٥٩)\n“އެއުރެންނަށް ފަހު (އިސްވެ ދިޔަ ހެޔޮލަފާ މީހުންނަށް ފަހު) ނުބައި ބަޔަކު އައެވެ. އެބައި މީހުން ނަމާދު ނަގައިލިއެވެ. އަދި އަމިއްލަ އެދުމަށް ތަބާވިއެވެ. ފަހެ ގަދަފަދަވެގެންވާ ޢަޛާބާ ފަހުން އެމީހުން ބައްދަލުކުރާނެތެވެ.”\nއަދި ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ.\n“أوَّلُ مَا يُحاسَبُ بِهِ العَبْدُ يَوْمَ القِيامَةِ الصلاة، فَإِنْ صَلحَتْ صَلحَ سَائِر عَمَله، وَإِنْ فَسَدَتْ فَسَدَ سَائِرُ عَمَله” (أخرجه الطبراني)\n“ޤިޔާމަތް ދުވަހު އެކަމަކުން އަޅާގެ ޙިސާބުބެއްލެވޭނެ އެންމެ ފުރަތަމަ ޢަމަލަކީ ނަމާދެވެ. ފަހެ ނަމާދު ރަގަޅުވެއްޖެނަމަ އޭނާގެ ހުރިހާ ޢަމަލެއް ރަގަޅުވާހުއްޓެވެ. އަދި ނަމާދު ފާސިދުވެއްޖެނަމަ އޭނާގެ ހުރިހާ ޢަމަލެއް ފާސިދުވާހުއްޓެވެ.”\nއޭ ޖަމާޢަތުގައި ނަމާދުކުރުމަށް ރައްކާތެރި ނުވާމީހާއެވެ! ޚާއްޞަކޮށް ފަތިސް ނަމާދުކުރުމަށް ފަރުވާކުޑަކުރާ މީހާއެވެ! ތިބާ ހިނގާނެ މަގެއް ކަމުގައި ޝައިޠާނާގެ މަގު ޚިޔާރު ކުރީ ކީއްވެގެން ހެއްޔެވެ؟ ތިބާގެ ކަންފަތަށް، ޝައިޠާނާ ކުޑަކަމުދިޔުމަށް ރުހެނީ ކީއްވެގެން ހެއްޔެވެ؟ ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހުގައި، އިރު އަރަންދެން ނިދާފައި އޮތް މީހެއްގެ ވާހަކަ ދެންނެވުމުން ޙަދީޘް ކުރެއްވިއެވެ.\n“ذَاكَ رَجُلٌ بالَ الشَّيْطانُ في أُذُنَيْهِ” (متفق عليه)\n“އެއީ ޝައިޠާނާ އެމީހެއްގެ ކަންފަތަށް ކުޑަގިފިލި ކޮއްފައިވާ މީހެކެވެ.”\nއޭ އަޚާއެވެ! އަމިއްލަ ނަފްސާމެދު ވިސްނާލަބަލާށެވެ! އެންމެ ފަހުން ޖަމާޢަތުގައި ފަތިސްނަމާދު ކުރީ ކޮންދުވަހަކު ކަން ހަނދާން އެބަހުރިތޯއެވެ؟ ފަތިސްނަމާދު ޖަމާޢަތުގައި ނުކޮށް، މިމަތިވެރި އަޅުކަމުން މަޙްރޫމްވެގެން އަޅުގަނޑުމެން ދާން ބޭނުންމިވާ މަންޒިލާ ހަމައަށް ވާޞިލްވެވޭނެ ހެއްޔެވެ؟\nﷲ ސުބުޙާނަހޫ ވަތަޢާލާއަށް ބިރުވެތިވާށެވެ. ތައުބާވުމަށް އަވަސްވެގަންނާށެވެ. އޭރުން ކުރެވިފައި ހުރި ފާފަތައް ފުހެވޭނެއެވެ. ﷲ ސުބުޙާނަހޫ ވަތަޢާލާ ތިޔަ އަޚާއަށް ދެއްވާފައިވާ ނިޢުމަތްތަކުގެ މަތިން ހަނދާން ނައްތާނުލާށެވެ. ﷲ ސުބުޙާނަހޫ ވަތަޢާލާގެ މަދަދަށް އެދި އަބަދުވެސް ދަންނަވާށެވެ. ފަތިސް ނަމާދަށް ހޭނުލެވުމުގެ އެންމެބޮޑު ސަބަބުކަމުގައިވާ، ރޭގަނޑު ލަސްވަންދެން ހޭލާހުރުމުން ދުރުހެލިވާށެވެ.\n• ނިދުމުގެކުރިން ވުޟޫކޮށް އަދި ނިދުމުގެކުރިން ކިޔުމަށް ވާރިދުވެފައިވާ ދުޢާތަށް ކިޔުން.\n• ނަމާދަށް ހޭލެއްވުމަށް މީހެއްގެ ކައިރީގައި ބުނުން\n• އެލާރމް ގަޑިޔެއް ބެހެއްޓުން\n• ހޭލެވުމުން އެންމެ ފުރަތަމަ ކަމަކަށް ﷲ ސުބުޙާނަހޫ ވަތަޢާލާއަށް ޛިކުރު ކުރުން.\n• ދެވަނަ ފަހަރަށް ނިންދެވުމަށް ޝައިޠާނާއަށް ފުރުޞަތު ނުދީ، ހޭލެވުމުން އަވަހަށް އެނދުން ތެދުވުން.\n• ﷲ ސުބުޙާނަހޫ ވަތަޢާލާ ޙަރާމް ކުރައްވަފައިވާ ކަންތައްތަކުން، ޚާއްޞަކޮށް ޙަރާމް ތަންތަނަށް ބެލުމުން ދުރުހެލިވުން. އެހެނީ ޙަރާމް ކަންތައްތައް ކުރުމަކީ ހެޔޮ ޢަމަލުތަކުން މަޙްރޫމުވާ ކަމެކެވެ.\n• ހެޔޮ ޢަމަލުތައް ކުރުމުގައި އެކަކު އަނެކަކަށް ވާދަކުރާ މީހުންނަށް ދެއްވާނެކަމަށް ﷲ ސުބުޙާނަހޫ ވަތަޢާލާ ވަޢުދުވެ ވޮޑިގެންފައިވާ މަތިވެރި ދަރަޖައިގެ މަތިން ހަނދާން ކުރުން.\n• ފަތިސްނަމާދަށް ހޭލުމަށް އާދަކުރުން.\nރަސޫލﷲ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ.\n“ثَلاثَةٌ كلُّهُمْ ضامِنٌ على اللهِ إِنْ عاشَ رُزِقَ وكُفِيَ، وَإِنْ ماتَ أَدْخَلَهُ اللهُ الجنَّةَ، وَمِنْهُمْ: مَنْ خَرَجَ إلى المسْجِدِ فَهُوَ ضامِنٌ عَلى الله” (أخرحه أبو داوود وابن حبان)\n“ﷲ އެބަޔަކާއި ޖާމިނުވެ ވޮޑިގެންވާ ތިންބަޔަކު ވެއެވެ. އެބައިމީހުން ދިރިތިބެއްޖެނަމަ ރިޒުޤު ދެއްވާހުއްޓެވެ. އަދި ފުދޭ ހުއްޓެވެ. އަދި އެމީހުން މަރުވެއްޖެނަމަ ﷲ އެބައިމީހުން ސުވަރުގެ ވައްދަވާހުއްޓެވެ. އެބައިމީހުންގެތެރޭގައި މިސްކިތަށް ދިއުމަށްޓަކައި (ގެއިން) ނިކުންނަމީހާ ހިމެނިގެންވެއެވެ. ފަހެ އޭނާއާއި ﷲ ޖާމިނުވެ ވޮޑިގެންވެއެވެ.”\nދުޢާއަކީ އަޅުގަނޑުމެން އެންމެންނަށް ވެސް ﷲ ސުބުޙާނަހޫ ވަތަޢާލާ ދެދުނިޔޭގެ ބާއްޖަވެރިކަން ދެއްވަވާ އެއިލާހުގެ ސުވަރުގެ ވެއްދެވުމެވެ.\nوصلَّى الله على نبيِّنا محمَّدٍ وعلى آله وصحبه


އުރީދޫ ކަސްޓަމަރުންނާއި ތަޖުރިބާކާރުން ގުޅުވާލަދޭ ވަސީލަތެއް ތަޢާރަފް ކޮށްފި\n24ގަޑިއިރު ޚިދުމަތްދޭ ސަޕޯޓް ހޮޓްލައިނެއް ގާއިމް ކުރުން\nރީދޫ ބިޒްނަސް ޚިދުމަތްތައް ފުޅާކުރެވުން\nކ. މާލެ2ފެބުރުއަރީ 2017 | ބުރާސްފަތި 17:29 2,373\nއުރީދޫ އޮފީސް - މުހައްމަދު ޝަރުހާން\nއުރީދޫ ބިޒްނަސް ކަސްޓަމަރުންނާއި ކަމާގުޅޭ ތަޖުރިބާކާރުން ގުޅުވާލަދޭ ވަސީލަތެއް ކަމަށްވާ އެންޓަޕްރައިސް ސަޕޯރޓް ސެންޓަރ، އުރީދޫއިން ތަޢާރަފްކޮށްފިއެވެ.\nއުރީދޫއިން ބުނީ މި އާ ސަޕޯޓް ސެންޓަރުން، 24ގަޑިއިރު ޚިދުމަތްދޭ ސަޕޯޓް ހޮޓްލައިނެއް ގާއިމްކޮށް، އުރީދޫ ބިޒްނަސްގެ ޚިދުމަތްތަށް ބަލަހައްޓައިދެވޭނެ ކަމަށެވެ. އަދި ޑިޖިޓަލް ޓެކްނޮލޮޖީއަށް ބަރޯސާވާ ވިޔަފާރިތަކަށް ބޭނުންވާ އަވަސް އެހީ ފޯރުކޮށްދޭނެ ކަމަށެވެ.\nމި ސެންޓަރާ ގުޅޭ ގޮތުން މައުލޫމާތު ދެއްވަމުން އުރީދޫގެ ހެޑް އޮފް ސޭލްސް ހުސައިން ނިޔާޒް ވިދާޅުވެފައި ވަނީ މި ނޭޝަންވައިޑް ސަބްމެރިން ކޭބަލް މެދުވެރިކޮށް، ރާއްޖޭގެ އެކި ކަންކޮޅުތަކަށް އުރީދޫ ބިޒްނަސް ޚިދުމަތްތައް މިވަނީ ފުޅާކުރެވިފައިވާ ކަމަށެވެ.\nއުރީދޫ ކަސްޓަމަރުންގެ އަދަދު ގިނަވަމުންދާއިރު ސަޕޯޓް ނެޓްވާރކް ތަރައްގީކޮށް، އެންމެ މަތީ ފެންވަރުގެ ޚިދުމަތް ފޯރުކޮށްދެވޭކަން ޔަގީންކުރަންޖެހޭ ކަމަށެވެ. ވިޔަފާރިތައް ހިންގުމުގައި އުރީދޫ ބިޒްނަސްގެ ޙިދުމަތްތައް ދަނީ ވަރަށް ބޮޑު ދައުރެއް އަދާކުރަމުން ކަމަށާއި އެހެންކަމުން، އެހީތެރިކަން ބޭނުންވާ ކޮންމެ ގަޑިއެއްގައި ވެސް، ކަސްޓަމަރުންނަށް ވަގުތުން ޚިދުމަތް ފޯރުކޯށްދޭނެ ޓެކްނިކަލް އިންޖިނިއަރުންނާއި ކަސްޓަމަރ ސަރވިސް ޓީމްތަށް ތިބުމަކީ މުހިއްމު ކަމެއް ކަމަށް ނިޔާޒް ވިދާޅުވިއެވެ.\nއުރީދޫގެ އެންޓަޕްރައިޒް ސަޕޯޓް ސެންޓަރުން، ތަޖުރިބާކާރު ޓެކްނިކަލް އިންޖިނިއަރުންނާއި ކަސްޓަމަރ ސަޕޯޓް ސްޓާފުންގެ އެހީގައި، ފޯނުން އަދި ރިމޯޓްކޮށްވެސް އަވަސް ޚިދުމަތް ފޯރުކޮށްދޭނެއެވެ. ހަމައެއާއި އެކު، ސައިޓަށް ޒިޔާރަތްކޮށްގެން ހައްލު ކުރެވޭ މައްސަލައެއް ދިމާވެއްޖެ ހާލަތެއްގައި، ފީލްޑުގައި މަސައްކަތް ކުރާ މުވައްޒަފުން މެދުވެރިކޮށް ބޭނުންވެފައިވާ ޚިދުމަތް ފޯރުކޮށްދޭނެ ކަމަށް އުރީދޫއުން މައުލޫމާތު ދެއެވެ.\nކަސްޓަމަރުންގެ ކުރިއެރުމަށް މަގުފަހިކޮށްދިނުމުގެގޮތުން، ކަސްޓަމަރުން ކުރާ ހަރަދުތަކާ އެކަށޭނަ ކުރިއެރުމެއް ހޯދައިދީ، އުފެއްދުންތެރިކަން އިތުރުކުރުމުގެ ގޮތުން، އެންމެ ފަހުގެ ޒަމާނީ އުފެއްދުންތަކާއި ޚިދުމަތްތައް އުރީދޫއިން ފޯރުކޮށްދެމުން ގެންދާނެއެވެ. އެގޮތުން ފިކްސްޑް އިންޓަނެޓް، ފިކްސްޑް ވޮއިސް، ޖީޕޮން، ވައިފައި، އައި.ޕީ.ޓީ.ވީ، ޕީ.ބީ.އެކްސް، ސީ.ސީ.ޓީ.ވީ ފަދަ ކަސްޓަމަރުންގެ ބޭނުންތަކާ އެއްގޮތަށް ފަރުމާކުރެވިފައިވާ އެންމެ ފަހުގެ ޒަމާނީ އުފެއްދުންތައް ހިމެނެއެވެ.\nއުރީދޫ ބިޒްނަސް އާ ބެހޭ އިތުރު މައުލޫމާތު އުރީދޫގެ ވެބްސައިޓުން ލިބޭނެ ކަމަށް އުރީދޫއިން މައުލޫމާތު ދެއެވެ.


(13 މެއި 2018 އާ ގުޅޭ) "ސްކާލެޓް!... ސްޓޭ ވިތް މީ... ބޭބީ ޕްލީޒް ސްޓޭ ވިތް މީ... ޓުނައިޓް.. ޑޯންޓް... ލީވް މީ އެލޯން" އަރްސަލް އަތްދިއްކޮށްލައިގެން އޮވެ ބުންޏެވެ. އިރުކޮޅަކު ބަލަން ހުރެފައި އެ އަތުގައި ނިމްރާ ހިފިއެވެ. ހުމުގެ ސަބަބުން އެ ދެއަތްތިލަ ވެސް އޮތީ ހޫނުވެފައެވެ. ނިމްރާގެ އަތްތިލައިގެ އިހުސާސް ކުރެވުނު ހިނދު އަރްސަލް ހިނިތުންވެލަމުން ދެ ލޯ މަރާލިއެވެ. އަދި ނިމްރާގެ އަތާއެކު އޭނާގެ އަތް ގެނެސް މެޔާ ކައިރިކޮށްލިއެވެ.\nރާދިން ފަތިސް ނަމާދަށް ދިއުމުގެ ކުރީން އަރްސަލްގެ ހާލު ބަލަން ބޭނުންވިއެވެ. އަރްސަލްގެ ކޮޓަރީގެ ދޮރު އެއްކޮށް ނުލައްޕާ ހުރި ތަން ފެނި އޭނާ މަޑުމަޑުން އެތެރެ ބަލާލިއެވެ. ކޮޓަރިއަށް ވެރިވެފައި އޮތް ފަނޑު އަލިކަމުގެ ތެރޭގައި ރާދިންގެ ލޮލުގައި އަރްސަލްގެ އެނދުގެ ކައިރިފަށުގައި އަތްއަޅުވާލައިގެން އެ އަތުގައި ބޯ ބާއްވާލައިގެން ނިދިފައި ނިމްރާ އިން ގޮތް އަޅައިގަތެވެ. އެތެރެއަށް ވަދެ އަރްސަލްގެ ހުން ބަލާލަން ހިތަށް އަރާފައި ވެސް ރާދިން ހުއްޓުނީ ނިމްރާގެ ނިދި ގެއްލިދާނޭތީވެއެވެ. އިރުކޮޅަކު ބަލަން ހުރެފައި ރާދިން ޖީބުގައި އޮތް ފޯނު ނަގައި ފޮޓޯއެއް ނެގިއެވެ.\n"ޔޫ ބެޓާ އެޕްރިޝިއޭޓް ހާ... އެހާވަރުން ނިމް އެހީވީމަ ވެސް ހޭ ޖެހޭ ގޮތަށް ނޭނގެ އެ އަންހެންކުއްޖާއަށް ކުރާނީ ކިހާވަރެއްގެ ކަމެއްކަން. ޔަގީނުން ވެސް ފޮޓޯ ދެއްކީމަ އަރްސަލްއަށް ވެސް ޖެހޭނީ ޤަބޫލުކުރަން... ރޭ ހަތަރުދަން އެ ހާލުގައި ނޫންކަމެއް ނޭނގޭ އެ އިނީ. ޝީ ކެއާޒް ފޯ ހިމް ކޮންމެ ގޮތަކަށް އަރްސަލް ކަންތައްކުރިޔަސް" ރާދިން އަމިއްލަ ނަފްސާ ވާހަކަދެއްކިއެވެ.\nމަކަރުވެރި ދެއްކުންތެރި އަންހެނަކަށްވުރެން ނިމްރާއަކީ ރަނގަޅު ކުއްޖެއްކަން އަރްސަލްއަށް ވިސްނައިދޭން ރާދިން ބޭނުންވެއެވެ. އަރްސަލްގެ ސިކުނޑީގައިވާ ބަދަލު ހިފުމުގެ ޚިޔާލުތައް ދޫކޮށްލާ ނިމްރާއާ ޞުލްޙަވާން ރާދިން އެދެއެވެ. ނަމަވެސް އަރްސަލްއަކީ ގޮތްދޫނުކުރާ މީހެކެވެ. އޭނާ ޤަބޫލުކުރާ ގޮތުގައި ހިފަހައްޓައި އެ ގޮތުގައި ދެމި ހުންނަން ބޭނުންވާ ޒުވާނެކެވެ. އޭނާގެ ނިންމުންތައް ބަދަލުކުރުމަކީ ޚުދު ރާދިންއަށް ވެސް ކުރަން ފަސޭހަ ކަންކަމެއްނޫނެވެ. އެހެންވިޔަސް ނިމްރާ އެ ދެ ޒުވާނުންގެ ދިރިއުޅުމުގައި ވަރަށް ބޮޑަށް ޝާމިލުވެއްޖެއެވެ. އެ އަންހެންކުއްޖާ އެކަހެރިކޮށްލުމުގެ ބަދަލުގައި އެ އަންހެންކުއްޖާ އެނގެން ރާދިން ވެސް މިހާރު ވަރަށް ބޮޑަށް ޝައުގުވެރިވެއެވެ.\nނަމާދުން ފައިބައިގެން ރާދިން އައިސް އެޕާޓްމެންޓަށް ވަންއިރު ނިމްރާ ސިޓިންރޫމުގައި އިނެވެ. ކާމޭޒު ދޮށުގައި ކޮފީ ޖޯޑެއް ހިފައިގެންނެވެ. ރާދިން ފެނުމުން އޭނާއަށް އަވަހަށް ކޮފީ ހަދައިގެން ގެނެސްދިނެވެ.\n"މިހާރު ކިހިނެއް؟" ރާދިން އަހާލުމާއެކު އެ ދެއްކީ އަރްސަލްގެ ވާހަކަކަން ނިމްރާ ދެނެގަތެވެ.\n"ރަނގަޅު... އެކަމަކު ހުންނުފިލާ އެކީގައި... ދެން ހެނދުނުން ކާއެއްޗެއް ދީފައެއްނު ބޭސް ދޭން ވާނީ" ނިމްރާ ބުނެލިއެވެ. ރާދިން ވެސް ނިމްރާއާއެކު ކާމޭޒުދޮށުގައި އިށީނެވެ.\n"ޑާލިންގް... ކިހިނެއްވީ؟ އަތަށް ތަދުވަނީތަ؟ ރޭގައި ރަނގަޅަށް ނުވެސް ނިދޭ ދޯ" ރާދިންއަށް އަރްސަލްގެ އެނދުކައިރީ ނިމްރާ އިން ގޮތް ހިތަށް އެރުމުން އަހާލިއެވެ.\n"އަހަރެން އޯކޭ...ރާދު!... ޑެވިލް ބަލިވީމަ އަބަދުވެސް އެހާ ފިނޑިތަ؟" ރޭ ހަތަރުދަން ނިމްރާގެ އަތުން އަރްސަލް ދޫކޮށްނުލާކަން އެނގި ހުރެ ނިމްރާ ސުވާލުކުރިއެވެ. އަރްސަލްގެ ޢަމަލު އެގޮތަށް ހުރީ އޭނާ ބަލިވީމަކަމުގައި ނިމްރާއަށް ހީކުރެވެނީއެވެ.\n"ހެ ހެ ހެ... އާމުކޮށް ވަރަށް ބަލިނުވާނެ... އެކަމަކު ކަމެއްވިޔަސް މީހަކު ގާތު ނުބުނާނެ. އެހެންމީހުންނަށް ޖެހޭނީ އަރްސަލްއަށް ވެގެން އުޅޭ ގޮތެއް ދެނެގަންނަން. އަނެއްކާ އެހިޔަސް ކޮންމެ މީހެއް ގާތުގައި ނުބުނާނެ. އަހަންނާ ވެސް ޝެއާ ކުރަނީ ކުޑައިރުއްސުރެ އަހަރެމެން އެކުގައި އުޅެ ބޮޑުވީމަ... އަރްސަލްގެ އިތުބާރު ޖެހޭނީ ހޯދަން. އޭނާ މީހުންނަށް އެހާ ފަސޭހައިން އިތުބާރެއްނުކުރާނެ. އެކަމަކު އޭނާއަކީ ގޯސް މީހެއްނޫން. އެކި މީހުންގެ މިޒާޖު ތަފާތުވާނެތާ ދޯ... އަރްސަލް އެހާ ސީރިއަސްކޮށް ފެނުނު ނަމަވެސް އޭނާ ބައެއްފަހަރު ވަރަށް ސަމާސާ ކުރާނެ. ވަރަށް ލާނެތްކަންކަން ކޮށްލާނެ" ރާދިން ހީނލިގޮތުން ހީވީ ޚިޔާލަކަށް ގެއްލިފައި އިންހެނެވެ.\n"ޔޫ ގައީޒް އާ ބްރަދާސް... އެންމެ ހަގަށް ހުންނަނީ ހަލަފް... އެކަމަކު ތި ތިން މީހުން ވެސް ވަރަށް ތަފާތު. ސިފަ ވެސް ވަރަށް ތަފާތު. ރާދުއާއި އަރްސަލްގެ ތެރެއިން ދޮށީ ކާކުކަމެއް ބުނާކަށް ހަމައެއްގޮތަކަށް ވެސް ނޭނގެ. އެކަމަކު އެނގޭ ތީ އެއްމާބަނޑު ދެބެން ނޫންކަން... ހަލަފް ބުނީ ތި މީހުންގެ ފެމެލީ ވަރަށް ކޮމްޕްލިކޭޓެޑްކަމަށް. ހަލަފް އުޅެނީ މައިންބަފައިން ގާތުގައި ކަމަށް ބުނި. ދެން ކީއްވެ ރާދުމެން ވަކިން އުޅެނީ... އަރްސަލް މެރީކޮށްފައި ވަކިން އުޅޭން ނިންމީތަ؟ އެހެންވިޔަސް ރާދު އޭނާއާއެކު އުޅޭ ސަބަބެއް އަހަންނަކަށް ނުވިސްނުނު" ނިމްރާގެ ސިކުނޑީގައި އޮޅުންބޮޅުންވެފައިވާ ސުވާލުތަކަށް ޖަވާބެއް ހޯދުމަށް އޭނާ މަސައްކަތްކުރިއެވެ.\n"ވީ އާ ނޮޓް ރިއަލް ބްރަދާސް.... އަރްސަލްއާއި ހަލަފްއަކީ އެއްބަފާ ދެބެން. އަހަންނާއި އަރްސަލް... ވީ އާ ސޭމް އޭޖް. އަރްސަލްގެ ބައްޕަ އަހަރެން ކުޑައިރުއްސުރެ ގެންގުޅުނީ. އަރްސަލްއާއި އޭނާގެ ބައްޕައަކާ އެހާ ނުގުޅޭނެ. ކިތަންމެ ފަހަރަކު ގެއިން ނުކުމެގެންދާން އަރްސަލް އުޅުނު. އެކަން ބައްޕައަށް ބޮޑުވެގެން އަހަރެމެން ދެ މީހުންގެ ފުރާވަރުގައި ބޭރަށް ފޮނުވާލީ. އެކޮޅުން ކިޔަވަން ބޭނުންވި ވަރަށް ކިޔަވައި ނިންމާފައި އައިސް އަރްސަލް ބޭނުންވީ އޭނާގެ އަމިއްލަ ވިޔަފާރިއެއް ފަށަން. ދެން ވެސް އޭނާ ގޭގައި ހުންނަ ޚިޔާލެއް ނުކުރި. އެހެންވެ ބައްޕަ އޭނާއާ ޑީލްއެއް ހެދީ... މުއްޠުބެ އިސްކޮށް ހުރެ އަހަރެމެންނަށް އިންވެސްޓްމެންޓެއްގެ ގޮތުގައި މި ގެ ދިނީ. އަރްސަލްއަކީ ކާކުގެ ދަރިއެއްކަން ގިނަ ބަޔަކަށް އެނގޭނެ. އޭނާ ލޯނެއްނަގައި އަމިއްލަ ކުންފުންޏެއް އެހާ ފަސޭހައިން އުފެއްދުނީ އެހެންވެ. ކުންފުނި ހަމައަކަށް އެޅުނީމާ އޭނާ ދިރިއުޅުމެއްފެށީ އޭރު ހަޔާތަށް ބައިވެރިއަކު ވެސް އައިސްފައި ހުރީމަ. ލޫންއާ ދިމާވީ ކިޔަވަން އުޅުނުއިރު. ކީފާ ވެސް ދިމާވީ އޭރު. ހަލަފްއާ ކިތަންމެ ދުރުދުރުން އުޅުނަސް ހަޤީޤަތުގައި އަރްސަލް އޭނާގެ ކޮއްކޮދެކެ ރުޅިއެއް ނާދޭ. އެކަމަކު ކެއާ ކުރާކަން ޝޯ ކުރާކަށް ވެސް އޭނާ މަސައްކަތެއް ނުކުރޭ... ދެ މީހުން އެއްތަންވެއްޖެއްޔާ ދެބަސްވާތަން އަބަދު ފެންނާނީ. އެހެންވިޔަސް އެ ދެ މީހުން ވެސް އެކަކު އަނެކަކުދެކެ ވަރަށް ލޯބިވާނެ. ޚާއްޞަކޮށް ހަލަފް. އައި ލަވް ދެމް ބޯތް... އަހަރެންގެ ޢާއިލާއަކީ ވެސް އެއީ" ރާދިންގެ މޫނުމަތިން މާޔޫސްކަން ފާޅުވެގެންދިޔައެވެ.\n"ކީއްވެ އަރްސަލްގެ ބައްޕައާ ނުގުޅެނީ" ނިމްރާ އެހިއެވެ.\n"ސޮރީ ޑާލިންގް... ތި ސުވާލަށް އަހަންނަކަށް ޖަވާބެއްނުދެވޭނެ. އެވާހަކައަކީ އަރްސަލްގެ ވާހަކައެއް. ކިޔައިދޭނީ ވެސް އޭނާ. އަހަރެން ކިޔައިދީގެން ކަމަކުނުދާނެ" ރާދިން ލުއި ހިނިތުންވުމެއް ބަދަލުކޮށްލިއެވެ.\n"ރާދު!... އަހަރެން... އަހަރެން ކަމަކަށް އެދިފިއްޔާ ކޮށްދޭނަންތަ؟" ނިމްރާ ޖެހިލުންވިކަން ރާދިންއަށް ވެސް ފާހަގަވިއެވެ.\n"އަހަންނަށް ކޮށްދެވޭވަރުކަމެއްނަމައެއްނު... މިހެންބުންޏަސް އަރްސަލްއާ ދެކޮޅަށް ކަމެއް ކުރަން ނުބުނައްޗޭ" ރާދިންގެ ނަޒަރު ނިމްރާއަށް ހުއްޓާލައިގެން އިނދެ ބުނެލިއެވެ. ނިމްރާ ހިނިތުންވެލަމުން ބޯޖަހާލިއެވެ.\n"އަސްލު!... އަހަރެން ނުދެކެން އަރްސަލްގެ ވައިފް. މިގެއަކުން ވެސް ނުފެނޭ އޭނާގެ ފޮޓޯއެއްހާ ހިސާބު ވެސް... ރާދު އަތުގައި އޭނާގެ ފޮޓޯއެއް އޮތިއްޔާ އަހަންނަށް ދައްކާލަފާނަންތަ؟ އައި ޖަސްޓް ވޯންޓު ސީ ހާ. އެ ހާދިސާ ހިނގައިދިޔައީ ވަރަށް އަވަހަށް... އަހަރެންގެ އަތުން ފުރާނައެއް ގެއްލިގެންދިޔައިރު އޭނާ ހުންނަ ގޮތެއް ވެސް އަހަންނަކަށް ނޭނގޭ. އަހަންނަށް އެއްވެސް ވަރަކަށް އޭނާގެ ސޫރައެއް ސިފައެއްނުކުރެވޭ... އެނގެނީ ދިގު އިސްތަށިގަނޑެއް އޮތްކަން... އެންމެން ވެސް އޭނާއަށް ލޫންގެ ނަމުން މުޚާޠިބު ކުރާކަން. އަހަރެން ހޭ އެރިއިރު ހުރިހާ ކަމެއް ނިމިއްޖެ... ރާދު! އައި ރިއަލީ ޑިޑިންޓް މީން ޓު... އައި ވިޝް އައި ކުޑް ޓާން ބެކް ޓައިމް"\n"އިޓްސް ނޮޓް ޔޯ ފޯލްޓް ޑާލިންގް... ޑޯންޓް ބްލޭމް ޔޯސެލްފް... އައި ހޭވް ފިއު ޝޮޓްސް އޮފް ހާ... ޔަގީންތަ ނިމް ބަލަން ބޭނުންކަން" ރާދިން އޭނާ އިށީނދެ އިން ގޮނޑި ނިމްރާއާ ކައިރިކޮށްލިއެވެ. ނިމްރާ ބޯޖަހާލުމުން ރާދިން އޭނާގެ ފޯނު ނަގާ ހުޅުވާލިއެވެ. އަދި ފޯނުގެ ގެލެރީގައި ހުރި ލޫންގެ ފޮޓޯތައް ނިމްރާއަށް ރާދިން ދެއްކިއެވެ.\n"ޝީ އިޒް ޕްރިޓީ... ދޭ ލުކް ޕާފެކްޓް ޓުގެދާ" ރާދިންގެ ފޯނުގައިވާ ފޮޓޯތައް ބަލަމުން ނިމްރާއަށް ބުނެލެވުނެވެ.\n"ހީ ލުކް ސޯ ހެޕީ... އަރްސަލްއަށް އަހަރެން ފެންނަ ކޮންމެ ފަހަރަކު ލޫންގެ މަތިން ހަނދާންވާނެ. އޭނާގެ ކުރިމަތީ އަހަރެން އަބަދުވެސް ވާނީ ލޫންގެ ގާތިލަށް... އެ މީހުންގެ ދަރިފުޅުގެ ގާތިލަށް... ވިލް ޔޫ އެވާ ފޮގިވް މީ. އައި ކާންޓް ބްރިންގް ހާ ބެކް. ލޫން! އަހަންނަށް މަޢާފުކުރާނަންތަ؟ އަހަރެން ވެސް ބޭނުން އަރްސަލްގެ ހަޔާތަށް އުފާވެރިކަން އެނބުރި އަންނަން. އޭނާ ތިގޮތަށް ހިނިތުންވެލައިގެން ހުންނަތަން ދުށުމަށް. އައި... އައި ކެއާ އަބައުޓް ހިމް... އަ ލޮޓް. އަރްސަލްގެ ހަޔާތަށް އާދެވޭނީ ވަރަށް ޚާއްޞަ އަންހެންކުއްޖަކަށް... ޔަގީން ލޫން ހުރިހާ ކުދީންނާ ތަފާތުވާނޭކަން" ނިމްރާ އަމިއްލަ ހިތާ ޚިއްޞާކުރަމުންދިޔައެވެ.\n"ޔޫ އޯލްރައިޓް" ހިމޭންވެފައި ނިމްރާ އިންނަން ފެށުމުން ރާދިން އަހާލިއެވެ.\n"ލޫންއަކީ ކޮންކަހަލަ އަންހެންކުއްޖެއް" ނިމްރާ އަހާލިއެވެ.\n"ޑާލިންގް... މޭ އައި އާސްކް ވައި ޔޫ ވޯންޓް ޓު ނޯ" ލޫންއާ މެދު ނިމްރާ ޝައުގުވެރިވީތީ ރާދިން ހައިރާންވިއެވެ.\n"ހިތަށް އެރީ ލޫން ވަރަށް ޚާއްޞަ ތަފާތު ކުއްޖަކަށްވީމައޭ އަރްސަލް އޭނާއާ މެރީ ކުރީ... ޓެލް މީ ރާދު... ޕްލީޒް" ނިމްރާ އެނގެން ބޭނުންވަނީ ކޮންކަމެއްކަން ރާދިންއަށް ސާފެއްނުވިއެވެ. އެހެންނަމަވެސް އޭނާ އިތުރަށް ހައިރާންކުރުވީ ނިމްރާގެ ދެ ލޮލުގައި ހިފެހެއްޓިފައި ހުރި ކަރުނަ ފެނިފައެވެ.\n"އަހަންނަށް ހިޔެއްނުވޭ ލޫންގެ ވާހަކަދެއްކުން އެއީ ރަނގަޅު ޚިޔާލެއްހެނެއް" ރާދިން މަޑުމަޑުން ބުނެލިއެވެ.\n"އަހަރެމެން މި ނޫން ގޮތަކަށް ބައްދަލުވިނަމަ ދޯ... އޭރުން ރަނގަޅު ރައްޓެހިންނަށް ވެވުނީސްކަންނޭނގެ. އަރްސަލްގެ ތަފާތު ސިފައެއް ފެނުނީސްކަން ޔަގީން" މަޑުމަޑުން ދެ ލޯ ފުހެލަމުން ނިމްރާ ބުނެލިއެވެ. އެ ތުންފަތުގައި ހިނިތުންވުމެއް ވިޔަސް އެ ހިނިތުންވުން އުފާވެރިކަން ރަމްޒެއްނުކޮށްދެއެވެ. ނިމްރާގެ ކޮނޑުގައި ރާދިން ފިރުމާލިއެވެ.\n"ކޮންމެ ގޮތަކަށް ކޮންމެ ހާލަތެއްގައި ވިޔަސް ބައްދަލުވުން މުހިންމީ... މިހާރު މި ތިބީ ބައްދަލުވެފައެއްނު. އައި އޭމް ގްލޭޑް ވީ މެޓް... ޑާލިންގް... އަރްސަލް މެއިޑެކޭ ކީ ނަމަވެސް އަހަރެން އެގޮތަކަށް ނިމްއާ މެދު ނުދެކެން. ޔޫ އާ އަ ވެރީ ކޭޕަބަލް ލޭޑީ" ރާދިން ބުނެލިއެވެ.\n"ޑާލިންގް! އަހަރެން ވެސް ބޭނުން ނިމް އެނގެން... ޓެލް މީ އެނީތިންގް އަބައުޓް ޔޫ... އަބަދުވެސް އިސްތަށިގަނޑު ހުންނަނީ ތިހާ ކުރުކޮށްތަ؟ ކީއްވެ ރަތްކުލަ ޖެއްސީ... އެހެންވެއޭ އަރްސަލް ރަތްޖިންނި ކިޔަނީ" ރާދިން ކުޑަކޮށް ހީނލިއެވެ. ނިމްރާ ވެސް ކުޑަކޮށް ހީނލާފައި ވާހަކަދައްކަންފެށިއެވެ.\n"އަހަރެންގެ އުމުރުގައި އަހަރެންގެ ނަން ނޫން ނަމަކުން މުޚާޠިބުކުރި ފުރަތަމަ މީހާ އަރްސަލްއަކީ... ނޭނގެ ކީއްވެ ކަމެއް އޭނާ އަހަރެންގެ ނަން ނުކިޔަނީ... ކިޔަން ބޭނުންނުވަނީހެން ހީވަނީ... ވެލް!... މައި ލައިފް ދޯ... އަނެއްހެން މާބޮޑު ކަމެއްނެތް ކިޔައިދޭކަށް... ރާދުއަށް އެނގެއެއްނު އަހަރެންގެ ފެމެލީގައި އެކަކުވެސް ނެތްކަން" ނިމްރާ ހިނިތުންވުމަކުން ހަޤީޤަތް ފޮރުވާލެވޭތޯ އުޅުނެވެ.\n"އެކަން އެނގޭ... އެކަމަކު އޭގެ ކުރިން... ސްކޫލް ލައިފް... ޓީނޭޖް ޑޭޒް... ވަޓް ޔޫ ލަވް... ވަޓް ޔޫ ހޭޓް" ރާދިން މަސައްކަތްކުރީ ނިމްރާ ލައްވާ ވާހަކަދައްކުވާށެވެ.\n"އަހަރެން އަސްލު ވަރަށް ޝައިވާނެ... ވަރަށް ސައިލެންޓް މީހެއް. އައި ލަވް އޮބްޒާވިން. މާ ގިނަ ވާހަކަދައްކާކަށް ނުޖެހޭނެއެއްނު. މޭ ބީ އައި އޭމް ނޮޓް އަ ހެޕީ ކިޑް... މިކޮޅު ސްކޫލުގައި އުޅުނުއިރު ބައެއް ސަބަޖެކްޓްތަކަށް ވަރަށް ވީކްވާނެ. އައި ޑޫ ފެއިލް... ހެ ހެ ހެ... ނޮޓް އަ ޓޮޕް ސްޓޫޑެންޓް. އައި ލަވް އެކައުންޓިންގް، މެތްސް އެންޑް އިންގްލިޝް. ކާފަ އަބަދުވެސް ބިޒްނަސް ކުރާތަން ފެނޭ. މާމައަކީ ހައުސް ވައިފެއް. މާމަ ވަރަށް ކޫލްވާނެ. އައި ޑޯންޓް ނޯ ހޫ މައި މަދާ އިޒް. ކާފައާއި މާމަ ވެސް މަންމަގެ ވާހަކައެއް ނުދައްކާނެ. ނޭނގެ ހުންނަ ގޮތެއް ވެސް. ބައްޕަ... ބައްޕަ އަމިއްލައަށް މަރުވީ... އެވެސް ގޭގައި ޓޯކް ނުކުރާ ޓޮޕިކެއް. ކާފައާއި މާމަ ނުދައްކާނެ ބައްޕަގެ މާގިނަ ވާހަކައެއް. އެކަމަކު ބައްޕަގެ ފޮޓޯތައް ދުށިން. ކާފަ ވަރަށް ރުޅި ގަދަވާނެ. އަހަރެން ސުވާލުކުރާވަރުން ބައްޕަގެ ފޮޓޯ އަލްބަމް އަންދާލީ... މާމަ ބުނޭ ބައްޕައަކީ ރަނގަޅު މީހެކޭ، މަންމައާ ހެދިއޭ ބައްޕަ ހުރިހާކަމެއް ކުރީ... އެނީވޭޒް... އޭގެ ފަހުން އަހަރެން ވެސް ބައްޕަގެ ވާހަކަ ނުދައްކަން. އޭލެވެލް ހެދެން ނެތީމަ އަހަރެން ދިޔައީ ލަންކާއަށް. އެކޮޅުގައި ޑިގްރީއަށް ޖޮއިންވީ. އެކައުންޓިން ހަދަމުން ފައިނޭންސްއަށް އިންޓްރެސް އުފެދުނީ. މިކޮޅުގައި އެއްވެސް ރަޙުމަތްތެރިއަކު ނުހުރޭ. އެކަމަކު ލަންކާ ކޮލެޖުން ވަރަށް ގިނަ ރައްޓެހިން ލިބުނު. އަހަރެން މާ މަޑުމަޑުން ހުންނާތީ އެ މީހުންގެ ޚިޔާލާއެކު އަހަރެން ބަދަލުވެލަން ނިންމީ... އެގޮތުން ބޯ ކޮށާލީ... އެންމެންގެ ލައިފް ވެސް ނުލާހިކު އިންޓްރެސްޓިންގް. އަހަރެންގެ ލައިފްގަ ބޯއިފްރެންޑެއްހާ ހިސާބު ވެސް ނެތް. ލައިކްވާ މީހަކު ވެސް ނެތް. އަހަރެން ވަރަށް ބޯރިންގް މީހަކަށްވަނީ... އައި ވޯންޓް ސަމް އެޓެންޝަން އިން މައި ލައިފް. ސޯ އައި ޕްރިފާ ރެޑް. ފުރަތަމަކޮޅު ވަރަށް އޮޑްވި... ބަޓް ނައު އިޓްސް ނަތިންގް. އައި ލަވް އިޓް. ކިޔަވައިގެން އައިސް މިކޮޅުގައި ދުވަސްކޮޅެއް ވީތަނާ ކާފަ ނިޔާވެއްޖެއެވެ. އަހަރެން ކާފަގެ ބިޒްނަސް ހޭންޑްލްކުރީ. އޭގެ ދުވަސްކޮޅެއް ފަހުން ކާފަގެ ބިޒްނަސް ގެއްލުނީ... އެންޑް ބޭންކުން ގެ ނެގީ. ދެއާ ވޯޒް ނޮޓް މަޗް ލެޕްޓް... ނޯ މަނީ ނޯ ހޯމް... ދެން ދި އެކްސިޑެންޓް. އެ ހުރިހާ ކަމަކަށް މާމައަށް ކެތްނުކުރެވުނީ... ދެން އައި މޭކް އަ ޑީލް ވިތް ދި ޑެވިލް... އެބައި ރާދުއަށް އެނގެއެއްނު" ނިމްރާ ދެތުންފަތް ފިއްތާލާ ފިނިނޭވާއެއް ލިއެވެ. ރާދިން ލުއި ހިނިތުންވުމެއް ދިނުން ފިޔަވާ އިތުރުކަމެއް ނުކުރެވުނެވެ. އޭނާއަށް ބުނާނޭ އެއްޗެއް ނޭނގުނީއެވެ. ނިމްރާ ވެސް ހަޔާތުގެ ހުރިހާ ހަޤީޤަތެއް ހާމައެއް ނުކުރިއެވެ. އެ ކަޅު އަނދިރި ސަފުހާތައް ހިތުގެ އެންމެ ފުނުގައި ވަޅުލީއެވެ.\nދެ ޒުވާނުންގެ ސަމާލުކަން އަތުލީ ފަހަތުން އަރްސަލް ކަރުކެހިލި އަޑު އިވިފައެވެ. އޭނާ އެ މީހުންގެ ވާހަކަ އަޑުއަހަން ހުރީ ކިހާ އިރަކުން ފެށިގެންކަމެއް ނޭނގެއެވެ. ރާދިން ތެދުވުމާއެކު އަރްސަލްއާ ކުރިމަތިލިއެވެ. ހުސްވެފައި ހުރި ކޮފީ ޖޯޑުތައް ހިފައިގެން ނިމްރާ ކައިރިވެލީ ސިންކު ކައިރިއަށެވެ.\n"ކިހިނެއްވަނީ ހުންގަނޑު" ރާދިން އަހާލިއެވެ.\n"ރަނގަޅު" އަރްސަލް ބުނެލިއެވެ. އަދި އައިސް ކާމޭޒު ދޮށުގައި އިށީނެވެ.\n"ކޮފީއެއް ހަދާބަލަ" އަރްސަލް ބުނެލިއެވެ. އެ އަޑަށް ނިމްރާ އަވަސްވެލިއެވެ. އޭރު އޭނާގެ ސިކުނޑީގައިވަނީ އެންމެ ސުވާލެކެވެ. އޭނާއާއި ރާދިންއާ ދެމެދު ދެކެވުނު ވާހަކަތައް އަރްސަލްއަށް އަޑުއިވުނުބާއެވެ. އެކަމަކު އަރްސަލްގެ ހަރަކާތްތަކުން އެހެން ހިޔެއްނުވެއެވެ. ކިރިޔާ މީހާ ހަމައަކަށް އެޅިލުމުން އޭނާގެ ހަރުކަށިކަން އެނބުރި އައި ކަހަލައެވެ.\n"ޑާލިންގް ލެޓްސް މޭކް ބްރޭކްފަސްޓް... މިއަދު ތަންކޮޅެއް ލަސްވެއްޖެ ދޯ" ރާދިން ބުނެލިއެވެ.\nހެނދުނު ނާސްތާކޮށްގެން ރާދިން އޮފީހަށް ދާން ނުކުތެވެ. ސައިބޮއެގެން އައިސް ސޯފާގައި އަރްސަލް އިނެވެ. ނިމްރާ ތަށިތައް ނަގާ ނިމުމުން އަރްސަލްގެ ކޮޓަރީގައި އޮތް ތެމޯމީޓާ އާއި ބޭސްކާޑު ހިފައިގެން ނުކުތެވެ.\n"ހުން ހުރި ތޯ ބަލާލަން" އަރްސަލް ގާތުގައި މަޑުކޮށްލަމުން ނިމްރާ ބުނެލިއެވެ. އަރްސަލް ބޯޖަހާލުމުން ނިމްރާ ތެމޯމީޓާ ޖައްސާލިއެވެ. ރެއަށްވުރެ ވަރަށް ބޮޑުތަން ދަށްވެފައި ވުމުން ނިމްރާ ހިތްހަމަޖެހުނެވެ. ފެންތަށްޓާއި ބޭސްގުޅަ ގެނެސް އަރްސަލްއަށް ދިނެވެ. ނިމްރާގެ ހަރަކާތްތަކަށް ބަލަން އަރްސަލް އިންއިރު އޭނާގެ ހިތާއި ސިކުނޑީގައިވީ ރޭގައި އޭނާގެ އެނދު ކައިރީ ނިމްރާ ނިދިފައި އިންގޮތެވެ. އޭނާއަށް ދެ ފަހަރެއްގެ މަތިން ހޭލެވުނު އިރު ވެސް ނިމްރާ ދުރަކަށް ނުދެއެވެ. އަރްސަލްގެ އަތުން އަތް ވަކިކޮށްލާކަށް ވެސް ނޫޅުނެވެ. ކިތަންމެ ފަހަރަކު ނިމްރާ ނަގައި އޭނާގެ ގާތުގައި އެނދުގައި ބޭއްވުމަށް އަރްސަލް ހިތަށް އެރިއެވެ. ނަމަވެސް އެވަގުތުގެ ގާތްކަން އިތުރަށް ދުރުވެދާނޭތީ އެފަދަ ކަމެއް ކުރަން އަރްސަލް ފަސްޖެހުނީއެވެ.\n"ސްކާލެޓް... ކޮންތާކަށް" ނިމްރާ އެތެރެއަށް ދާން އުޅުމުން އަރްސަލް އަހާލިއެވެ.\n"ބެލްކަނީގައި ހުރި ގަސްތަކަށް ފެންދޭން... މާ އަޅާފައި ހުރީ. ބަލާލަން އަންނާނަންތަ؟" ނިމްރާ ހިނިތުންވެލިއެވެ. ލޫން އިންދާފައި ހުރި ގަސްތަކަށް އާރޯކަން ވެރިވެ މާފޮޅިފައި ހުރިތަން ފެނުމުން އަރްސަލް ހިތްހަމަޖެހިދާނޭ ނިމްރާއަށް ހީވަނީއެވެ. ނަމަވެސް އަރްސަލް މަޑުމަޑުން ދެފަރާތަށް ބޯހޫރާލީއެވެ.\n"ތިކަން ކޮއްފައި އަވަހަށް އަނައްޗޭ" އަރްސަލް ސޯފާގެ ލެނގޭބައިގެ ފަހަތަށް ވާގޮތަށް ކަނދުރާގެ ވާގި ދޫކޮށްލާ ދެ ލޯ މަރާލިއެވެ. ނިމްރާގެ ޖަވާބެއް އަރްސަލް ބޭނުންވި ހެނެއް ހިޔެއްނުވެއެވެ. (ނުނިމޭ)


ޢާންމު ލިޔުން – Page 20 – DhiSalafiyyah\nއެއަޚުންނާއި އުޚްތުންގެ މަޤުޞަދަކީ، ބައެއް މީހުން ކަންތައް ކުރާހެން ދީނުގެ ޙުކުމްތަކާއި ދެކޮޅުހެދުންނޫންކަމާއި، ޙައްޤުގޮތް ހޯދުންކަން އަޅުގަނޑަށް ޤަބޫލުކުރެވޭތީ، އެތަންތަން އިތުރަށް ތިލަކޮށްލެވޭތޯ ބަލާނަމެވެ. މިކަމުގައި ބޭނުންކުރެވޭނެ ބައެއް ޢިބާރާތްތަކަކީ މަޖުބޫރުވެގެން ބޭނުންކުރާ ޢިބާރާތްތަކެއްކަމަށްވާތީ،\n07/10/2011 އުޚްތުންއައްޝައިޚް މުޙައްމަދު ޝަމްޢޫން\n06/10/2011 އުޚްތުންއައްޝައިޚް މުޙައްމަދު ޝަމްޢޫން\n29/09/2011 އުޚްތުން, ޢާންމު ލިޔުންއަލް އުޚްތު އުއްމުފުޟެއިލް\n27/09/2011 އެހެނިހެން, ޢާންމު ލިޔުންއަލް އުޚްތު އުއްމުފާޠިމާ\nކޮންމެ ހާލެއްގައިވެސް ތިބާގެ ދީން ރައްކާތެރިކުރާށެވެ!\nޖުންދުބް ބިން އަބްދުﷲ އަލް ބަޖަލީ (ރަހިމަހުﷲ )ގެ އަރިހުން ނަސޭހަތަކާއި އިރުޝާދަކަށް މީހަކު އެދުނެވެ. އެހިނދު އެކަލޭގެފާނު އެމީހާޔާ މުޚާތަބު ކޮށް ދެންނެވިއެވެ: ” ތިބާ ﷲއަށް ބިރުވެތި ވުމަށާ ތަޤްވާ ވެރިވުމަށް ތިމަންކަލޭގެފާނު ނަސޭހަތްތެރިވަމެވެ. އަދި ޤުރުއާނުގައި ހިފެހެއްޓުމަށް ނަސޭހަތްތެރިވަމެވެ. އެހެނީ ޤުރުއާނަކީ ރޭގަނޑުގެ އަނދިރީގައި ނޫރެކެވެ. އަދި ދުވާލުގައި އެއީ މަގުދެއްކުމެކެވެ. އެހެންކަމުން ތިބާޔަށް ކިތަންމެ ބޮޑު އުދަގުލެއް އަދި ފަޤީރުކަމެއް ތަހައްމަލު ކުރަން ޖެހުނުކަމުގައި ވިޔަސް އޭގައި ގަދަޔަށް ހިފަހައްޓާށެވެ. ތިބާއަށް…\n27/09/2011 އެހެނިހެން, ޢާންމު ލިޔުންއަލް އުޚްތު އުއްމުފުޟެއިލް\nމާތްﷲ އީ ހުރިހާ ކަމަކަށް ކުޅަދުންވަންތަ ރަސްކަލާނގެއެވެ. އެކަލާނގެއީ ނެތުމުގެ ތެރެއިން ޚަލްޤުތަކުން ޚަލްޤުކުރައްވާ، ފުރިހަމަ ޤަވާއިދާ ނިޒާމްގެ ދަށުން ކަންކަން ހިންގަވަމުންދާ އެންމެ ކުޅަދުންވަންތަ އިލާހެވެ. އެކަލާނގެ ކުޅަދުންވަންތަކަމުގެ ވާހަކަ ދައްކައި ކޮޅުން ނުލާހާ ގިނައެވެ. ބަލައިލި ކޮންމެ ދިމާލަކުން ފެންނަނީ މާތްﷲގެ ކުޅަދުންވަންތަކަމުގެ ހެކިތަކެވެ. މިގޮތުން މާތްﷲ ގެ ކުޅަދުންވަންތަކަމުގެތެރޭގައި އިންސާނާގެ ފަޔާއި އިނގިލިތަކުގައިވާ ނިޔަފަތިތައް ނުހިމެނި ނުދާނެ ކަމީ ޝައަކެތް އޮތް ކަމެއް ނޫނެވެ. ނިޔަފައްޗަކީ އޭގެ ޒާތުގައި ވަރަށް ޢަޖާއިބުކުރުވަނިވި ގޮތަކަށް…


Najeebuge Maru: Supreme court'un Hana ge aduehunthah ninmaalaifi\nނަޖީބުގެ މަރު: ސުޕްރީމް ކޯޓުން ހަނާގެ އަޑުއެހުންތައް ނިންމާލައިފި\nނަޖީބް މަރާލިކަމުގެ ކުށް ސާބިތުވެފައިވާ ށ. ގޮއިދޫ ރިހާބް، ފާތިމަތު ހަނާ\nގާނޫނީ ވަކީލު އަހްމަދު ނަޖީބުގެ ގަޔަށް ވަޅި ހަރައި މަރާލުމުގެ ކުށް ސާބިތުވެފައިވާ ށ. ގޮއިދޫ، ރިހާބް، ފާތިމަތު ހަނާ މެރުމަށް ހައިކޯޓާއި ކްރިމިނަލް ކޯޓުން ކުރި ހުކުމަކީ ނިހާއީ ހުކުމެއް ކަމަށް ކަނޑައަޅައިދިނުމަށް ދައުލަތުގެ ފަރާތުން ސުޕްރީމް ކޯޓަށް ހުށަހެޅި މައްސަލައިގެ އަޑުއެހުންތައް ނިންމާލައިފި އެވެ.\nހަނާ މަރަން ކްރިމިނަލް ކޯޓުން ހުކުމްކުރީ ޖުލައި 19، 2012 ގައެވެ. ހަނާގެ ފަރާތުން ދަށު ކޯޓުގެ ހުކުމް ހައިކޯޓުގައި އިސްތިއުނާފް ކުރުމުން ދަށު ކޯޓުގެ ހުކުމަށް ތާއީދުކޮށް ހައިކޯޓުން މައްސަލަ ނިންމީ މެއި 9، 2016 ގައެ\nސުޕްރީމް ކޯޓުން މިއަދު އަޑުއެހުންތައް ނިންމާލި މައްސަލަ ދައުލަތުން އެ ކޯޓަށް ހުށަހެޅީ ހަނާ މެރުމަށް ކްރިމިނަލް ކޯޓުން ކުރި ހުކުމަށް ހައިކޯޓުން ތާއީދުކޮށްފައި ވާތީ ހުކުމް އިތުރަށް ކަށަވަރު ކުރުމަށެވެ. މިއަދު ބޭއްވި މި މައްސަލައިގެ ދެވަނަ އަޑުއެހުމުގައި ދައުލަތާއި ހަނާގެ ފަރާތުން ދައްކަން ބޭނުންވާ ހުރިހާ ވާހަކައެއް ވަނީ ދައްކާފަ އެވެ.\nމިދިޔަ މަހުގެ ދެވަނަ ދުވަހު ބޭއްވި އަޑުއެހުމުގައި ފަނޑިޔާރުން ކުރެއްވި ސުވާލުތަކުގެ ތެރެއިން ޖަވާބު ނުދީ ހުރި ސުވާލުތަކަށް ވެސް ދެ ފަރާތުން މިއަދު ވަނީ ޖަވާބު ދީފަ އެވެ.\nހަނާ ކިޔައިދިން ގޮތުގައި މ. މަސްރޫރާ ގެއަށް ނަޖީބަށް ގުޅައިގެން ގެނައީ ނަޖީބް މަރާލި ކަމުގެ ކުށް ސާބިތުވެފައިވާ މުއްރަތުގެ މަންމަގެ ގެއާ ގުޅޭ ކޮންމެވެސް މައްސަލައަކާ ގުޅިގެން ކަމަށެވެ. މަސްރޫރާ ގެއަށް ނަޖީބް ގެނައުމަށްފަހު ތިން މީހުން ވާހަކަ ދައްކަން ތިބީ މުއްރަތުގެ ކޮޓަރީގައި ކަމަށާއި މަންމަ ކޮބައިތޯ ނަޖީބް ސުވާލުކުރުމުން މުއްރަތު ބޭރަށް ނިކުތީ އޭނާގެ މަންމަ ކޮބައިތޯ ބަލައިލަން ކަމަށެވެ. ނަޖީބް އެގެއަށް ދިޔައިރު މުއްރަތުގެ މަންމަ ގޭގައި ނޫޅޭ ކަމަށްވެސް ހަނާ ބުންޏެވެ. މުއްރަތު ނިކުތުމުން ނަޖީބް، ހަނާއާއި ދިމާލަށް ބެލި ކަމަށާއި ވާހަކަ ދައްކަމުން ދައްކަމުން ގޮސް ހަނާގެ ފައިގައި ކޮއްޓާ ހެދި ކަމަށްވެސް ބުންޏެވެ.\n"ދެން ބުނަނީ އަޅުގަނޑަށް ހުންނަނީ ފަންޑިތަ ހަދާފައޭ. އަޅުގަނޑާ މުއްރަތަކަށް އެކީގައެއް ނޫޅެވޭނެއޭ. ދެން ބުނީ އެކަނި އަޅުގަނޑާ ވާހަކަ ދައްކަން ބޭނުންވާ ކަމަށް."\nއެކަމާ އުނދަގޫ ވެގެން ހަނާ ދެން ނިކުތީ މުއްރަތު ހޯދަން ބޭރަށް ކަމަށާއި މުއްރަތު ފެނުމުން ނަޖީބް އަމަލުކުރި ގޮތް ކިޔައިދިން ކަމަށް ބުންޏެވެ. އޭގެ ފަހުން މުއްރަތު އޭނާ އަށް އެންގީ މައްޗަށް އެރުމަށް ކަމަށާއި ހަނާ މަތީގައި ހުއްޓައި މުއްރަތު ވަޅިއެއް ހިފައިގެން އައިސް ނަޖީބުގެ ކަރުގައި ވަޅި ޖެއްސީ ކަމަށް ބުންޏެވެ.\n"މުއްރަތު ނަޖީބަށް ބުނީ ކަލެއަށް ކުރެވުނު ކަމެއް އެބަ އެނގޭހޭ ކިޔާފަ އަޅުގަނޑު ކައިރީ ބުނީ ޓޭޕްރޯލް ހިފައިގެން އަންނާށޭ. އަޅުގަނޑު އޭނާގެ އަތުގަޔާއި އަނގަމަތީ ޓޭޕް އެޅީ. އެކަމަކު ނޭފަތަކު ނާޅަން ނޭވާ ލެވޭގޮތަށް ހުރީ"\nއޭގެ ފަހުން ނަޖީބުގެ ވޮލެޓް ނަގައި ކޭޝްކާޑު ނެގުމަށްފަހު އޭނާއަށް ބިރުދައްކައިގެން ކޭޝްކާޑުގެ ޕިން ހޯދައިގެން ދެ މީހުން އޭޓީއެމް އަކަށް ގޮސް ފައިސާ ނެގި ކަމަށް ހަނާ ބުންޏެވެ. ފައިސާ ނަގައިގެން ކާއެއްޗިއްސާ ބަނގުރާ ގަނެގެން ގެއަށް ގޮސް ރާ ބޮއެގެން ހަނާ އަށް ނިދުނީ އެވެ. ދެން ހޭލެވުނީ މުއްރަތު ހާސްވެގެން ގޮވާ އަޑަށް ކަމަށާއި ނަޖީބް މަރާލި ކަމަށް ކުރިން އެއްބަސް ވެވުނީ އެއީ ހަނާގެ ސަބަބުން ވީކަމެއް ކަމަށް ގަބޫލު ކުރެވިގެން ކަމަށްވެސް ބުންޏެވެ.\n"ފަނޑިޔާރު ހިތައް އަރާފާނެ ކީއްވެގެންހޭ ކުރިން އިއުތިރާފްވީ. އަސްލުވީ ގޮތަކީ އޭރު ކަންތައްތައް ދިމާވި ގޮތުންނާއި އަޅުގަނޑަށް ކުރެވުނު ކަންތައްތަކެއްގެ ސަބަބުން ދިމާވި ކަމެކޭ ހިތައް އެރީ. މުއްރަތު ބުނެގެން ޓޭޕް އަޅާފަ ބޮޑީ ޑިސްޕޯސް ކޮށްލުމުގައި ބައިވެރިވީމަ އެހެން ފީލްވީ. ބަންދަށް ދިޔަފަހުން އެކަން ވިސްނުނީ. ފަހުން ފީލްވީ އެއީ އަޅުގަނޑަށް އައިސްގެން ވާނެ ސެންޓެންސެއް ނޫން ކަން." ހަނާ ކިޔައިދިނެވެ.\nހަނާގެ ވާހަކަތައް އަޑުއެހުމަށްފަހު އުއްތަމަ ފަނޑިޔާރު އަހްމަދު މުއުތަސިމް އަދުނާނު ވަނީ ޖިނާއީ އިޖުރައާތުގެ ގާނޫނުގެ 51 ވަނަ މާއްދާގެ ދަށުން ހަނާ އަށް ލިބިދޭ ހައްގުތައް އޮޅުން ފިލުއްވައިދެއްވިންތޯ ދިފާއީ ވަކީލް އަހްމަދު ޝިފާއުއާ ސުވާލުކުރައްވާފަ އެވެ. ޝިފާއު ވިދާޅުވީ މައްސަލައިގެ ބާވަތުން ހަނާއަށް ގާނޫނީ ގޮތުން ސާފުކޮށްދޭން ޖެހޭ ހުރިހާ ކަމެއް ސާފުކޮށްދީފައި ވާނެ ކަމަށެވެ.\nފަނޑިޔާރު ހުސްނުއްސުއޫދު ވެސް ވަނީ ދައުލަތުގެ ވަކީލު އަދި ދިފާއީ ވަކީލަށް ވެސް ސުވާލުތަކެއް ކުރިމަތިކުރައްވާފަ އެވެ. އެގޮތުން މައްސަލަ މިހާރު ކުރިއަށް ގޮސްފައިވާ ހިސާބުން ހަނާގެ މައްޗަށް ކޮށްފައިވާ ދައުވާ ބަދަލުކުރުމުގެ ފުރުސަތު ދައުލަތަށް ލިބިގެންވޭތޯ ސުވާލުކުރެއްވި އެވެ.\nޝިފާއު ވިދާޅުވީ އެގޮތަށް ދައުވާ ބަދަލުކޮށްގެން އެހެން ކުށެއް ސާބިތުވާނަމަ ހައްގުތަކެއް ގެއްލިގެންދާ ކަމަށާއި ދައުވާ ބަދަލުކުރުމަކީ ދަށުކޯޓު މަރުހަލާގައި ދައުލަތުން ކުރަންޖެހޭ ކަމެއް ކަމަށެވެ.\nދައުލަތުގެ ވަކީލް ވިދާޅުވީ ހަނާގެ މައްސަލައަކީ ކްރިމިނަލް ކޯޓުން ސާބިތުވެފައިވާ އަދި އެ ހުކުމަށް ހައިކޯޓުން ތާއީދުކޮށްފައިވާ ހުކުމަކަށްވީ ނަމަވެސް އެ ހުކުމުގައި މައްސަލައެއް އުޅޭކަމަށްވާނަމަ މައްސަލަ ތަހުލީލު ކުރުމުގެ ބާރު ސުޕްރީމް ކޯޓަށް ލިބިގެންވާ ކަމަށެވެ.\nހަނާގެ ދިފާއީ ވަކީލާއި ދައުލަތުގެ ވަކީލް ދެއްވި ޖަވާބާ ގުޅިގެން ފަނޑިޔާރު ހުސްނުއްސުއޫދު ވަނީ މުއްތަހަމްގެ އާ ދިފާއެއް ކުރުމުގެ ފުރުސަތު ލިބިގެންވޭތޯ އަނެއްކާ ވެސް އައްސަވާފަ އެވެ. ދިފާއީ ވަކީލް ޝިފާއު ވިދާޅުވީ އާ ހެއްކެއް ނުވަތަ އާ ކަންތައްތަކެއް ފެންމަތިވެއްޖެނަމަ އެ ފުރުސަތު އޮވެދާނެ ކަމަށް ގަބޫލުކުރެވޭ ކަމަށެވެ.\nދައުވާ އާއި ގުޅިގެން ހަސްމުން ދައްކަންޖެހޭ ވާހަކަތައް ނިމިފައިވާތީ މިމައްސަލަ އާއި ގުޅިގެން ފަނޑިޔާރުންގެ މަޖިލީހުން ސާފުކުރަން ބޭނުންވާ އިތުރު ކަމެއް ނެތް ނަމަ ދެން އޮންނާނީ މައްސަލައިގައި ހުކުމްކުރުން ކަމަށް އުއްތަމަ ފަނޑިޔާރު އިއުލާންކުރެއްވި އެވެ.\nނަޖީބްގެ މަރު މައްސަލައިގައި ހަނާގެ ލޯބިވެރިޔާ މ. މަސްރޫރާ އަހްމަދު މުއްރަތުގެ މައްޗަށް ވެސް ވަނީ ގަސްދުގައި މީހަކު މަރާލި ކަމުގެ ދައުވާ އުފުލާފަ އެވެ. މުއްރަތުގެ މައްޗަށް ކުށް ސާބިތުވާތީ ކްރިމިނަލް ކޯޓުން އޭނާ މަރަން ކުރި ހުކުމަށް ތާއީދުކޮށް ހައިކޯޓުން ކުރި ހުކުމް ދަމަހައްޓައި އޭނާ މަރަން ސުޕްރީމް ކޯޓުން ވެސް ވަނީ ހުކުމް ކޮށްފަ އެވެ.\nސުޕްރީމް ކޯޓް ކްރިމިނަލް ކޯޓް ހައިކޯޓް\nޖިހާދު ފުރުން މަނާކުރުން ގާނޫނާ ހިލާފު: ސުޕްރީމް ކޯޓް\nޖިހާދުގެ ޕާސްޕޯޓު ހިފަހައްޓަން ސުޕްރީމް ކޯޓުން އަމުރުކޮށްފި


ކޮވިޑު އުފެދުނީ މީގެ ނުވަ އަހަރު ކުރިން! – Haftha\nWed, 20 October, 2021, 5:42 am\nކޮވިޑު އުފެދުނީ މީގެ ނުވަ އަހަރު ކުރިން!\nކޮވިޑް-19 ބަލިމަޑުކަން ދުނިޔެ ތަހައްމަލުކުރަމުން ދާތާ ދެ އަހަރެއްހާ ދުވަސް ވެފައިވާ އިރު، ކޮރޯނާވައިރަސް އުފެދިގެން އައީ ކިހިނެއް ކަމެއް އަދިވެސް ނޭނގެ އެވެ. ވައިރަހުގެ އަސްލު ހޯދަން ސައިންސްވެރިން އަދިވެސް ދަނީ މަސައްކަތް ކުރަމުންނެވެ. މީގެ ކުރިން ބެލެވިފައި އޮތީ ކޮވިޑު އުފެދުނީ ޗައިނާގެ ވުހާންގެ ލެބެއްގައި ކަމަށެވެ. ނަމަވެސް އެއީވެސް ތިއަރީއެކެވެ. އެކަމަށް ބާރު ލިބޭ ގިނަ ކަންތައްތަކެއް ހުރި ނަމަވެސް، އެމެރިކާގެ ބައެއް ސައިންސުވެރިން މިހާރު ދެކޭ ގޮތް މުޅިން ތަފާތެވެ.\n“ޔޫއެސް ބަޔޯސައިންސް ރިސޯސް ޕްރޮޖެކްޓް”ގެ ޑިރެކްޓަރު ޑރ. ޖޮނަތަން ލަތަމް ގަބޫލުކުރާ ގޮތުން، ކޮރޯނާވައިރަސް އުފެދިގެން އައީ މީގެ ނުވަ އަހަރު ކުރިންނެވެ. އަދި އެ ވައިރަސް އެންމެ ފުރަތަމަ ފެނުނު ކަމަށް ބެލެވެނީ ޗައިނާގެ މައިންއެއްގައި މަސައްކަތް ކުރާ މީހެއްގެ ފަރާތުންނެވެ. އެ މިހާ ބަލިވުމަށްފަހު ވައިރަހުގެ ސާމްޕަލް ނަގައިގެން ޓެސްޓު ކުރަން ފޮނުވި ކަމަށާއި ވައިރަސް އިންސާނުންގެ ތެރެއަށް ފެތުރުނީ އެހިސާބުން ކަމަށް ބެލެވޭ ކަމަށް ލަތަމް ބުންޏެވެ.\nލަތަމް ބުނީ، އެ ތިއަރީއަށް އޭނާ ތާއީދު ކުރަނީ އެންމެ ފަހުގެ ދިރާސާތަކުގެ އަލީގައި ކަމަށެވެ. އެގޮތުން، ކޮވިޑުގެ އެންމެ ވަރުގަދަ އެއް ވޭރިއެންޓު ކަމަށްވާ “އަލްފާ” ވެރިއެންޓު އުފެދުނީ އެތައް މަހެއް ވަންދެން ކޮވިޑާ ހަނގުރާމަ ކުރި މީހެއްގެ ފަރާތުން ކަމަށް ކަމަށް ތަހުލީލުތަކުން ދައްކާ ކަމަށާއި ދުނިޔެ މިހާރު މި ދަންނަ ކޮރޯނާވައިރަސް އުފެދެން ދިމާވީވެސް އެކަހަލަ ކަމެއް ކަމަށް ވެދާނެ ކަމަށް ބެލޭވެ ކަމަށް ބުންޏެވެ.\nދުނިޔޭގައި މިހާރު އެންމެ ބޮޑަށް ފެތުރޭ ވޭރިއެންޓު ތަކަކީ ވަރަށް ބޮޑަށް މިއުޓޭޓް ވެފައިވާ ވޭރިއެންޓުތަކެއް ކަމަށް ސައިންސުވެރިން ހެކިވެ އެވެ. ލިތަމް ބުނީ، 2012 ވަނަ އަހަރު ޗައިނާގެ މައިނުގައި މަސައްކަތް ކުރަނިކޮށް ބަލިވި މީހުންގެ ފަރާތުންވެސް ފެނުނީ ދާދި އެއްކަހަލަ ސިފަތަކެއް ކަމަށެވެ. ވައިރަސް ފެތުރުނީ އެ ހިސާބުން ކަމަށް ބެލެވޭ ކަމަށާއި އެ ވައިރަސް ދެން ބަދަލުވީ “ސާޒް- ކޮރޯނާ ވައިރަސް-2” އަށް ކަމަށް ބުންޏެވެ.\n2012 ވަނަ އަހަރު ޗައިނާގެ މައިނެއްގައި މަސައްކަތް ކުރި ހަ މަސައްކަތްތެރިންނަށް ކުއްލިއަކަށް ނިއުމޯނިއާ ފަދަ ބައްޔެއް ޖެހުނެވެ. އަދި އޭގެ ތެރެއިން ތިން މީހުން މަރުވި އިރު، ދެން ތިބި ތިން މީހުންނަށް ހަ މަސް ދުވަސް ވަންދެން ހޮސްޕިޓަލުގައި ފަރުވާ ދޭން ޖެހުނެވެ.\nފާހަގަ: ކޮވިޑް-19, ދުނިޔެ


Barca evvaruvi iru, Real molhuvejje - vNews.mv\nއެސްޕަންޔޯލް އާއި ބާސާ ބައްދަލުކުރި މެޗުގެ ތެރެއިން ---\nބާސާ އެއްވަރުވިއިރު، ރެއާލް މޮޅުވެއްޖެ\nއިސްމާޢީލް ޝާހު (ކުޑަ ޝާހު) Barcelona | 05 January 2020, 08:31\nސްޕެނިޝް ލީގުގެ ފުލުގައި އޮތް އެސްޕަންޔޯލްއާ ބާސެލޯނާ ރޭ އެއްވަރުވިއިރު، ގެޓާފޭ އަތުން ރެއާލް މެޑްރިޑް މޮޅުުވެއްޖެ އެވެ.\nއެސްޕަންޔޯލްގެ ދަނޑުގައި ރޭ ކުޅުނު މެޗުން ބާސެލޯނާ އެއްވަރުވީ 2-2 އިންނެވެ. މި މެޗު އެއްވަރުވި ނަމަވެސް ގޯލުގެ ތަފާތުން އަދިވެސް ތާވަލުގެ އެއްވަނަ ލިބެނީ ބާސެލޯނާ އަށެވެ. ބާސެލޯނާ އާއި ދެވަނައިގައި އޮތް ރެއާލަށް ވެސް ވަނީ 40 ޕޮއިންޓު ލިބިފައެވެ.\nރޭގެ މެޗުގައި ފުރަތަމަ ހާފުގައި ބާސެލޯނާގެ ފަރާތުން އާދައިގެ ކުޅުމެއް ފެނިގެންދިޔައިރު، މި ހާފުގައި ބާސެލޯނާގެ ގޯލާ އަމާޒުކޮށް ފޮނުވާލި ފުރަތަމަ ބޯޅައިން އެސްޕަންޔޯލްއިން ވަނީ މެޗުގައި ލީޑު ނަގާފައެވެ. ފުރަތަމަ ހާފުގެ 23 ވަނަ މިނެޓުގައި މި ގޯލް އެޓީމަށް ކާމިޔާބުކޮށްދިނީ ޑޭވިޑް ލޯޕޭޒްއެވެ.\nއެކަމަކު ބާސެލޯނާއިން ވަނީ ދެވަނަ ހާފު ފަށައިގެން 14 މިނެޓުގެ ތެރޭގައި އެޓީމު ކޮޅަށް ނަތީޖާ އަނބުރާލާފައެވެ. ދެވަނަ ހާފުގެ ފަސްވަނަ މިނެޓުގައި ލުއިސް ސުއަރޭޒް ބާސެލޯނާއަށް ނަތީޖާ އެއްވަރުކޮށްދިންއިރު، އޭގެ ނުވަ މިނެޓު ފަހުން ބާސެލޯނާއަށް ލީޑު ނަގައިދިނީ ބަދަލު ކުޅުންތެރިއެއްގެ ގޮތުގައި ކުޅެންއެރި އާޓޫރޯ ވިޑާލް އެވެ.\nމެޗުގެ 75 ވަނަ މނެޓުގައި ބާސާގެ މިޑްފީލްޑަރު ފްރޭންކީ ޑި ޔޮންއަށް ރެފްރީ ވަނީ ދެވަނަ ރީނދޫ ކާޑާއެކު ރަތް ކާޑު ދައްކާ ދަނޑުން ފޮނުވާލިއިރު، މެޗު ނިމެން ދެ މިނެޓަށް ވެފައި ވަނިކޮށް އެސްޕަންޔޯލްއިން ވަނީ ނަތީޖާ އެއްވަރުކޮށްފައެވެ. މި ގޯލް އެޓީމަށް ކާމިޔާބުކޮށްދިނީ ވޫ ލީ އެވެ.\nގެޓާފޭ އާއި ރެއާލް ބައްދަލުކުރި މެޗުގެ ތެރެއިން ---\nރޭ ބާސެލޯނާ ކުޅުނު މެޗުން އެޓީމު އެއްވަރުވިއިރު، ލީގުގައި ރޭ ގެޓާފޭގެ މައްޗަށް ރެއާލުން ވަނީ ފަސޭހަކަމާއެކު 3-0 އިން ކުރިހޯދާފައެވެ.\nގެޓާފޭގެ ދަނޑުގައި ރޭ ކުޅުނު މެޗުގައި ރެއާލުން ޖެހި ފުރަތަމަ ގޯލަކީ ގެޓާފޭގެ ގޯލްކީޕަރު ޑޭވިޑް ސޯރިއާ އަތުން ބައިކޮޅަށް ވަން ގޯލެކެވެ. ދެވަނަ ހާފ ފަށައިގެން އަށްވަނަ މިނެޓުގައި ޓޯނީ ކްރޫސްގެ އެހީތެރިކަމާއެކު ރަފައެލް ވަރާން ރެއާލަށް ލީޑު ފުޅާކޮށްދިންއިރު، މެޗުގެ އިތުރު ވަގުތުގައި ފެޑެރީކޯ ވަލްވޭޑޭ ތަނަވަސްކޮށްދިން ފުރުސަތެއްގައި އެޓީމުގެ ތިންވަނަ ގޯލް ކާމިޔާބުކޮށްދިނީ ލޫކާ މޮޑްރިޗް އެވެ.


SunOnline: Hoonu moosumaa dhimaakoh ETIHAD Airways in raajje ah ithuru4flight baavvanee\nފަތުހުﷲ ޔާމީން ސައީދު 21 Jan 2017, 12:27\nއިއްތިހާދު އެއާވޭސްގެ ބޯޓެއް ވެލާނާ އިންޓަނޭޝަނަލް އެއާޕޯޓުގައި -- ފޮޓޯ: ގެރީ ލެފް\nމި އަހަރުގެ ހޫނު މޫސުމާ ދިމާކޮށް، ޔުނައިޓެޑް އަރަބް އެމިރޭޓްސް (ޔޫއޭއީ)ގެ ގައުމީ އެއާލައިންކަމުގައިވާ އިއްތިހާދު އެއާވޭސް އިން ރާއްޖެ އަށް ހަފްތާއަކު ދެ ފްލައިޓު ބޭއްވުމަށް ނިންމައިފި އެވެ.\nއިއްތިހާދު އެއާވޭސް އިން މިކަން އިއުލާންކޮށްފައި ވަނީ އެ އެއާލައިނުން ރާއްޖެ އަށް ދަތުރު ކުރަމުންދާތާ ފަސް އަހަރު ފާހަގަކުރުމުގެ ގޮތުން ނެރުނު ބަޔާނެއްގައި ހުކުރު ދުވަހު އެވެ. އެ އެއާލައިނުން ބުނީ މި އަހަރުގެ ޖުލައި މަހުން ފެށިގެން ސެޕްޓެމްބަރު މަހުގެ 17 ވަނަ ދުވަހާ ހަމައަށް، ޔޫއޭއީގެ އަބޫދާބީ އިން ރާއްޖެ އަށް އިތުރު ފްލައިޓް ބާއްވަން ނިންމާފައިވާ ކަމަށެވެ. އަދި އެއީ މި އަހަރުގެ ހޫނު މޫސުމާ ދިމާކޮށް ބާއްވާ ފްލައިޓުތަކެއް ކަމަށް ވެސް އެ އެއާލައިނުން ބުނެފައިވެ އެވެ.\nމި އަހަރުގެ ހޫނު މޫސުން ދުނިޔޭގެ ގައުމުތަކަށް ފަށާނީ ޖޫން މަހުގެ 21 ވަނަ ދުވަހު އެވެ.\nއެ އެއާލައިނުން މިހާރު ވެސް އަބޫދާބީ އިން ރާއްޖެއަށް ހަފްތާ އަކު ހަތް ފްލައިޓު ބާއްވަ އެވެ. ހޫނު މޫސުން ފެށުމުން އިތުރު ހަތަރު ފްލައިޓު ބާއްވަން ހަމަޖައްސި އިރު، މި ހަތަރު ފްލައިޓުވެސް އޮންނާނީ، ހަފްތާގެ ބުރާސްފަތި، ހުކުރު، ހޮނިހިރު އަދި އާދިއްތަ ދުވަހުގެ ހެނދުނުގަޑީގަ އެވެ.\nހޫނު މޫސުމަކީ ކޮންމެ އަހަރަކު ވެސް ބާރު ބޮޑު ސީޒަނެއްކަން ފާހަގަ ކޮށް، އެ އެއާލައިނުން ބުނެފައި ވަނީ އެ މޫސުމުގައި ރާއްޖެ އަށް އެގައުމުން ދަތުރު ކުރާ މީހުންގެ އަދަދު ގިނަވާނެ ކަމަށެވެ. އަދި ރާއްޖެއަކީ ހަނީމޫނަށާއި ޗުއްޓީ ހޭދަކުރުމަށް އެންމެ ރަނގަޅު އެއް ގައުމުކަން ފާހަގަކޮށް، ރާއްޖެ އިން ދޭ ޚިދުމަތްތަކުގެ ފެންވަރު ރަނގަޅުކަން ވެސް އެ އެއާލައިނުން ފާހަގަކޮށްފައިވެ އެވެ.\nއިތުރަށް ބާއްވާ ހަތަރު ފްލައިޓުގެ އުދުހުންތަކަށް އެ އެއާލައިނުން ބޭނުން ކުރާނީ އޭ320 މަރުކާގެ "ޓޫ ކްލާސް" ބޯޓެކެވެ. އެ ބޯޓުގައި ބިޒްނަސް ކްލާސްގެ 16 ސީޓާއި އިކޮނޮމީ ކްލާސްގެ 120 ސީޓޔ ހުރެ އެވެ.\nއިއްތިހާދު އެއާވޭސް އިން ރާއްޖެ އަށް ދަތުރުކުރަން ފެށީ 2011 ވަނަ އަހަރުން ފެށިގެންނެވެ. އެގޮތުން އެ ފަސް އަހަރު ދުވަސް ތެރޭގައި 450،000 މީހުން އެ އެއާލައިނުން ރާއްޖެ އައިސްފައިވެ އެވެ.\nމަސްވެރިންގެ ޕާކުގައި ކްރޫޒް ޓާމިނަލް އަޅާނެ ބަޔަކު ހޯދަނީ


BREAKING: Hulhumale gai hingi haadhisaa akee terrorism ge hamalaa eh kamah belevey: Fuluhun\nހުޅުމާލޭގައި ހިނގި ހާދިސާއަކީ ޓެރެރިޒަމްގެ ހަމަލާއެއް ކަމަށް ބެލެވޭ: ފުލުހުން\nހުަޅުމާލޭގައި ތިން ބިދޭސީއަކަށް ތޫނު އެއްޗަކުން ހަމަލާދީ ހިނގާދިޔަ ހާދިސާއަކީ ޓެރަރިޒަމްގެ ހަމަލާއެއް ކަމަށް ބެލެވޭ ކަމަށް ފުލުހުން ބުނެފިއެވެ.\nފުލުހުންގެ މައި މަރުކަޒު ހުސައިން އާދަމް ބިލްޑިންގ ބޭރުގައި ބޭއްވި ނޫސްވެރިންގެ ބައްދަލުވުމުވެއްގައި ނޫސްވެރިއަކު ކުރި ސުވާލަކަށް ޖަވާބު ދެއްވަމުން ހެޑް އޮފް ސީިރިއަސް އެންޑް އޮގަނައިޒްޑް ކްރައިމް ސުޕްރިޓެންޑެންޓް އޮފް ޕޮލިސް ހަސަން ޝިފާއު ވިދާޅުވީ އެ ހަމަލާގައި ޓެރަރިޒަމްގެ ގާނޫނަށް ފެތޭ ވަރަށް ގިނަ ކަންކަން އެބަހުރި ކަމަށެވެ. އެހެންކަމުން އެއީ ޓެރަރިޒަމްގެ ހަމަލާއެއް ކަމަށް "ބެލެވިދާނެ" ކަމަށް ޝިފާއު ވިދާޅުވިއެވެ.\nޓެރަރިޒަމްގެ ގާނޫނުގައި ޓެރަރިޒަމްގެ އަމަލުތައް ކަމަށް ބުނެފައިވަނީ:\nމީހެއްގެ ހަށިގަނޑަށް ބޮޑު އަނިޔާއެއް ދިނުން؛\nކުށް ކުރާ މީހާ ފިޔަވައި އެހެން މީހެއްގެ ފުރާނައަށް ނުރައްކަލެއް ކުރިމަތިކުރުވުން؛\nގަދަކަމުން މީހަކު ފޮރުވުން ނުވަތަ ރަހީނެއްގެ ގޮތުގައި ހިފެހެއްޓުން؛\nމުދަލަށް ބޮޑެތި ގެއްލުން ދިނުން؛\nފަސިންޖަރުން ނުވަތަ މުދާ އުފުލާ އުޅަނދެއް ހައިޖެކްކުރުން؛\nއާންމުންނަށް ނުވަތަ ޢާންމުންގެ ބައެއްގެ ޞިއްޙަތަށް ނުވަތަ ސަލާމަތަށް ބޮޑު ނުރައްކަލެއްވާފަދަ ޙާލަތެއް ކުރިމަތިކުރުވުން؛\nމުހިންމު ޢުމްރާނީ ވަސީލަތަކަށް ބޮޑު ގެއްލުމެއް ދިނުން ނުވަތަ އަސާސީ ޚިދުމަތެއް މެދުކަނޑުވާލުން.\nޝިފާއު ވިދާޅުވީ ޓެރަރިޒަމްގެ ގާނޫނު ނޫނަސް އެ ހަމަލާ އިތުރު އެހެން ގާނޫނުތަކުގައި ބަޔާންކޮށްފައިވާ ކުށްތަކަށް ފެތޭ ކަމަށެވެ.\nޝިފާއު ވިދާޅުވީ މި ހަމަލާގައި ޖުމްލަ ފަސް މީހަކު ހައްޔަރުކޮށްފައިވާ ކަމަށެވެ. އަދި ވިދާޅުވީ ހައްޔަރުކުރި އެންމެންނަކީވެސް ދިވެހިން ކަމަށެވެ. އޭނާ ވިދާޅުވީ އަދި މިއީ ތަހުގީގުގެ ވަރަށް ކުރީ ކޮޅު ކަމަށާއި އެހެންކަމުން އިތުރު މާގިނަ މައުލޫމާތުތަކެއް ހިއްސާ ކުރެވެން ނެތް ކަމަށެވެ.\n" ހުޅުމާލޭގައި އަންގާރަ ދުވަހުގެ ރޭ ދިން ވަޅީގެ ހަމަލައިގެ ޒިންމާ ނަގާ ކަމަށް ބުނެ ބަޔަކު އާންމުކުރި ވީޑިއޯގެ ސައްހަކަން އަދިވެސް މިދަނީ ބަލަމުން. އެފަދަ ވީޑިއޯތައް ޝެއާ ކުރުމަކީ ގާނޫނީ ކުށެއް. އެއީ އަޅުގަނޑުމެން ކަންބޮޑުވާ ކަމެއް. އެ ކަންކަމަށް ޖާގަ ނުދިނުމަށް ކުރަންޖެހޭ ކަންކަން ކުރާނެ. އެއާ ގުޅިގެން ތަހުގީގު ކުރަންޖެހޭ ނަމަ އެ ކަން ކުރާނެ،" މިހާރު ދައުރުވަމުން އަންނަ ވީޑީއޯއާ ގުޅިގެން ޝިފާއު ވިދާޅުވިއެވެ.\nމި ހަމަލާގައި ޗައިނާގެ ދެ މީހަކަށާއި އޮސްޓްރޭލިއާގެ މީހަކަށްވެސް ވަނީ އަނިޔާވެފައެވެ. އަނިޔާވި ތިން މީހުންގެ ތެރެއިން އެކަކު ވަނީ ހޮސްޕިޓަލުން ދޫކޮށްލާފައި. އަނެއް ދެ މީހުންނަށް އަދިވެސް ދަނީ ހޮސްޕިޓަލްގައި ފަރުވާދެމުންނެވެ.\nމި ހާދިސާއާ ގުޅިގެން ނޭޝަނަލް ސެކިއުރިޓީ ކައުންސިލްގެ ބައްދަލުވުމެއް ވެސް ވަނީ ބާއްވާފައެވެ. އެ ބައްދަލުވުމުގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހުވެސް ބައިވެރިވެވަޑައިގެންނެވިއެވެ. އެމަނިކުފާނު ވިދާޅުވީ ދިވެހި ރައްޔިތުންނާއި ރާއްޖޭގައި އުޅޭ ބިދޭސީންނާއި ރާއްޖެ އަންނަ ފަތުރުވެރިންގެ ސަލާމަތާއި ރައްކާތެރިކަން ކަށަވަރުކުރުމަށް ކުރެއްވެންހުރި ހުރިހައި މަސައްކަތެއް ސަރުކާރުން ކުރައްވާނެކަމަށެވެ.


Wuhan Laboratory Ga Masaiykaiykuri Meehunge Sihhee Recordthah Haamakuran Jehey - Fauci - Vaguthu\nކޮވިޑް-19 އަކީ ލެބޯޓަރީ އަކުން ލީކްވި ވައިރަހެއްކަން ނުވަތަ ނޫންކަން ދެނެގަތުމަށް މުހިންމު ހެކިތަކެއް ހޯދުމަށް، ޗައިނާގެ ވޫހާންގައި ހުންނަ ވައިރޮލޮޖީ ލެބޯޓަރީގައި މަސައްކަތްކުރި ނުވަ މީހެއްގެ ސިއްހީ ރިކޯޑުތައް ދޫކުރުމަށް އެމެރިކާގެ ނޭޝަނަލް އިންސްޓިޓިއުޓް އޮފް އެލާޖީ އެންޑް އިންފެކްޝިއަސް ޑިޒީޒެސްގެ އިސް ތަޖުރިބާކާރު، ޑރ.އެންތަނީ ފައުޗީ ގޮވާލައްވައިފިއެވެ.\n2019 ވަނަ އަހަރު ދުނިޔޭގައި ހަލުވިކަމާއި އެކު ކޮވިޑް ފެތުރެންފެށުމުގެ ކުރިން ވޫހާންގެ ވައިރޮލޮޖީ ލެބޯޓަރީގައި މަސައްކަތްކުރި ބައެއް މީހުން ބަލިވެ، ހޮސްޕިޓަލުގައި އެނދުމަތިކޮށްގެން ފަރުވާދިން ކަމަށް ރިޕޯޓުތައް ބުނެއެވެ. "އަޅުގަނޑު ބަލަން ބޭނުން 2019 ވަނަ އަހަރު ބަލިވި ތިން މީހުންގެ ސިއްހީ ރިކޯޑުތައް. އެމީހުން ހަގީގަތުގައި ވެސް ބަލިވީނަމަ، އެއީ ކޮން ބައްޔެއް؟" ފައުޗީ ވިދާޅުވިއެވެ.\nދުނިޔޭގެ އެކި ކަންކޮޅުތަކުން ކޮވިޑް ބަލީގައި މަރުވި މީހުންގެ އަދަދު ވަނީ 3.7 އަށް އަރާފައެވެ. ނަމަވެސް، ކޮރޯނާވައިރަސް އުފެދުނީ ކިހިނެއްކަމެއް އަދި ފެތުރެން ފެށި ގޮތެއް ކަށަވަރުވެފައެއް ނުވެއެވެ. އެމެރިކާއިން ދަނީ ޗައިނާގެ ލެބޯޓަރީއިން ވައިރަސް ލީކްވި ކަމަށް ބުނެ، އެ ތަހުގީގް ކުރަމުންނެވެ. ވޫހާންގެ ވައިރޮލޮޖީ ލެބޯޓަރީއިން ވައިރަސް ލީކްވި ކަމަށް ބުނާ ބުނުން ޗައިނާގެ ސައިންސްވެރިން ވަނީ ދޮގުކޮށްފައެވެ.\nވޫހާންގެ އިންސްޓިޓިއުޓް އޮފް ވައިރޮލޮޖީއިން ބުނެފައިވަނީ އެތަނުގައި މަސައްކަތް ކުރާ އެއްވެެސް މީހަކަށް ކޮވިޑް ޖެހިފައިނުވާ ކަމަށެވެ. ފައުޗީ ވަނީ އެވާހަކައާއި ދެބަސްވެ، އެކަން އިތުރަށް ބަލައި ތަހުގީގް ކުރަން ޖެހޭ ކަމަށް ވިދާޅުވެފައެވެ.\nކޮވިޑް-19ގެ އަސްލު ހޯދުމަށް ތަހުގީގު ހިންގުމަށް ޖޯ ބައިޑެން ވަނީ އެމެރިކާގެ ޖާސޫސީ އިދާރާތަކަށް އަންގަވާފައެވެ.\nޖޫން 5, 2021 12:49\nމިއަނެއްކާ އަނެކަކު، އިރާގުގައޮތް ޑަބްލިއުއެމްޑީގެ ރިކޯޑު ހާމަކޮށްބަލަ ފުރަތަމަ.


1. ޤައުމީ މަންހަޖުގައި ކަނޑައަޅާފައިވާ ލަނޑުދަނޑިތައް ޙާޞިލްވާގޮތަށް ކުލާހުގަޔާއި ކުލާހުން ބޭރުގައި ކިޔަވައި ދިނުމާއި ކިޔަވައި ދިނުމަށް ކުރަންޖެހޭ އެންމެހައި މަސައްކަތް ކުރުން.\n2. ޤައުމި މަންހަޖުގައި ކަނޑައަޅާފައިވާ ލަނޑުދަނޑިތައް ޙާޞިލްވާގޮތައް ލެސަންޕްލޭން ތައްޔާރުކުރުން.\n4. ކިޔަވައިދޭ މާއްދާއާ ގުޅޭގޮތުން ދަރިވަރުންގެ ފޮތްތަކާއި އެސެސްމެންޓް ޕޭޕަރާއި، ޔުނިޓް ޓެސްޓް ޕޭޕަރުތަކާއި، ޓާމް ޓެސްޓް ޕޭޕަރު އަދި މިނޫންވެސް ދަރިވަރުންނަށް ޙާޞިލްވި މިންވަރު ނުވަތަ ކުރިއެރުން ވަޒަންކުރުމަށް ބާއްވާ ޓެސްޓްތަކުގެ ޕޭޕަރުތައް މާކްކުރުން.\n5. ދަރިވަރުން ޙާޞިލްކުރާ މިންވަރާއި ކުރިއެރުމުގެ ރެކޯޑްތައް ބެލެހެއްޓުން.\n7. ކުލާހުގައާއި ކުލާހުން ބޭރުގައި ސްކޫލްގެ ޙަރަކާތްތަކުގައި އުޅޭއިރު ދަރިވަރުންގެ އަޚްލާޤީ ކަންތައްތައް ބެލެހެއްޓުން.\n8. ޕޭރަންޓް ޓީޗަރ މީޓިންގ ތަކުގައި ބައިވެރިވުމާއި ދަރިވަރުންގެ ކިޔެވުމާއި ގުޅޭގޮތުން ބެލެނިވެރިންނަށް މަޢުލޫމާތު ދިނުން.\n9. ދަރިވަރުންގެ ކުރިއެރުމާއި ބެހޭގޮތުން ބެލެނިވެރިންނާއި، ސްކޫލްގެ ވެރިންނާއި ތަޢުލީމީ ދާއިރާގެ ފަރާތްތަކަށް ބޭނުންވާނެ މަޢުލޫމާތު ޙިއްޞާކުރުން.\n12. ދަރިވަރުންނަށް ތަޢުލީމީ ލަނޑުދަނޑިތައް ޙާޞިލްވަމުން ދާކަމާއި، ދަރިވަރުންގެ ކިބައިގައި ދީނީ، އަދި ރަނގަޅު އަޚްލާގީ އާދަތައް ހަރުލެއްވެމުންދާކަން ކަށަވަރުކުރުން.\n14. ސްކޫލްގައި ހިންގާ ކުލަބު ހަރަކާތްތައް ހިންގުން.\n15. ކިޔަވައިދޭ މާއްދާއާ ގުޅޭގޮތުން އިތުރުމުއްސަނދިކަމެއް (ރިސޯސް) ބޭނުންވާ ޙާލަތުގައި ސްކޫލްގެ ވެރިންގެ ލަފަޔާއި މަޝްވަރާގެ މަތިން އެފަދަ ކަންތައްތައް ކޯޑިނޭޓް ކުރުން.\n16. ސްކޫލްގެ ފަރާތުން އިންތިޒާމްކުރާ ޕްރޮފެޝަނަލް ޑިވެލޮޕްމަންޓް ޙަރަކާތްތަކުގައި ބައިވެރިވުން.\n17. މުދައްރިސުންގެ ފަންނީ ޤާބިލްކަން އިތުރުކުރުމަށް މިނިސްޓްރީ އޮފް އެޑިޔުކޭޝަނާއި ދާއިރާގެ މުއައްސަސާތަކުން ބާއްވާ ޙަރަކާތްތަކުގައި ބައިވެރިވުމަށް ލިބޭ ފުރުސަތުތަކުގައި ބައިވެރިވުން.\n18. ތަޢުލީމީ ދާއިރާ ހަރުދަނާ ކުރުމަށް މިނިސްޓްރީ އޮފް އެޑިޔުކޭޝަނުން ކުރާ މަސައްކަތްތަކުގައި ބައިވެރިވުމަށް، މިނިސްޓްރީ އޮފް އެޑިޔުކޭޝަނުން އެދިއްޖެނަމަ، އެމަސައްކަތުގައި ބައިވެރިވެ އެއްބާރުލުން ދިނުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 08 ޑިސެމްބަރ 2019 ގެ 13:30 ގެ ކުރިން، ގާފަރު ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 09 ޑިސެމްބަރ 2019 އާއި 12 ޑިސެމްބަރ 2019 އާ ދެމެދު، ގާފަރު ސްކޫލް ގައެވެ.


Dhangadey Ah 34 Aharu: Career Ge Fahu Aharuthah Namaves Adhives Evareh Neh! - Vaguthu\nދަނގަޑޭ އަށް 34 އަހަރު: ކެރިއަރުގެ ފަހު އަހަރުތައް ނަމަވެސް އަދިވެސް އެވަރެއް ނެތް!\n8 މަސް ކުރިން ( ސެޕްޓެމްބަރު 7, 2019 )\nވޯލްޑްކަޕް ކޮލިފިކޭޝަން ފެށިގެން ކުރިއަށްދާއިރު ރާއްޖޭގެ ގައުމީ ޓީމުން ވަނީ ފުރަތަމަ މެޗުގައި ގުއާމްގެ މައްޗަށް ކުރިހޯދައި ޓީމުގެ ފެށުން ރަނގަޅުކޮށްފަ އެވެ.\nރާއްޖެ ޓީމުން ފުރަތަމަ މޮޅު ހޯދި ނަމަވެސް ބުރާސްފަތި ދުވަސްވީ ދިވެހި ފުޓްބޯޅަ ސަޕޯޓަރުން މާޔޫސްކޮށްލި ދުވަހަކަށެވެ. ސޯޝަލް މީޑިއާގައި މާގަދަ އަށް ދައުރުވަމުންދިޔަ ފޮޓޯ އެއް ފެނުމުންނެވެ. ދިވެހި ފަސްގަނޑުގައި މިހާތަނަށް އުފެދުނު އެންމެ މޮޅު ފުޓްބޯޅަ ކުޅުންތެރިއާ އަލީ އަޝްފާގް (ދަނގަޑޭ) ސައި ހޮޓަލެއްގެ ތެރޭގައި ގައުމީ ޓީމްގެ މެޗު ބަލަން އިން ފޮޓޯ ފެނުމުން އަހަރެން ވެސް ފެން ކަޅިވި އެވެ. ސަބަބެއް ނެތި އެއް ނޫނެވެ. ދިވެހި ޓީމުން ހޯދި މޮޅާއި މެދު ދިވެހި ހުރިހާ ސަޕޯޓަރުންވެސް އުފާކުރާނެ އެވެ. އަހަރެމެން އެދެނީ ގައުމީ ޓީމަށް އަބަދުވެސް ކާމިޔާބީ އެވެ. ނަމަވެސް އެތައް އަހަރެއް ވަންދެން ލޯ ކުރިމަތީގައ،ި ފުޓްބޯޅައިގެ ލޯބި އަހަރެމެންގެ ހިތްތަކުގައި ޖެއްސި އަޝްފާގު މިއަދު ޓީމުން ބާކީވެފައި ހުންނަތަން ބަލަން އެންމެ މިނެޓެއް ވެސް ކެތެއް ނުވާނެ އެވެ.\nމީގެ އެގާރަ އަހަރު ކުރިއަށް ޖެހިލަމާ ހިނގާށެވެ. ދިވެހި ފަސްގަނޑުގައި ކުރިއަށްދިޔަ ސާފް ޗެމްޕިއަންޝިޕް ފުޓްބޯޅަ މުބާރާތާއެކު ދިވެހިރާއްޖެ އަށް ހީވީ ޢީދެއް އައިސްގެން އުޅުނުހެންނެވެ. މިއިން ދުވަހަކުވެސް ގަލޮޅު ދަނޑަށް މީހުން ނުވަންނަހާ ގިނައިން މީހުން ވަނެވެ. ގަވާއިދާ ޚިލާފަށް ވަދެގެންވެސް ދިވެހިން ބޭނުންވީ ގައުމީ ޓީމްގެ ކުޅުން ބަލައި ޓީމަށް ސަޕޯޓް ކުރާށެވެ.\n2008 ވަނަ އަހަރު ރަން މެޑަލް ގެނައި ޓީމްގެ ފޯވަޑް ލައިން ލީޑު ކުރަން ހުރީ އެއިރު އުމުރުން އެންމެ 23 އަހަރުގެ ދަނގަޑޭ އެވެ. މުބާރާތުގައި ދަނގަޑޭ އަށް ލަނޑެއް ކާމިޔާބު ނުކުރެވުނަސް އޭނާ ކުރި ހިތްވަރު އަހަރެމެން ހިތްތަކުން ނުފިލާނެ އެވެ. ހާއްސަކޮށް ލަންކާގެ ބަންގަބަންދު ސްޓޭޑިއަމްގައި ކުޅުނު ފައިނަލް މެޗުގައި ދަނގަޑޭ ކުރި މަސަތްކަތް ހަމަގައިމުވެސް އަހަރެންގެ ހަނދާނަކުން ނުފިލަ އެވެ. ނުވެސް ފިލާނެ އެވެ. ގައިން ދަލާއި ލޭ އޮހޮރިގެން ދިޔަ އިރުވެސް ދަނގަޑޭ މަސަތްކަތް ކުރީ ރާއްޖެ ޓީމަށް ރަން މެޑަލް ހޯދައިދޭށެވެ. ޓޫކިލޯގެ ލަނޑުން ރާއްޖެ މޮޅުވެ ފުރަތަމަ ފަހަރަށް ބައިނަލްއަގުވާމީ މުބާރާތަކުން ރަން މެޑަލް ގެނައި އިރު ދަނގަޑޭ ވަނީ މުބާރާތުގެ އެންމެ މޮޅު ކުޅުންތެރިއާގެ މަގާމް ހޯދާފަ އެވެ.\nދައްކަމުން މިދާ ވާހަކަ އަކީ ކުޑަ ކުޑަ ވާހަކަ އެއް ނޫނެވެ. އަލީ އަޝްފާގު ފަދަ ކުޅުންތެރިންނަކީ ކޮންމެ ކޮންމެ އަހަރަކު ފެންނާނެ ކުޅުންތެރިންނެއް ނޫނެވެ. ކޮއްޓުމާއި ނެއްޓުމާއި ލަނޑުޖެހުމުގެ އިތުރުން އެތައް ޖާދޫވީ ކުޅަދާނަކަމެއް ލިބިގެންވާ ދަނގަޑޭ އަކީ ހާއްސަ ކުޅުންތެރިއެކެވެ. ގައުމު ދެކެ ލޯބިވާ ދަރިއެކެވެ. އުމުރުން 16 އަހަރުގައި އިންޓަ ސްކޫލް މުބާރާތްތަކުގައި މަޖީދިއްޔާގެ ކެޕްޓަން ބޭންޑް އެޅިގޮތަށް މެދުކެނޑުމެއްނެތި ދިވެހި ތާރީޚު ރަން އަކުރުން ފަވަމުން އަންނަ ދަނގަޑޭ ބޮޑު މުސާރައިގައި ޔޫރަޕަށް ދެވެން އޮތް ފުރުސަތު ދޫކޮށްލީ މިގައުމަށް ޚިދުމަތް ކުރުމަށެވެ. ގައުމަށްޓަކައި ދަނގަޑޭ އެވި ގުރުބާނީ އަހަރެމެންނަށް ވަޒަން ކޮށްލެވޭ ހެއްޔެވެ؟\nގައުމީ ޓީމުން މިދިޔަ އަހަރު ބާކީ ކުރުމާއި ޖެހެންދެން ދަނގަޑޭ އައީ އެކްޓިވް އިންޓަނޭޝަނަލް ލަނޑު ލިސްޓުގެ ގަދަ ފަހެއްގައި ހިފަހައްޓަމުންނެވެ.5ލައްކަ އާބާދީ އެއް ހަމަނުވާ މި ކުޑަކުޑަ ދިވެހިރާއްޖޭގެ ކުޅުންތެރިއަކު އެފަދަ ލިސްޓެއްގައި ހިމެނިދާނެ ކަމަށް އަހަރެމެންނަށް މީގެ ކުރިން ގަބޫލެއްވެސް ނުކުރެވޭނެ އެވެ.\nދިވެހި ޓީމާއި ހަވާލުވެހުރި ޕީޓާ ސެގަރޓް ޓީމުން ދަނގަޑޭ ބާކީ ކުރީ މިދިޔަ އަހަރު އެވެ. ކެޕްޓަންގެ ހައިސިއްޔަތުން ޕްރެސް ކޮންފަރެންސް އަކަށް ހާޒިރުނުވެގެން ދަނގަޑޭ ޓީމުން ބާކީކުރުމަށްފަހު ކޯޗު އޭގެ ފަހުން އޭނާ ޓީމަށް ނަގާފައި ނުވެ އެވެ. ސާފްގެ މުބާރާތަށް ވެސް ދިވެހި ޓީމް ފުރީ ދަނގަޑޭ ނުލަ އެވެ. ޕްރެސް އަށް ހާޒިރުނުވެވުމުން މަޢާފަށް އެދުމުން ސެގަރޓް ބުނީ ދަނގަޑޭ މައާފަށް އެދުނީ މާފަހުން ކަމަށެވެ.\nމިދިޔަ ސީޒަންގައި ލީގު ކާމިޔާބުކޮށް އެންމެ ގިނަ ލަނޑު ޖަހައިގެން ރަން ބޫޓާއެކު އަހަރުގެ އެންމެ މޮޅު ކުޅުންތެރިއާގެ މަގާމް ދަނގަޑޭ ހާސިލްކުރި އެވެ. އެއާއެކު އަހަރެމެން އެންމެ ހީކުރަމުން އައީ ގައުމީ ޖާޒީގައި އަނެއްކާވެސް އަހަރެމެންގެ ފޭވަރިޓް7ނަންބަރު ފެނިގެންދާނެ ކަމަށެވެ. ނަމަވެސް ޕީޓާ ސެގަރޓް ޓީމު އިޢުލާންކުރި އިރު ދަނގަޑޭގެ ނަން ނެތުން ވެގެންދިޔައީ ދިވެހި ސަޕޯޓަރުން ރަތަށް އަރުވާލި ކަމަކަށެވެ. އުމުރުން މާ ދޮށި ކަމަށްބުނެ ސެގަރޓް ދަނގަޑޭ އަނެއްކާވެސް ޓީމުން ބާކީ ކުރުމުން އެކަން ދިވެހިންނަށް ހަޖަމެއް ނުވި އެވެ. ދުވަހަކުވެސް ނުވާނެ އެވެ. ވާނީވެސް އެހެންތާ އެވެ. ވޯލްޑްކަޕްގެ ބޮޑު ކޮލިފިކޭޝަންއަކާއި ދިމާލަށް ދިވެހި ޓީމް ދަތުރު ކުރި އިރު މިވަގުތު ރާއްޖޭގައި ހުރި އެންމެ ''އިން ފޯމް'' ކުޅުންތެރިއާ ޓީމުން ބޭރުކޮށްފައި ހުރުން އަހެރެމެން ބަލައިގަންނާނީ ކިހިނަކުން ހެއްޔެވެ؟\nއަލީ އަޝްފާގަށް އިއްޔެ 34 އަހަރު ފުރުނީ އެވެ. ގައުމު ދުށް އެންމެ މޮޅު ކުޅުންތެރިއާ އޭނާގެ ފުޓްބޯޅަ ކެރިއަރަށް އަލްވަދާއު ކިޔާ ވަގުތު ކުޑަތަން ވަމުން އަންނަ އިރު ގައުމީ ޓީމުން ބާކީވެފައި ހުރުމަކީ ދަނގަޑޭ އަށް ދެވޭ ބޮޑު އަނިޔާއެކެވެ. އުމުރުން ދޮށްޓަސް މިވަގުތުވެސް ދަނގަޑޭ ކުޅެމުން އަންނަހާ ފެންވަރަށް ކުޅެވޭ ކުޅުންތެރިއަކު ދިވެހިރާއްޖެއަކު ނެތެވެ. މިއީ ޝައްކެއްވެސް އޮތް ކަމެއް ނޫނެވެ.\nފޯމްގެ ވާހަކަ އިހަށް ބާއްވާށެވެ. އަހަރެމެން ވިސްނާލަންވީ އަޝްފާގް އޭނާގެ ފުޓްބޯޅަ ބޫޓު ބާލައި ގަލޮޅު ދަނޑަށް އަލްވަދާއު ކިޔާ ދުވަހަކުން އަހަރެމެން ހިތާމަ ކުރާނެ ވަރެވެ. އަދުގެ ގިނަ ޒުވާނުން ފުޓްބޯޅަ އަށް ލޯބި ޖައްސުވައިދިން ކުޅުންތެރިއާ އަށް ޝަރަފްވެރިކަމާއެކު ގައުމީ ޓީމުން ރިޓަޔާ ކުރުމުގެ ފުރުސަތުވެސް ނުދެނީ ހެއްޔެވެ؟ 40 އަށްވުރެ ގިނަ ލަނޑުޖަހައި ފުޓްބޯޅައިގެ މައިދާނުން ނެގެތް އޮތް ހުރިހާ އެވޯޑުތަކެއް މިފަހަރު ހާސިލްކުރީމަވެސް 30 ކުޅުންތެރިންގެ ސްކޮޑެއްގައި ދަނގަޑޭގެ ނަން ނެތުމުން އެއީ އަޝްފާގަށް ދެވޭ އަނިޔާ އެއް ނޫން ހެއްޔެވެ؟\nއަހަރެމެންގެ ތެރެއިން ގިނަ މީހުންނަކީ ބޭރު ދުނިޔޭގެ ފުޓްބޯޅަ ވެސް ބަލާ މީހުންނެވެ. އެތައް އަހަރެން ވަންދެން ފުޓްބޯޅައިގެ ރަސްކަން ކުރަމުން އަންނަ ކްރިސްޓިއާނޯ ރޮނާލްޑޯ އާއި ލިއޮނެލް މެސީ އެދެ ކުޅުންތެރިންގެ ކެރިއަރުގެ ފަހު އަހަރުތައް ގުނަމުން އަންނަ އިރު އެކަމާއި މެދު ހިތާމަކުރާ މީހުން މަދެއް ނޫނެވެ. އެއީ ކީއްވެގެން ހެއްޔެވެ؟ ހަމަ އެންމެ ސަބަބެކެވެ. އެކަހަލަ ހާއްސަ ކުޅުންތެރިން ފެނުން އުނދަގޫ ވާނެތީ އެވެ. ދަނގަޑޭ ފަދަ ދެވަނަ ކުޅުންތެރިއަކު ގަލޮޅު ދަނޑުން ފެނުން ދުރެވެ. އެ ކުޅުންތެރިއަކާއިމެދު ދިވެހި ކުދިބޮޑު އެންމެން ފަޚުރުވެރިވާ އަލީ އަޝްފާގު '' މޭން އޮފް ސްޓީލް'' ފުޓްބޯޅަ އިން ރިޓަޔާ ކުރާ ދުވަހަކީ ދިވެހި ފުޓްބޯޅަ އަށް އަންނާނެ ހިތާމަވެރި ދުވަހެކެވެ. ދިވެހިން ރޮއްވާލާނެކަން ޔަގީނެވެ. އެ މަންޒަރު މިއަދު އަހަރެމެން ވަޒަން ކޮށްލަން ހިނގާށެވެ. އެއިރުން އަޝްފާގުގެ މުހިއްމުކަމާއި ހާއްސަކަން ކޮންމެވެސް ވަރަކަށް އެނގިދާނެއެވެ.\nކަރަންޓީނުގެ އިންތިޒާމުތައް ވަރަށް ފުރިހަމަ - ދަގަނޑޭ\nއީގަލްސް އަދި ގައުމީ ޓީމުގެ ޑިފެންޑަރު ހައިޝަމް ކަކުލުގެ އޮޕަރޭޝަނެއް ކޮށްފި\nސެޕްޓެމްބަރު 7, 2019 12:38\nދެންބުނަންވީ ލައްޗޭއާ ސާހުވަރެއްވެސް ނެތޭ ކިޔާފަ އެމީހުންވެސް ނަގަންވީނުން... ބަލަ އެއީ ބާދަނގަޑޭ..\nސެޕްޓެމްބަރު 7, 2019 15:49\nބާދަގަނޑުވީމަ ދޯ 34 އަހަރުގައި ވެސް މޮޅު ކުޅުންތެރިޔާ ގެ މަޤާމާއި ގިނަ ގޯލް ޖެހި ކުޅުންތެރިޔާގެ މަޤާމް ހޯދީ..... ހަސަދަވެރިވިޔަސް ތީ ފުކެއް ބޮޑުވަރު....... ކިތަންމެ ހަސަދަވެރި ވިޔަސް އަލީ އަޝްފާޤް (ދަގަނޑޭ) ފެންވަރު ފުޓްބޯޅަ ކުޅުންތެރިޔަކު އަދި ނެތް މި ފަސްގަނޑަކުން އުފެދިފަ... އަދި ކައިރި މުސްތަޤްބަލެއްގަ އެ ފެންވަރު ކުޅުންތެރިޔަކު ފެންނާނެކޭ ވެސް ނެތް ބުނެވޭކަށް..... މި ޤައުމު ފަޚުރުވެރިވާންޖެހޭ ދަރިއެއް ދަގަނޑޭ އަކީ...... ބަޔަކު ޒާތީ ވެގެން ޤައުމީ ޓީމުން އަޝްފާޤް ބާކީ ކުރިޔަސް، އޭނަ ހިނގާ މަގަކުން ހިނގޭނެ ފެންވަރު މީހަކު ވެސް ފުޓްބޯޅައިގެ މައިދާނުގައި މި ރާއްޖޭގަ ނެތް އުފެދިފައެއް. އަބަދުވެސް އަޝްފާޤް އަށް ޤަދަރާއި ލޯތްބާއި އިޙްތިރާމް ކުރާނަން. ވ. ސަލާމް\nސެޕްޓެމްބަރު 12, 2019 10:45\nބަަލަ މިފަސް ގަނޑު މީ މާ މޯޅެތި ކުޅުންތެރިން ތިބި ތަނެއްތަ؟ ކަލޭ ތި މޮޔަވާހާ މޮޅު ކުޅުންތެރި އެއްނޫން އަޝްފާގަކީ\nސެޕްޓެމްބަރު 7, 2019 14:33\nކޯޗު ދަގަނޑޭ އާ ޒާތީވީ އޭ އަޅުގަނޑަށް\nދެންނެވޭނީ. މީގަ އަޅުގަނޑަށް ގޯހީ މިކަމާ ބެހޭ ފަރާތްތަކުން މިކަންތަށް އަޅާނުލާ ދޫކޮށްލީމަ\nސެޕްޓެމްބަރު 7, 2019 16:12\nދުނިޔޭގައި ދަގަނޑޭއަށް ވުރެ މާދޮށީ މީހުންވެސް ގައުމީ ޓީމުގެ ލިސްޓުގަ ހިމަނާ. ސަބަބު ވަރަށް ސާފު. އެއީ ގައުމުގެ ފްޓްބޯލް ހީރޯއިންނަށް ވީމަ އެ ރެސްޕެކްޓްދެނީ. ގިނަ ލަނޑުޖައްސުވަން ފުރުސަތު ދެނީ. ޒާތީނުވަނީ. ޖަރުމަނުގެ މުލާ ލައްވާ ރިކޯޑެއް ހައްދަން ޖަރުމަނު ގައުމީ ޓީމު ކުރި މަސައްކަތް ހަނދާންކޮށްލާ\nސެޕްޓެމްބަރު 7, 2019 18:24\nކުޅުން މޮޅޭކިޔަސް އޭނާ މާާމޮޅީ، ޒިއްމާދާރު ވުމާއި ކިޔަމަން ތެރިކަން ވަރަށް މުހިއްމު، ކޯޗު ނުރުހޭ ކުޅުންތެރިޔަކު ހުރުމަކީ ޓީމު ހަލާކުވާނެކަމެއް ޕޮރޮފިޝަނަލް ކޮށް ވާހަކަ ދެއްކުން މުހިއްމު\nސެޕްޓެމްބަރު 7, 2019 18:29\nމިވާހަކަ ދެން ނުދައްކާ. އޭނަ ކަޓުވާލީ ވަރަށް އީވަލް ބަޔަކު. އެމީހުންނަށް އެކަން ފެންނާނެ.\nސެޕްޓެމްބަރު 7, 2019 18:39\n*އެއްމެ ފުރަތަމަވެސް ދަގޭ ފެނުމުން ހުނަރު ފާހަގަ ވިއޭ\nކޮންމެ ފަހަރަކުވެސް ދަގޭ ޓީމަށް ނަގަން ވެސް ވާނެއޭ\nއުމުރަށާ އޭނާގެ ކުޅުމަށް ކޯޗު ކަލެއައް ނުބެލެއޭ\nވަކި ވަކިން ހުރި މޮޅުހުނަރުރުތައް ކޯޗަކަށްވެސް ނޭގެއޭ\nދެން އެހެންވީމާ ވަރަށް އަވަހަށް ޖަވާބުދޭން ވާނެއޭ*\nސެޕްޓެމްބަރު 8, 2019 09:54\nއާ އާދަނު ދެން ޒާތީވިޔަސް ތިދެން ބޮޑުވަރު . ކިތައްމެ ރުޅިއަޔަސް ހަމަ އަޝްފާގް ވަރެއްނެތް.އެއީ ދިވެހި ފުޓްބޯޅައިގެ ދިރުން.\nސެޕްޓެމްބަރު 9, 2019 13:03\nކިތަންމެމޮޅަސް ކޯޗައް ކިޔަމަނތެރިވާންޖެހޭނެހެން ހީވަނީ. ތީގެފަހަތުގަ ދަގަޑޭގެ ބޮޑާކަނވެސް އޮންނާނެ . ކޯޗްވެސް ބޭނުންވާނެ ޓީމް މޮޅުކުރަން\nސެޕްޓެމްބަރު 12, 2019 17:58\nއަސްފާގު މޮޅީ ކުރީގަ އެކަމަކު މިހާރު އެދުވަސް އެދިޔައީ މީޑޔާއިން މޮޅު ކުރަން ދުޅުނަސް އަސްފާގެއް މީހާރަކު މޮޅެއްނޫން\nސެޕްޓެމްބަރު 14, 2019 20:24\nދަގޭ އަކީ މޮޅު ކުޅުންތެރިއެއް ކުރީގަ. މިހާރަކުއެއްނޫން. މިހާރު ބެންޗަށްވެސް ކަމަކު ނުދޭ. މިހާރު ކުޅެވެނީ ލޯކަލް ލީގް ލެވެލްގަ. ނެޝަނަލް ލެވެލްގަ ކުޅެވޭވަރަށްވުރެ ފޯމް ދަށްވެއްޖެ މިހާރު.


COVID-19 ah faruvaa dhinumugai Raajje akun thafaatheh nukurey: UN | Mihaaru\nޚަބަރު / އ.ދ.\nކޮވިޑް-19 އަށް ފަރުވާދިނުމުގައި ރާއްޖެއަކުން ތަފާތެއްނުކުރޭ: އދ\nކޮވިޑް-19 އަށް ޓެސްޓްކުރަނީ: އެއްވެސް ތަފާތުކަމެއް ނެތި ފަރުވާދެމުން އަންނަ ގައުމުތަކުގެ ތެރޭގައި ރާއްޖެ ހިމެނޭ ކަމަށް އދ. އިން ބުނި -- ފޮޓޯ: އަހުމަދު އަވްޝަމް އިލްޔާސް/ މިހާރު\nފަރުވާއެއް މިހާތަނަށް ހޯދިފައި ނުވާ ކޮވިޑް-19 ޖެހިފައިވާ މީހުންނަށް ފަރުވާ ދިނުމުގައި އެއްވެސް ބަޔަކަށް ތަފާތުކުރުމުގެ އުސޫލެއް ރާއްޖެއިން ނުގެންގުޅޭ ކަމަށް އދ. ގެ ހިއުމަން ރައިޓްސް ހައި ކޮމިޝަނާ މިޝެލް ބެޝެލާ ވިދާޅުވެއްޖެ އެވެ.\nމިޝެލް މިހެން ވިދާޅުވީ މިދިޔަ ބުދަ ދުވަހު ކުރިއަށް ދިޔަ ނޮން-އެލައިޑް މޫވްމެންޓް (ނާމް) ގެ ޖެނީވާ ޗެޕްޓާގެ ވާޗުއަލް ބައްދަލުވުމުގައި ވާހަކަދައްކަވަމުންނެވެ. ތަފާތުކުރުމެއް ނެތި އެންމެންނަށް ހަމަހަމަ ކަމާ އެކު ރާއްޖެއިން އަންނަނީ ފަރުވާ ދެމުން ކަމަށް އޭނާ ވިދާޅުވި އެވެ. އަދި ބަލި މީހާ ނިސްބަތްވަނީ ކޮން ގައުމަކަށް ކަން ބެލުމެއް ނެތި އެންމެންނަށް ފަރުވާ ދެމުން އަންނަ ގައުމުތަކުގެ ތެރޭގައި ރާއްޖެ ހިމެނޭ ކަމަށް އޭނާ ވިދާޅުވި އެވެ.\nއިންސާނީ ހައްގުތައް ހިމާޔާތްކުރަން އދ. ގެ ހައި ކޮމިޝަންގެ އޮފީހުން ކުރަމުން އަންނަ މަސައްކަތަށް ރާއްޖެއިން ފުރިހަމަ އެއްބާރުލުން ދޭނެ ކަމަށް ރާއްޖެއިން ޖެނީވާ އަށް ކަނޑައަޅާފައިވާ މަންދޫބު ހާލާ ހަމީދު މި ބައްދަލުވުމުގައި ވިދާޅުވި އެވެ.\nކޮވިޑް ޖެހޭ މީހުންނަށް ފަރުވާ ފޯރުކޮށްދިނުމުގައި އެއްވެސް ތަފާތުކުރުމެއް ނުގެންގުޅޭ ކަމަށް ފޮރިން މިނިސްޓަރު އަބްދުﷲ ޝާހިދު ވެސް ވަނީ މީގެ ކުރިން ވިދާޅުވެފަ އެވެ.\nރާއްޖެއިން 1976 މީހަކު ކޮވިޑް-19 އަށް ޕޮޒިޓިވްވެފައިވާ އިރު އޭގެ ތެރޭގައި ގިނައީ ބިދޭސީންނެވެ. ބަންގްލަދޭޝްގެ 1046 މީހަކަށް މި ބަލި މިހާތަނަށް ޖެހިފައިވެ އެވެ. ބަލި ޖެހިފައިވާ މީހުންގެ ތެރެއިން 1153 މީހަކު ރަނގަޅުވެފައި ވާ އިރު އަށް މީހަކު ވަނީ މަރުވެފަ އެވެ. 813 މީހަކު އަންނަނީ ފަރުވާ ހޯދަމުންނެވެ.\nއ.ދ. ބިދޭސީން އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ\n17 ކޮމެންޓް, 41 ރިއެކްޝަންސް\nތަފާތު އެބަކުރޭ އަދިވެސް. ބިދޭސީއެއްވިއްޔާ ޕާސްޕޯޓާއި ވިސާ އޮންނަންޖެހޭކަމަށް އެބަބުނޭ، އެމީހުން ވިޔަފާރިިކުރަންވެސް ތަފާތުތަކެއްހުރޭ، މިހުރިހާކަމެއްވެސް ނައްތާލާފަ ބަންގާޅުގަ ހުރެފަ އައިސް ފުންމާލާގޮތަށް ދިވެހިންނާއި އެއްވެސް ތަފާތެއް ހުރެގެންނުވާނެ.\nކޮބާތަ އަދުރޭ . މިމ މީހުން މި ދައްކަނީ ރަގަޅު ވާހަކައެއްތަ؟\nދިވެހިން ކުޑަ ގޮޅިތަކުގައި ބޮޑު ކުލިދީގެން ތެޅިތެޅި ތިއްބައި ގުޅީފަޅު ހިއްކައި 40،000 އިލީގަލް ބިދޭސީންނަށް އެޕާޓްމަންޓް އެއަޅަނީ. ނޭނގެ ކީއްވެގެން ކަމެއް. ވެދާނެ ބޭރު އެހީ ހޯދަން ކަމަށް ވެސް. ސޫދާނު ރެފިއުޖީން ބައިތިއްބައިގެން މަހަކު 250 ޑޮލަރު މިޞްރު ސަރުކާރަށް އދ އިން ދޭ. ވެދާނެ އެކަހަލަ މަންފާއެއް ހޯދަން ކަމަށް ވެސް.\nމި ސަރުކާރަކީ ބަންގާޅީ ސަރުކާރަކަށްވެ ނިމިއްޖެ އެވެ. ވަގަށް އުޅުނަސް ހުއްދަނެތި ކޮވިޑުތެރޭ މަގުމަތީ އުޅުނަސް ގޫރިމަނާ ނުކުރެ އެވެ.. މީދާ ހޮރުހޮރު ކަހަލަ ގެސްޓު ހައުސް ގަވައިދާ ހިލާފަށް ހިންގިއަސް ބަދިގެ އެއްކަހަލަ ހަޑި ތަންތަނުގަ ބަންގާޅިން ރެސްޓޯރަންޓު ހިންގިޔަސް އޯކޭއެވެ، ވަގުވިޔަފާރި ކޮށްގެން ދިވެހިރާއްޖޭން މަހަކު ބަންގާޅަށް ބޭރުކުރާ ޑޮލަރުގެ އަދަދު އިގޭތޯ އެވެ. މިލިޔަނަކަށް ވުރެ ގިނަ ޑޮލަރު އެކަނިވެސް މަހަކު ބަންގާޅަށް ފޮނުވައެވެ.\nދިވެހިންންށް ވުރެ މާ ބޮޑަށް ސަރުކާރން މިހާރު ހަރަދު ކުރަމުން ދަނީ ބަންގާޅިންނަށް. ބޭރު ގައުމުތަކުން ނަގާ ލޯނުވެސް މިހާރު ހަރަދުކުރަނީ ބަންގާޅިންނަށް. އަދި ހާއްސަކޮށް ވަގަށް އެތެރެވެގެން އުޅޭ ބަންގާޅިންނަކީ މި ސަރުކާރަށް ވަރަށް މުހިއްމު ބައެއް. އެމީހުންގެ ތެރެއިން ގައުމަށް އެބުރި ދާން ބޭނުންވާ މީހާ ސަރުކާރުން ޓިކެޓުވެސް މީ ކޮންފަދަ ކަމެއްތޯ... ދިވެހިންނަކަށް މިކަހަލަ ހަރަދުތަކެއް ނުކުރެ އެވެ\nއެމީހުން ކޮއްމެ ގޮތަކަށް އަޔަސް އާދެވުނީވެސް ދިވެހިންނާހުރެ. އަޅުންގެ ގޮތުގައި ގުލާނުކޮށްދެނީވެސް ދިވެހީންނަށް. ބަލިމަޑުކަމެއް އާއްމުވީމާ ދެން އެވީ ނުގައިދުން އުޅޭ ބައެކޭ ބުނެ އެއްމެން މަރަން!\nއެކަމަކު ރާއްޖޭގައި މަސައްކަތް ކުރާ ބިދޭސީން ދިވެހިންނާއި މެދު ޢަމަލު ކުރަނީ ވަރަށް އިހާނެތި ގޮތަކަށް. ފަހާ މީހުން ދިވެހި އަންހެނުންނަށް ބަވާފައިވާހަކަ ދެއްކުން ޢާއްމު ކަމެއް، ބިދޭސީ ސޭޓުން ވެސް ވަރަށް ރުންކުރުކޮށް ވާހަކަ ދެއްކުން ޢާއްމު.\nއަޅުގަނޑު ބުނެލަން އޮތީ އެކަން އެގޮތަށް ދިމާވެފަ އޮތީ ދިވވެހިންގެ ސަބަބުންނޭ. އަޅުގަނޑަކީ ދެގައުމުގަ ވެސް އުޅިފަ ހުރި މީހަކަށް ވާތީ ވަރަށް ރީއްޗަށް އެ ތަފާތު އެބަ ފެނޭ. ބަންގްލަދޭޝްގަ އުޅުން އިރު އެގައުމުން ވަރަށް ރަނގަޅު މީހުންނާ ދިމާވެފަ ހުރީ އާންމު ޚިދުމަތް ދޭ ތަންތަނުން. އެއާ ޚިލާފަށް ރާއްޖޭގަ މަސައްކަތް ކުރާ ބަންގްލަދޭޝް މީހުންގެ ފަރާތުން ބޮޑާކަން ފެންނަނީ. އެހެންވީމަ ބުނެވޭނީ ރާއްޖެއައިސް އެމީހުން ރާއްޖޭގެ އާދަކާދަތައް ދަސްކުރީއޭ\nކޯލިޝަންގެ ހެއު ވެރިކަމުގެ ފޮނި މީރުކަން މުޅި ދުނިޔެއަށް ހާމަވެ މުޅި ދުނިޔޭގެ އުދަރެހުގައި ދިވެހިރާއްޖެ ވިދާ ބަބުޅަން ފަށައިފި4ލީޑަރުން ގުޅިގެން ރާއްޖެއަށް ތި ހޯއްދަވައިދެއްވީ ދުނިޔޭގެ ފެންވަރުގެ ތާޖެއް ލީޑަރުންނަށް ޝުކުރު\nކޮންމެ ކަމަކަށް މައު ވައްދާނެ\nލޮލް. އޮޅުވާލަން ނޫޅޭ. މިކަމުގެ ހަގީގީ މޭސްތެރިންނަކީ ކޮބައިކަން ދިވެހިންނަށް އެނގޭ\nއދ އިން ތިބުނީ ބަރާބަރު ވާހަކައެއް މިތަނުން ތަފާތެއް ނެތި ދެވޭ ހިދުމަތަކީ ތިއީ ގޭތެރެއުންވެސް ގެއިންބޭރުންވެސް ފަހަނާތެރއިން ސާމަޕަލްނަގާ ޓެސްޓްކޮށް ކޮވިޑަށް ޕްސިޓިވްވެއްޖިއްޔާ ހިލޭ ބޭސްފަރުވާ ކިހާ ސަޅި އަދި ގިނައިން ބަލާނެ ބަންގާޅިންނަށް ފަރުވާދެވޭތޯ އެއީ އސްރަށްވެހިންވީމާ ދެން އަނެއްކާ ކޮވިޑްއަށް ނޫން ބަޔަކަށް ފަރުވާ ނުވެސް ދެވެނީ މިޤައުމުގަ އެކަމު ކޮވިޑަކަށް ފަރުވާއެއްނެތް ކިކޭ މިލިޔެވުނީ ފޫނެތް ބާލިދީއަކަށް ފެންފުރަނީއޭތަ\nތަފާތުކުރޭ. ދިވެހިންނަށްވުރެން ބަންގާޅީންނަށް ކަންކަން ރަނގަޅަށް ކޮށްދޭކަމަށްވޭ.\nކުރީގައި ބަންގާޅީން ކިޔަސް މިހާރު ކިޔަނީ ބަންގްލަދޭޝް މީހުން. ސަޅިއެއްނު! ރާއްޖެ ހޮޕް ހޮޕް!\nބަންގްލަދޭޝް ބެއިފުޅުން. މަބްރޫކޮވެސް ކިޔުއްވަނީ އެހެން


SunOnline: Mi aharuge bed nights 10 million ah araifi, 2019ge record muguraaleveyne: Mausoom\nމިއަހަރުގެ ބެޑްނައިޓްސް 10 މިލިއަނަށް އަރައިފި، 2019ގެ ރެކޯޑު މުގުރާލެވޭނެ: މައުސޫމް\nފާޠިމަތު ނަޒީފާ އަޙްމަދު 03 Dec 2021, 16:04\nފަތުރުވެރިން ރާއްޖެ އައުން -- ސަން ފައިލް ފޮޓޯ/ ފަޔާޒު މޫސާ\nމިއަހަރު ތެރޭ ޓޫރިސްޓުން ރާއްޖޭގައި ހޭދަކޮށްފައިވާ ރޭގެ އަދަދު ނުވަތަ ބެޑްނައިޓްސް 10 މިލިއަނަށް އަރައިފި ކަމަށާއި، މިރޭޓުން ދާނަމަ 2019އިގެ ރެކޯޑު މުގުރާލެވޭނެ ކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެއެވެ.\nމިނިސްޓަރު މައުސޫމް މިއަދު ކުރެއްވި ޓުވީޓެއްގައި ވިދާޅުވީ 2019 ވަނަ އަހަރު ބެޑްނައިޓްސް 10.7 މިލިއަނަށް އެރި ކަމަށެވެ. އަދި މިއަހަރުގެ ބެޑްނައިޓްސްގެ އަދަދު މިމަހުގެ މެދުތެރޭގައި އެއަށް ވުރެ އިތުރުވާނެ ކަމަށެވެ.\nއެހެންކަމުން މިނިސްޓަރު ވަނީ މިކަމާ ގުޅިގެން ފަތުރުވެރިކަމުގެ ދާއިރާގައި މަސައްކަތްކުރާ ފަރާތްތަކަށް ތަހުނިޔާ ކިޔާފައެވެ.\nމިއަހަރު ރާއްޖެ އަންނާނެ ކަމަށް ސަރުކާރުން ފުރަތަމަ އަންދާޒާ ކުރީ އެއް މިލިއަން ފަތުރުވެރިން ކަމަށްވީ ނަމަވެސް ޓޫރިޒަމް މިނިސްޓްރީން ފަހުން ވަނީ އެ އަދަދު 1.5 މިލިއަނަށް އިތުރުކޮށްފައެވެ. އެއީ ސަރުކާރުން ލަފާކުރި ވަރަށް ވުރެ އަވަހަށް ކޮވިޑް19ގެ ވެކްސިން ލިބުމުން ކަމަށް މީގެ ކުރިން މައުސޫމް ވަނީ ވިދާޅުވެފައެވެ.\nހަމައެއާއެކު މިދިޔަ ފެބްރުއަރީ މަހު މިނިސްޓަރު ވިދާޅުވީ މިއަހަރު ފަތުރުވެރިންގެ އަދަދު ގުނުމުގެ ބަދަލުގައި ބެޑް ނައިޓްސް ގުނުމުގެ ވިސްނުމެއް ގެންގުޅޭ ކަމަށެވެ. އެއީ ބެޑްނައިޓްސްއާ ލިބޭ އާމްދަނީއާ ގުޅިފައިވާތީ ކަމަށް މިނިސްޓަރު ވިދާޅުވިއެވެ.\nމިއަހަރުގެ އެއް މިލިއަންވަނަ ފަތުރުވެރިޔާ ރާއްޖެ އައީ އޮކްޓޯބަރު މަހުގެ ފަހުކޮޅުއެވެ.\nޓޫރިޒަމް މިނިސްޓްރީގެ ތަފާސްހިސާބުތައް ދައްކާގޮތުން، އޮކްޓޯބަރު 29 ވަނަ ދުވަހާ ހަމައަށް 1.15 މިލިއަން ފަތުރުވެރިން ވަނީ ރާއްޖެ ޒިޔާރަތްކޮށްފައެވެ.\nމި އަހަރުގެ މިހާތަނަށް ރާއްޖެއަށް އެންމެ ގިނައިން ފަތުރުވެރިން ޒިޔާރަތްކޮށްފައި ވަނީ އޯގަސްޓް މަހުއެވެ. އެގޮތުން އޯގަސްޓް މަހުގެ ތެރޭގައި 143،599 ފަތުރުވެރިން ރާއްޖެ އައިސްފައިވެއެވެ.\nމި އަހަރުގެ މާޗް މަހުގެ އިތުރުން ޖުލައި އިން ފެށިގެން މި މަހުގެ ނިޔަލަށް ކޮންމެ މަހަކުވެސް ލައްކަ އަކަށް ވުރެ ގިނަ ފަތުރުވެރިން ރާއްޖެއައެވެ.\nރާއްޖެއަށް މިހާރު އެވްރެޖުކޮށް ދުވާލަކަށް އަންނަ ފަތުރުވެރިންގެ އަދަދަކީ 4،831 އެވެ.\nމިދިޔަ ހޯމަ ދުވަހާ ހަމައަށް އެންމެ ގިނައިން ފަތުރުވެރިން ރާއްޖެ އައިސްފައި ވަނީ އިންޑިއާ، ރަޝިޔާ އަދި ޖަރުމަނާއި ޔޫކޭގެ އިތުރުން ޔޫއެސްއޭއިންނެވެ.\nރާއްޖެއަށް ޒިޔާރަތް ކުރި ފަތުރުވެރިންގެ އަދަދު ބައި މިލިއަނަށް އެރީ މި އަހަރުގެ ޖޫން މަހުގެ ތެރޭގައެވެ.\nމިދިޔަ އަހަރު ރާއްޖެއަށް ޒިޔާރަތްކުރީ 555،494 ފަތުރުވެރިންނެވެ. އަދި 2019 ގައި 1.7 މިލިއަން ފަތުރުވެރިން ރާއްޖެ ޒިޔާރަތްކުރިއެވެ.\nލިވަޕޫލްގެ ކުޅުންތެރިންތަކެއް ރާއްޖޭގައި\nކެވިން ޑެ ބްރުޔެން އާއިލާއާއެކު ރާއްޖޭގައި


ރިޕޯޓް: މައިންމަގަށް ލައްގަޅޭ! – Dhen.mv\nރިޕޯޓް: މައިންމަގަށް ލައްގަޅޭ!\nMay 3, 2020 - 8:23 pm\nކޮވިޑް19 އާއިގުޅިގެން އުންމީދު ނުކުރާ ބޮޑެތި ބުރަތައް ސަރުކާރަށް އުފުލަން ވަނީ ޖެހިފައެވެ. ބަލިމަޑުކަމުން ރައްޔިތުން ސަލާމަތް ކުރުމަކީ އެންމެ ބޮޑު ޒިންމާއެވެ. ފެތުރުން ހުއްޓުވުމެވެ. ބަލިމީހުނަށް ފަރުވާކުރުމެވެ. ފަރުވާ ދިނުމުގައި އަވަދިނެތި އުޅޭ ޚިދުމަތްތެރިން ރައްކާތެރިކުރުމެވެ. ފަރުވާއަށް ބޭނުންވާ ވަސީލަތްތަކަށް ނުޖެހި މެދުނުކެނޑި ލިބެން ހުންނާނެ ގޮތް ހެދުމެވެ. މިކަންކަން ރަނގަޅަށް ތަރުތީބުވެގެން ދެވޭ ޚިދުމަތުން ބަލިމަޑުކަމުން އަރައިގަތުމަކީ އުނދަގޫ ކަމަކަށް ނުވާނެއެވެ. އެހެންނަމަވެސް ގުޅިލާމެހިފައިވާ އެހެން އެތައް ކަމަކާހުރެ ކޮވިޑް19 މިވަނީ މުސީބާތަކަށް ވެފައެވެ.\nބަލިމީހުން އައިސޮލޭޓްކުރުމާއި އެތައްބަޔަކު ކަރަންޓީނުކޮށް ބެލެހެއްޓުމަކީ ކުޑަ ކަމެއްނޫނެވެ. އެކަމަށް ތަންތަނާއި ފައިސާއާއި ދަތުރުފަތުރާއި ޚިދުމަތުގައި އުޅޭނެ އެތައް ބަޔަކު ބޭނުންވެއެވެ. ބޯޑަރު ބަންދުކޮށް ދަތުރު ފަތުރު ހުއްޓާލުން މަޖުބޫރެވެ. ބޭރަށް ނިކުމެ އުޅުން ހުއްޓުވާ ގައިގޯޅިވެ އުޅުން ހުއްޓުވުން ލާޒިމުވެއްޖެއެވެ. އެބަޔަކު ތިބިތާކު އެބަޔަކު ބަންދު ވީއެވެ. މަސައްކަތްތެރިން މަސައްކަތް ހުއްޓާލާ ގޭގޭގައި ތިބުން ނޫން ގޮތެއް ނެތިއްޖެއެވެ. އިޤްތިޞާދީ އިންޖީނު އެކީ އެކައްޗަކަށް ނިވިއްޖެއެވެ. އެތައް މުއައްޒަފުންނެއް ބިކަވެ އާމްދަނީ ހުއްޓުނީއެވެ. ރިސޯޓުތަކާއި ހޮޓާތަކާ ގެސްޓްހައުސްތައް ބަންދުވެ ފަޅުވެއްޖެއެވެ. ކޮވިޑާއެކު އިޤްތިޞާދުވެސް ވެންޓިލޭޓަރަށް ލެވުނީއެވެ. ރައްޔިތުން ބަނޑުފުރާނަ މުއްތިކުރުމަށް ގޮތް ހޯދައިދިނުމަކީ ކޮވިޑް19 އަށް ފަރުވާކުރުމަށް ވުރެ ބޮޑު ބުރަކަމަކަށް ސަރުކާރަށް މިއޮތީވެފައެވެ.\nރައްޔިތުން ކާބޯތަކެއްޗަށް ނުޖެހި ލޮކްޑައުންގައި ތިބެވޭނެ ގޮތް ހަދައިދިނުމަކީ ކުޑަކަމެއްނޫނެވެ. މިހުރިހާ ކަންކަން މިހެން ހުރިއިރު ހައްތަހާވެސް ވެއްޓެނީ ރިހޭފައި މައްޗަށް ފޮޔެވެ. އެންމެ ބޮޑު އެއްބުރަޔަކީ ބަޔަކު މީހުންގެނެސް މަގުމައްޗަށް ދޫކޮށް ލައިފައިތިބި ބިދޭސީންގެ މައްސަލައެވެ. ރިސޯޓުތައް 14 ދުވަހުގެ ކަރަންޓީނަށްފަހު ހުޅުވާލުމުން އެތަންތާނގައި އެކިނަންނަމުގައި ގެންގުޅުނުހާ ބިދޭސީން ވަނީ ޒިންމާއެއް ނެތް ގޮތެއްގައި ދޫކޮށްލާފައެވެ. މިދަންނަވާ ބިދޭސީން މާލެތެރެއާއި އެރިސޯޓުތަކާ ކައިރި ރަށްރަށުގައި ބިކާރީވެގެން ތެޅިފޮޅެނީއެވެ. ގިނަމީހުން ރިސޯޓުންބޭލީ މުސާރަނުދޭތާ އިނާޔަތެއް ވެސް ނުދިއެވެ. އެމީހުންނަކީ ރިސޯޓުގެ ރަސްމީ ދަފުތަރުގައި ނެތްކަމަށްބުނެ ރިސޯޓުތަކުންވަނީ ބޮލުން ނައްޓާލާފައެވެ. ރަހުމެއް ހަމްދަރުދީއެއްނެތެވެ. މިއޮތްފަދަ ރޯދަމަހު އެތައްބަޔަކު ނަގާ އުކާލިއިރު ރިސޯޓުތަކުގެ އިޖުތިމާއީ ޒިންމާ ކޮބައިހެއްޔެވެ. ކާނެބޯނެ ގޮތެއްނެތި ހާންތިވަމުން އެދަނީވެސް ހަމަ އިންސާނުންނެވެ. އިންސާނިއްޔަތު ކަމުގެ ކަންފުޅެއްވެސް ނެތީ ހެއްޔެވެ. މިހުރިހާ އެންމެން ހޯދާ އެމީހުނަށް ކާންބޯންދީ ބޯހިޔާވަހިކަން ދޭންވެސް މިޖެހުނީ ސަރުކާރަށެވެ. އެކަމަކު ރިކަވަރީ ޕެކޭޖްތަކާއި ސްޓެމިއުލަސް ޕެކޭޖުތައްވެސް ލިބެން މިޖެހެނީ ރިސޯޓުތަކަށެވެ.\nދުވަހުން ދުވަހަށް ކުރާމަސައްކަތުން ކައިގެން ބޮއެގެން އުޅޭ މީހުނަށް އާމްދަނީ ލިބުން ހުއްޓި އެމީހުން ބަނޑަށް މަރުވިޔަސް އެމީހުނަށް ދިއްކޮށްލާނެ އެއްޗެއް ނެތްކަމަށް އެކޮނޮމިކް ވަޒީރު ވިދާޅުވީމާ ހަމަ ހައިރާންވެއްޖެއެވެ. ޓެކްސީ ދުއްވައިގެން ކައިބޮއި އުޅުނު މީހުން ގެއަށްވަދެ ހައިބަނޑަށް ތެޅިތެޅި އާއިލާއާއެކު ލޮކްޑައުންގައި މަރުވެދާންވީހެއްޔެވެ. މާރުކޭޓު ގޮޅިތަކާއި އެނޫންވެސް އުނގުވިޔާފާރި ކުރާމީހުންނަށް ހަމަ އެއްވެސް ގޮތެއްނެތީހެއްޔެވެ.\nރިސޯޓުތަކާއި މާލެއިން ރަށްރަށަށް ދާމީހުން އެކަހެރިތަންތާ ކަރަންޓީނު ކުރެވޭއިރު ކަރަންޓީނުވެވޭ މީހާގެ އާއިލާއިން ކާބޯތަކެތި ފޯރުކޮށްދޭ ގޮތަށް ހަމަޖައްސާއިރު އެނޫން ކަރަންޓީނު ފެސިލިޓީތަކުގައި ސަރުކާރުން ހޭދަކޮށްގެން ކާބޯތަކެތީގެ ޚިދުމަތްދެނީ ރިސޯޓުތަކަށް ފައިސާކޮޅެއް ދޭހިތުން ނޫންބާވައެވެ. ކަރަންޓީނަށް ބޭނުންކުރާ ކޮންމެ ރޫމަކަށް ކުއްޔެއް ނުނަގައި އެވެރިންނަށް ހަމަ ވާން ނެތީ ހެއްޔެވެ.\nއަނެއްކޮޅުން ލޮކްޑައުންގެ ހާލަތުގައި ހުރިހާކަމެއް އޮންލައިން ވެފައިވާއިރު އަހަރަކު އެތައް މިލިޔަނުން ފައިދާ ހޯދާ ދިރާގާއި އުރީދޫން ޑާޓާއާއި މިނިޓްސް ހިލޭނުކުރެވިގެން މިއުޅެނީ ކީއްވެގެން ހެއްޔެވެ. އިސްތިހާރު ކުރުމަށާއި ފާޑުފާޑުގެ ޕްރަމޯޝަންތަކުގައި މިލިޔަން މިލިޔަން ޚަރަދުކޮށްލާއިރު ފިކުރެއް ޚިޔާލެއް ނެތެވެ. ހެޔޮހާލުގައި ނެތް ރައްޔިތުންގެ ތެރޭގައި ފަހުން ދޭން އޮންނާނީ ކޮން ޚިދުމަތެއް ހެއްޔެވެ.\nއަނެއްކޮޅުން ސްޓެލްކޯއިން ރީޑިން ނުނަގާ އަންދާޒާ ކަރަންޓް ބިލެއް ގޭގެއަށް ފޮނުވައިގެންވެސް މިދަނޑިވަޅުގައި ލާރިކޮޅެއް ހޯދަން ނޫޅެ ހަމަ ފަރުޖެހެން ނެތީހެއްޔެވެ. ސާފުފައިދާ މިހުރިހާދުވަހު ހޯދީ ކީއްކުރަން ބާއެވެ. އިސްވެރިން މަހު މުސާރައިގެ ގޮތުގައި ލައްކައެއްހާ ރުފިޔާ ގެންދަން ނުލިބިދާނެތީ ބިރުނަގަނީ ތޯއްޗެކެވެ. ލޮކްޑައުންގެ މުއްދަތުގައި ރައްޔިތުމީހާއަށް ބިލެއް ނުފޮނުވިއްޔާ ވާނީ ކީއްހެއްޔެވެ. އާއްމުހާލަތަށް ބަދަލުވުމުން ބުރަޔަކަށް ނުވާހެން ބަހާލައިގެންވެސް އެމުއްދަތުގެ ޚަރަދު ހަމަ ޖައްސާ ނުލެވެނީހެއްޔެވެ.\nރައްޔިތުމީހާ ފަރުދީ ޒިންމާ ނުނަގައިގެން ހުއްޓާނުލާ ރައްޔިތުން ނުބައިމީސް ކުރަމުން ދާއިރު ގައިދުރުކޮށްގެން ގޭގައި އޮވެވޭނެހެން ހަދައިދޭން ކުރެވެން ހުރި ގިނަކަންކަން އަދިވެސް ހަމަޔަކަށް ނޭޅެއެވެ. ރިސޯޓުތަކުން މިހުރިހާ ދުވަހު ކުރި ވިޔާފާރިން އިޖުތިމާއީ ޒިންމާއެއް ގޮތުގައި ކުޑަވެސް ކަމެއް ނުކުރެވޭހާ އޯނަރުން ފަޤީރުވީހެއްޔެވެ. ނޫނެކެވެ. އަމަލުގައި އިޚްލާސްތެރިކަމެއް ނެތީއެވެ. ރިސޯޓުތަކާއި ނަމުން އަސާސީ ޚިދުމަތްދޭ ކުންފުނިތަކުން މިބަލިމަޑުކަމުގައިވެސް އެތިބީ މައިންމަގަށް ލައްގަޅޭ ކިޔާލަ ކިޔާލައެވެ.


ކުޑަދަރިފުޅަށް އެންމެ ރަނގަޅީ މައިމީހާގެ ގާތުންދޭ ކިރު | Jazeera\tކުޑަދަރިފުޅަށް އެންމެ ރަނގަޅީ މައިމީހާގެ ގާތުންދޭ ކިރު - Jazeera\nކުޑަދަރިފުޅަށް އެންމެ ރަނގަޅީ މައިމީހާގެ ގާތުންދޭ ކިރު\nއާމިނަތު އަޙުމާ May 1, 2019 139 views0\nޒަމާން ފަސްވެއްޖެއެވެ. މީހުންވެސް އަންނަނީ އެކި ރޮނގުރޮނގުން ކުރި އަރަމުންނެވެ. މި ގޮތުން އަވަސްއަވަހަށް، ފަސޭހައިން ކަންކަން ކުރެވޭނެ ނިޒާމު ގާއިމުވެފައި އޮތުމަކީ ކޮންމެހެން ލާޒިމުކަމެއް ކަމަށް މީހުން ދެކެވެއެވެ. ގިނައިރު ނުވަތަ އިތުރު މަސައްކަތެއް ކުރަން ޖެހޭ ކަމެއް، ކިރިޔާވެސް އިތުރު ގޮތެއް އޮވެއްޖެނަމަ އެކަމެއް ކުރަން އިޚްތިޔާރުކުރާނީ އެންމެ ފަސޭހަ ނުވަތަ ކަންނެތް ގޮތެވެ. މީގެ އެއް މިސާލަކީ ޒަމާނުއްސުރެ ކުޑަކުދިންނަށް މައިމީހާގެ ކިރު ދެވެމުން އައި އައުމުގެ ވިސްނުން މުޅިން ބަދަލުވެ، ގެރި ކިރު ނުވަތަ ތައްޔާރީ ކިރު ކުޑަކުދިންނަށް ދޭން ފެށުމެވެ. މި ދަންނަވަނީ އުމުރުން6މަސް ވެސް ނުވާ ކުޑަކުދިންނަށް އެފަދަ ކިރު ދޭ ވާހަކައެވެ.\nބައެއް މީހުން މިފަދައިން ކަންތައް ކުރަނީ ޑޮކްޓަރުންގެ ލަފާގެ މަތިންނެވެ. ނަމަވެސް ހަގީގަތުގައި މައިމީހާގެ ކިރުން ލިއްބައިދޭ ފައިދާތައް އެހެން ވައްތަރެއްގެ ކިރަކުން ނުލިބޭނެއެވެ.\nކުޑަކުއްޖާގެ ދިފާއީ ނިޒާމު ވަރުގަދަކުރުވާ\nމައިމީހާގެ ހަށިގަނޑުން ދަރިފުޅަށް ލިއްބައިދޭ އެންޓި ބޮޑީސް އަކީ ކުއްޖާގެ ހެދިބޮޑުވުމަށް ކޮންމެހެންވެސް ބޭނުންވާ މާއްދާތަކެކެވެ. މި ގޮތުން ފާހަގަ ކުރެވޭ ކަމަކީ މައިމީހާގެ ކިރުގެ ސަބަބުން ކުއްޖާއާ ބަލިތައް ޖެހުމުން ދުރުކޮށްދޭ ކަމެވެ. އެއީ ކިރުގައި އެކުލެވޭ ފައިދާހުރި މާއްދާތަކުގެ ސަބަބުން ކުޑަ ދަރިފުޅުގެ ދިފާއީބާރު ހުންނަ މިންވަރު އިތުރުކޮށްދޭތީއެވެ.\nގިނަ ނިއުޓްރިޝަންތައް އެކުލެވިގެންވޭ\nމައިމީހާގެ ގާތުން ދޭ ކިރުގައި އެހެން ބާވަތްތަކުގެ ކިރަށްވުރެ ގިނައިން ލެކްޓޯސް، ފެޓްސް އަދި ތަފާތު ވައްްތަރުގެ ޕްރޮޓީންތައް އެކުލެވިގެންވެއެވެ. މި ހުރިހާ މާއްދާއަކީވެސް ފަސޭހައިން ހަޖަމުކުރެވުމާއެކު ކުއްޖާ ހެދިބޮޑުވުމުގައި އިސް ދައުރެއް އަދާކުރާ މާއްދާތަކެެކެވެ.\nތަފާތު ފްލޭވަރ އެކުލެވިގެންވުން\nމައިމީހާއަށް ދުވާލަކު ގާތްގަނޑަކަށް 500 ކެލަރީސް އެހެން މީހުންނަށް ބޭނުންވާއަށްވުރެ އިތުރަށް ބޭނުންވެއެވެ. އޭގެ މާނައަކީ އެމީހުން ދުވާލެއްގެ މަތިން އެހެން މީހުން ކާއަށްވުރެ ގިނައިން އަދި އެއާ ތަފާތު ކާނާ ހަށިގަނޑަށް އެތެރެ ކުރަން ޖެހޭނެއެވެ. ނަތީޖާއެއްގެ ގޮތުން މައިމީހާ ކާން ބޭނުން ކުރާ ކާނާއެއްގައި އެކުލެވޭ މާއްދާއާއި ފްލޭވަރ ކުއްޖާއަށްވެސް ކޮންމެވެސް ވަރަކަށް ލިބޭނެއެވެ.\nމައިމީހާގެ ސިއްހަތަށް ރަނގަޅު\nދަރިފުޅަށް ގަވާއިދުން ގާތުން ކިރުދިިނުމަކީ މައިމީހާގެ ގައިން ކެލަރީސް އެންދުމުގެ އިތުރުން ސިއްހީ މައްސަލަތަކުން ދުރުކުރުވާ ކަމެކެވެ. އޭގެ ތެރޭގައި ހިތުގެ ބަލިތަކުން ދުރުކޮށްދިނުމާއި ލޭ މައްޗަށް ދިޔުމުން ދުރުކޮށްދިނުން ހިމެނެއެވެ.\nއެއްވެސް އަގަކާއިނުލައި ލިބުން\nއެންމެންނަށްވެސް އެނގޭނެ ފަދައިން މައިމީހާގެ ގާތުން ދޭ ކިރަކީ އެއްވެސް އަގެއް އެއަށް ދައްކަން ނުޖެހޭ، ހިލޭ ލިބޭ އެއްޗެކެވެ. ތައްޔާރީ ބާވަތްތަކުގެ ކިރަކީ އަގުވެސް ބޮޑު އަދި މައިމީހާގެ ގާތުންދޭ ކިރަށްވުރެ ފައިދާވެސް ކުޑަ އެއްޗެކެވެ.\nމައިމީހާގެ ގާތުންދޭ ކިރު


Aa Sarukaaru Nufeshigen Ulhenikoh Coalition Hoonu Fenah!\nއާ ސަރުކާރު ނުފެށިގެން އުޅެނިކޮށް ކޯލިޝަން ހޫނު ފެނަށް!\n11 މަސް, 1 ހަފްތާ,2ދުވަސް, 10 ގަޑި, 59 މިނެޓް, 20 ސިކުންތު ކުރިން 658013\nރައީސުލްޖުމްހޫރިއްޔާ އަބްދުﷲ ޔާމީން އަބްދުލް ޤައްޔޫމްގެ ރިޔާސީ ދައުރު ނިމި، އާ ސަރުކާރު ވެރިކަމާ ހަވާލުވާން ކުޑަ ދުވަސްކޮޅަށް ވެފައިވާއިރު، އެ ސަރުކާރު ގެނައުމަށް މަސައްކަތްކުރި ކޯލިޝަނުގައި ހިމެނޭ ޕާޓީތަކުގެ މެދުގައި ވަނީ ދެބަސްވުންތައް އުފެދި ނިންމުންތަކާމެދު ޚިޔާލު ތަފާތުވެފައެވެ.\nއިންތިޚާބީ ރައީސް އިބްރާހިމް މުހައްމަދު ޞާލިޙު ދިވެހިރާއްޖޭގެ ޖުމްހޫރިއްޔާގެ ހުވާކުރުމަށް ވަގުތު ކުޑަތަންވަމުން އަންނަ އިރު އިބޫ ވެރިކަމަށް ގެނައުމަށް އެކުގައި މަސައްކަތްކުރި ކޯލިޝަން ތެރޭގައިވަނީ ހޫނު ބަހުސްތަކެއް ފެށި ބަހުގެ ޙަމަލާ ދޭން ފަށާފައެވެ. އެއްބަޔަކު ބުނަމުންދަނީ އެއީ ހަމައެކަނި އެމްޑީޕީގެ ސަރުކާރަކަށް ވާނެ ކަމަށެވެ. އަނެއް ބަޔަކު ބުނަމުންދަނީ ކޯލިޝަން އޮތީ ނަމެއްގައި ކަމަށާ ހުރިހާ ނިންމުމެއް ނިންމުމަމުން ދަނީ ހަމައެކަނި އެމްޑިޕީ ބޭނުންވާ ގޮތަށް ކަމަށެވެ.\nމީގެ އިތުރުން ކޯލިޝަން އުފެދިގެންއައިރު ކޯލިޝަންގެ ތެރޭގައި ވެފައި ހުރި އެއްބަސްވުންތަކާމެދު ވެސް އަންނަނީ ދެ ގޮތަކަށް ވާހަކަ ދެކެވެމުންނެވެ. އޭގެ ތެރެއިން މިހާރު އެންމެ ބޮޑަށް ހޫނުވެފައި އޮތީ ގެއްލުނު ކަމަށް އީސީން ކުރިން ނިންމި މަޖިލީހުގެ 12 ގޮނޑި، ޕްރައިމަރީއަކާ ނުލާ އެ ގޮނޑިތައް ތަމްސީލުކުރާ 12 މެމްބަރުންނަށް ދިނުމަށް ނިންމި ނިންމުމެވެ.\nއެހެންކަމުން ކޯލިޝަންގެ ތެރޭގައި ވެފައި ހުރި އެއްބަސްވުންތަކާ ހެދިފައި ހުރި ޑީލްތައް ޢާއްމު ކުރުމަށް އދ.ގެ ދީނީ އަދި ފިކުރީ މިނިވަންކަމާ ބެހޭ ޚާއްސަ މަންދޫބު އަހުމަދު ޝަހީދުވަނީ ގޮވާލައްވާފައެވެ. އެމަނިކުފާނު ކުރެއްވި ޓްވީޓެއްގައި ވިދާޅުވެފައިވަނީ، ކޯލިޝަންގެ ވެރިން ހަދާފައިވާ ޑީލްތައް މި މަހުގެ 17 ވަނަ ދުވަހުގެ ކުރިން ހާމަ ނުކުރައްވައިފިނަމަ، ކޯލިޝަންގެ އެއްވެސް ވެރިޔަކަށް އިތުބާރު ނުކުރެވޭނެ ކަމަށެވެ.\nޑރ. ޝަހީދު މިފަދަ ގޮތަކަށް ޓްވީޓް ކުރައްވާފައިވަނީ 12 މެމްބަރުންގެ ގޮނޑި ޕްރައިމަރީއަކާ ނުލާ ދޭން ނިންމި ނިންމުމުގެ ސަބަބުން ޕާޓީތަކުގެ އާންމު މެމްބަރުންނާއި ސިޔާސީ ދާއިރާގައި ފުންނާބު އުސް ބޭފުޅުންވެސް އެކަމަށް ފާޑު ވިދާޅުވަމުން އަންނަ ދަނޑިވަޅެއްގައެވެ. 12 މެމްބަރުންގެ ގޮނޑީގެ މައްސަލައިގައި ޕާޓީތަކުގެ މެންބަރުން ހިތްހަމަ ނުޖެހިގެން މީސް މީޑިޔާގެ އެކި އެކި ވަޞީލަތްތަކުގައި ޚިޔާލު ފާޅުކުރަމުންގެންދާއިރު، ކުރީގެ ރައީސް މައުމޫން އަބްދުލް ޤައްޔޫމް ވިދާޅުވެފައިވަނީ އެއީ މާކުރިންވެސް ނިމިފައި ނިންމުމެއް ކަމަށެވެ. ނަމަވެސް ކުރީގެ ރައީސް މުހައްމަދު ނަޝީދުގެ ބަސް މިކަމާ ވަރަށް ތަފާތު. ނަޝީދު ވިދާޅުވެފައިވަނީ، އެމްޑީޕީގެ ވިސްނުމަކީ ޕްރައިމަރީއަކަށްފަހު ދާއިރާތަކުގެ ގޮނޑި ދޫކޮށްލުން ކަމަށެވެ.\nކޮންމެއަކަސް ރިޔާސީ ދައުރެއް ނިމި އާ ދައުރަކަށް އާ ސަރުކާރު ހުވާކުރުމަށް ތައްޔާރުވާން ފަށާފައިވަނިކޮށް، ދިއްލުނު 12 ބޮތްކެއްގެ ސަބަބުން ސަރުކާރު ކޯލިޝަން ހޫނު ފެނަށް ވެއްޓި ނިމިއްޖެއެވެ.


74 Insahtha Anhenun Kureege Loabi Veriya Ah Mees Media Gai Faaralaa - Vaguthu\nމީސް މީޑިޔާއަކީ ގިނަ މީހުންގެ އާއްމު ދިރިއުޅުން ކުރިއަށްދާ ގޮތް ދައްކުވައިދޭ ޕްލެޓް ފޯމެކެވެ. ތިމާ ކުރާ ކޮންމެ ކަމެއް ނުވަތަ ދާ ކޮންމެ ތަނެއް ވެސް މީސް މީޑިޔާގައި ހިއްސާ ކުރުމަކީ ވަރަށް ގިނަ ބަޔަކު ކުރާ ކަމެކެވެ.\nމިހެންވުމުގެ ސަބަބުން މީސް މީޑިޔާގައި މީހަކަށް ފާރަލުމަކީ ނުވަތަ މީހަކު އުޅޭގޮތް ބެލުމަކީ މާ އުދަނގޫ ކަމަކަށް ނުވާނެއެވެ. ކުރީގެ ލޯބިވެރިޔާ ނުވަތަ މިހާރު ލޯބީގެ ގޮތުން ގުޅިގެން އުޅޭ ބައިވެރިޔާ ވެސް ކުރާ ކަންތައް، ނުވަތަ ދާ ތަންތަން ބަލައިލުމަކީ މިހާރު އެހާ އުދަނގޫ ކަމެއް ނޫނެވެ.\nފަހުގެ ދިރާސާއަކުން ދައްކާ ގޮތުގައި 74 އިންސައްތަ އަންހެނުން އެމީހުންގެ ކުރީގެ ލޯބިވެރިޔާއަށް ނުވަތަ މިހާރު ލޯބީގެ ގޮތުން ގުޅިގެން އުޅޭ ބައިވެރިޔާއަށް މީސް މީޑިޔާގައި ފާރަލައެވެ.\nނޯޓަން ލައިފް ލޮކްއިން ކުރި މި ދިރާސާއިން ދައްކާ ގޮތުގައި މިގޮތަށް މީސް މީޑިޔާގައި ބައިވެރިޔާއަށް ފާރަލުމަކީ މައްސަލައެއް ނޫންކަމަށް 52 އިންސައްތަ އަންހެނުން ދެކެއެވެ.\n59 އިންސައްތަ އަންހެނުން ދެކޭގޮތުގައި ބައިވެރިޔާގެ ހާލު ބަލައިލުމަށް މީސް މީޑިޔާގައި ފާރަލުމަކީ ހަމަ އެންމެ ރަނގަޅު ކަމެކެވެ.\n32 އިންސައްތަ އަންހެނުން އެމީހުންގެ ބައިވެރިންގެ ސާރޗް ހިސްޓްރީ ބަލައި ކަމަށް ވެސް މި ދިރާސާއިން ދައްކައެވެ. މީގެ އިތުރުން 31 އިންސައްތަ އަންހެނުންނަކީ އެމީހުންގެ ބައިވެރިންގެ މެސެޖުތަކާއި ފޯނު ކޯލުތަކާއި އީމެއިލްތަކާއި ޑައިރެކްޓް މެސެޖުތަކާއި ފޮޓޯތައް ވެސް ބަލައި މީހުންނެވެ.\nމިވަރުން ވެސް ނުފުދޭ ބައެއް މީހުން ބައިވެރިޔާ އުޅޭގޮތް ބެލުމަށް ތަފާތު އެޕްތައް ވެސް އަޅައިގެން އުޅޭ ކަމަށް މި ދިރާސާއިން ދައްކައެވެ.


60% Resort muvazzafunge muraasa dheguna vaane\nރިސޯޓު ވޯކާސް މިނިމަމް ވޭޖުގެ އިހުތިޖާޖުގައި: 60 ޕަސެންޓް ރިސޯޓު ވޯކާސްގެ މުސާރަ ދެގުނަ ވާނެ -- ފޮޓޯ: ޓީމް\nމިނިމަމް ވޭޖުގެ ސަބަބުން 60 ޕަސެންޓް ރިސޯޓް މުވައްޒަފުންގެ މުސާރަ ދެގުނަ ވެގެންދާނެ ކަމަށް އިކޮނަމިކް މިނިސްޓަރު ފައްޔާޒު އިސްމާއީލް ވިދާޅުވެއްޖެ އެވެ.\nމިނިމަމް ވޭޖް ކަނޑައެޅުމަށް ބޭއްވި ރަސްމިއްޔާތުގައި ވާހަކަފުޅުދައްކަވަމުން މިނިސްޓަރު ވިދާޅުވީ މިނިމަމް ވޭޖުގެ ކަނޑައެޅުމުން ގާތްގަނޑަކަށް 54،000 މުވައްޒަފުންނަށް ފައިދާ ކުރާނެ ކަމަށާއި އޭގެ ތެރޭގައި ފަތުރުވެރިކަމުގެ ދާއިރާގެ 13،000 މުވައްޒަފުން ހިމެނޭނެކަމަށެވެ. ރާއްޖޭގައި މަސައްކަތްކުރާ 50 ޕަސެންޓް މުވައްޒަފުންނަށް ފައިދާ ކުރާނެ ކަމަށެވެ.\nރާއްޖޭގެ ރިސޯޓުތަކުގައި މުސާރައިގެ ބޮޑެތި ތަފާތުތައް ހުންނަ ކަން ފާހަގަކުރައްވަމުން މިނިސްޓަރު ވިދާޅުވީ ވަޒީފާތައް އަދާކުރާ މުވައްޒަފުންނަށް އެކި ރިސޯޓުތަކުގައި ލިބޭ މުސާރައިގައި ބޮޑު ފަރަގެއް ހުންނަ ކަމަށެވެ.\nޓޫރިޒަމް ދާއިރާގައި މަސައްކަތްކުރާ މުވައްޒަފުންގެ އެވްރެޖު ސެލެރީ އަކީ 4،000 ރުފިޔާ އާއި 5،000 އާއި ދެމެދުގެ އަދަދެއްކަމަށާއި މިނިމަމް ވޭޖް ކަނޑައެޅުމުން ރިސޯޓް މުވައްޒަފަކަށް އެންމެ މަދުން 12،000 ރުފިޔާ ލިބޭނެ ކަމަށް މިނިސްޓަރު ވިދާޅުވި އެވެ.\n"ރިސޯޓުތަކުގައި ވަޒީފާ އަދާކުރާ މުވައްޒަފުންގެ 60 ޕަސެންޓް އަށް ވުރެ ގިނަ މީހުންގެ މުސާރަ ގާތްގަނޑަކަށް ދެ ގުނަ ވާނެ." މިނިސްޓަރު ފައްޔާޒު ވިދާޅުވި އެވެ\nމިނިމަމް ވޭޖު މިއަދު އިއުލާނު ކޮށްފައިވާއިރު ރިސޯޓުތައް ހިމެނޭ އަމިއްލަ ބޮޑެތި ވިޔަފާރިތަކަށް މިނިމަމް ވޭޖުގެ ގޮތުގައި ކަނޑައަޅާފައިވަނީ މަހަކަށް 8000 ރުފިޔާ އެވެ.


(1) އޭ إيمانވެއްޖެ މީސްތަކުންނޭވެ! ތިމަންރަސްކަލާނގެ عدوّންނާއި، އަދި ތިޔަބައިމީހުންގެ عدوّންނަކީ، އެހީތެރިންކަމުގައި ތިޔަބައިމީހުން ނުހިފާށެވެ! ތިޔަބައިމީހުން، އެއުރެންނަށް ލޯތްބާއި، އެކުވެރިކަން ހުށަހަޅަމުއެވެ. އަދި ތިޔަބައިމީހުންގެ ގާތަށްއައި حق دينއަށް އެއުރެންވަނީ كافرވެފައެވެ. ތިޔަބައިމީހުންގެ ވެރި اللَّهއަށް ތިޔަބައިމީހުން إيمانވާ ކަމަށްޓަކައި، އެއުރެން رسولއާއާއި، ތިޔަބައިމީހުން ރަށުން ބޭރުކޮށްލައެވެ. ތިމަންރަސްކަލާނގެ މަގުގައި جهادކުރުމަށާއި، އަދި ތިމަންރަސްކަލާނގެ ރުއްސެވުން އަދައިގެން، ތިޔަބައިމީހުން ނުކުތް ކަމުގައިވާނަމަ (ތިޔަބައިމީހުން ތިމަންރަސްކަލާނގެ عدوّންނަށް رحمةތެރިކަން ނުބަހައްޓާށެވެ!)\n(2) އެއުރެން ތިޔަބައިމީހުންގެ މައްޗަށް ގަދަވެއްޖެނަމަ، އެއުރެންވާހުށީ ތިޔަބައިމީހުންނަށްހުރި عدوّން ކަމުގައެވެ. އަދި އެއުރެންގެ އަތްތަކާއި، ދޫތައް ނުބައިގޮތުގައި ތިޔަބައިމީހުންގެ މައްޗަށް ފަތުރައިލާނެތެވެ. އަދި ތިޔަބައިމީހުން كافرވާނެ ނަމައޭ ހިތައި، އެއުރެން އެކަމަށް އެދޭނެތެވެ.\n(3) ތިޔަބައިމީހުންގެ ގާތްތިމާގެ މީހުންނާއި، ތިޔަބައިމީހުންގެ ދަރިން، قيامةދުވަހުން ތިޔަބައިމީހުންނަކަށް މަންފާއެއް ނުކޮށްދޭނެތެވެ. ތިޔަބައިމީހުންގެ މެދުގައި އެކަލާނގެ (އެދުވަހުން) ނިޔާކުރައްވާނެތެވެ. اللَّهއީ، ތިޔަބައިމީހުންކުރާ ކަންތައް މޮޅަށް ބައްލަވާވޮޑިގެންވާ ރަސްކަލާނގެއެވެ.\n(4) إبراهيمގެފާނާއި، އަދި އެކަލޭގެފާނުގެ އަރިހުގައިވާ މީހުންގައި ތިޔަބައިމީހުންނަށް ރިވެތިވެގެންވާ ނަމޫނާއެއްވާކަން ކަށަވަރެވެ. (އެއީ) އެއުރެން، އެއުރެންގެ قومއަށް ބުނިހިނދެވެ. ހަމަކަށަވަރުން، ތިޔަބައިމީހުންނާއި، اللَّه ފިޔަވައި ތިޔަބައިމީހުން އަޅުކަންކުރާ ތަކެތިން، ތިމަންމެން ބަރީއަވެގެންވަމުއެވެ. ތިޔަބައިމީހުންގެ دينއަށް ތިމަންމެން إنكارކުރަމުއެވެ. ތިމަންމެންނާއި، ތިޔަބައިމީހުންނާ ދެމެދުގައި عداوةތެރިކަމާއި، ރުޅިވެރިކަންވަނީ އަބަދަށްޓަކައި ފާޅުވެފައެވެ. އެއްކައުވަންތަ اللَّهއަށް ތިޔަބައިމީހުން إيمانވެއްޖައުމަށް ދާނދެނެވެ. إبراهيمގެފާނު އެކަލޭގެފާނުގެ ބައްޕައަށް ވިދާޅުވި ބަސްފުޅު މެނުވީއެވެ. ހަމަކަށަވަރުން، ތިބާއަށް ފާފަފުއްސެވުންއެދި ތިމަންކަލޭގެފާނު دعاءކުރައްވާހުށީމެވެ. (އެހެނެއްކަމަކު) اللَّهގެ حضرةން ތިބާއަށްޓަކައި އެއްވެސްކަމެއް ކޮށްދިނުމުގެ ބާރެއް ތިމަންކަލޭގެފާނަކަށް ލިބިގެނެއް ނުވެތެވެ. އަޅަމެންގެ ވެރިރަސްކަލާކޮ! ހަމައެކަނި، އިބަރަސްކަލާނގެއަށް އަޅަމެން وكيلކޮށްފީމުއެވެ. އަދި ހަމައެކަނި، އިބަރަސްކަލާނގެ حضرةއަށް އަޅަމެން رجوعވެ توبةވެއްޖައީމުއެވެ. އަދި އެނބުރި ދިޔުންވަނީ، އިބަރަސްކަލާނގެ حضرةއަށެވެ.\n(5) އަޅަމެންގެ ވެރިރަސްކަލާކޮ! كافرވި މީހުންނަށް ފިތުނައެއް ކަމުގައި އަޅަމެން ނުލައްވާނދޭވެ! އަދި އަޅަމެންނަށް ފާފަފުއްސަވާނދޭވެ! އަޅަމެންގެ ވެރިރަސްކަލާކޮ! ހަމަކަށަވަރުން، އިބަރަސްކަލާނގެއީ، عزيزވަންތަ، حكيمވަންތަ ރަސްކަލާނގެއެވެ.\n(6) އެބޭކަލުންގައި ތިޔަބައިމީހުންނަށް ރިވެތި ނަމޫނާއެއް ވާކަން ކަށަވަރެވެ. اللَّهއާއި، آخرةދުވަސް އެދޭކަމުގައިވީ މީހަކަށެވެ. އަދި ފުރަގަސްދީ އެނބުރިގަންނަ މީހާ (ދަންނާށެވެ!) ފަހެ، ހަމަކަށަވަރުން، اللَّهއީ، ފުދިވޮޑިގެންވާ، حمد ލިބިވޮޑިގެންވާ ރަސްކަލާނގެއެވެ.\n(7) އެއުރެންކުރެ ތިޔަބައިމީހުން عداوةތެރިވި މީހުންނާއި، ތިޔަބައިމީހުންނާ ދެމެދުގައި اللَّه އެކުވެރިކަން ލައްވައިފާށިއެވެ! اللَّهއީ، ކުޅަދުންވަންތަ ރަސްކަލާނގެއެވެ. އަދި اللَّهއީ، ގިނަގިނައިން ފާފަފުއްސަވާ، رحيمވަންތަ ރަސްކަލާނގެއެވެ.\n(8) ތިޔަބައިމީހުންގެ دينއާހުރެ، ތިޔަބައިމީހުންނާ ހަނގުރާމަނުކުރާ، އަދި ތިޔަބައިމީހުންގެ ގޮވަތި ގެދޮރުން ތިޔަބައިމީހުން ބޭރުކޮށްނުލާ މީހުންނަށް ތިޔަބައިމީހުން ހެޔޮކޮށްހިތައި، އަދި އެއުރެންނަށް عدلވެރިގޮތުގައި ކަންތައް ކުރުން، اللَّه ތިޔަބައިމީހުންނަކަށް މަނައެއް ނުކުރައްވަތެވެ. ހަމަކަށަވަރުން، عدلވެރިންދެކެ اللَّه ލޯބިވެވޮޑިގެންވެތެވެ.\n(9) اللَّه، ތިޔަބައިމީހުންނަށް މަނާކުރައްވާކަން ކަށަވަރީ، ތިޔަބައިމީހުންގެ دينއާހުރެ ތިޔަބައިމީހުންނާ ހަނގުރާމަކޮށް، އަދި ތިޔަބައިމީހުންގެ ގޮވަތިގެދޮރުން ތިޔަބައިމީހުން ނެރެލައި، އަދި ތިޔަބައިމީހުން ބޭރުކޮށްލުމަށް ވާގިވެރިވާ މީހުންނާ އެކުވެރިކަން ބެހެއްޓުމެވެ. އެއުރެންނާ އެކުވެރިކަން ބަހައްޓާ މީހުން (ދަންނާށެވެ!) ފަހެ، އެއުރެންނީ، ހަމަ އަނިޔާވެރިންނެވެ.\nيَا أَيُّهَا الَّذِينَ آمَنُوا إِذَا جَاءَكُمُ الْمُؤْمِنَاتُ مُهَاجِرَاتٍ فَامْتَحِنُوهُنَّ اللَّهُ أَعْلَمُ بِإِيمَانِهِنَّ فَإِنْ عَلِمْتُمُوهُنَّ مُؤْمِنَاتٍ فَلَا تَرْجِعُوهُنَّ إِلَى الْكُفَّارِ لَا هُنَّ حِلٌّ لَهُمْ وَلَا هُمْ يَحِلُّونَ لَهُنَّ وَآتُوهُمْ مَا أَنْفَقُوا وَلَا جُنَاحَ عَلَيْكُمْ أَنْ تَنْكِحُوهُنَّ إِذَا آتَيْتُمُوهُنَّ أُجُورَهُنَّ وَلَا تُمْسِكُوا بِعِصَمِ الْكَوَافِرِ وَاسْأَلُوا مَا أَنْفَقْتُمْ وَلْيَسْأَلُوا مَا أَنْفَقُوا ذَلِكُمْ حُكْمُ اللَّهِ يَحْكُمُ بَيْنَكُمْ وَاللَّهُ عَلِيمٌ حَكِيمٌ\n(10) އޭ إيمانވެއްޖެ މީސްތަކުންނޭވެ! ތިޔަބައިމީހުންގެ ގާތަށް مؤمن އަންހެނުން هجرةކޮށްފައި އަންނަހިނދު، ފަހެ، ތިޔަބައިމީހުން އެކަނބަލުން امتحانކުރާށެވެ! އެކަނބަލުންގެ إيمانކަން ހުރިގޮތް اللَّه ދެނެވޮޑިގަތުން ބޮޑެވެ. ފަހެ، އެކަނބަލުންނީ، (حقيقةގައި) مؤمنންކަން ތިޔަބައިމީހުންނަށް އެނގިއްޖެނަމަ، ފަހެ، كافرންގެގާތަށް ތިޔަބައިމީހުން އެކަނބަލުން އަނބުރައި ނުފޮނުވާހުށިކަމެވެ! އެކަނބަލުން އެއުރެންނަށް حلالވެގެނެއް ނުވެތެވެ. އަދި އެއުރެންވެސް އެކަނބަލުންނަކަށް حلالވެގެނެއް ނުމެވޭމެއެވެ. އަދި އެއުރެން (ކާވެނީގެ ރަނުގެ ގޮތުގައި) ހޭދަކޮށްފައިވާ އެއްޗެއް ތިޔަބައިމީހުން އެއުރެންނަށް ދޭހުށިކަމެވެ! އަދި އެކަނބަލުންގެ ކާވެނީގެ ރަން އެކަނބަލުންނަށް ތިޔަބައިމީހުންދޭނަމަ، ތިޔަބައިމީހުން އެކަނބަލުންނާ ކާވެނި ކުރުމުގައި، ތިޔަބައިމީހުންގެ މައްޗަކަށް ކުށެއް ނެތެވެ. އަދި ތިޔަބައިމީހުން،\n(11) އަދި ތިޔަބައިމީހުންގެ އަނބިންކުރެ މީހަކު، ތިޔަބައިމީހުން ދޫކޮށް كافرންގެ ގާތަށް ހިނގައްޖެނަމަ، ދެން ތިޔަބައިމީހުން ހަނގުރާމަކޮށް (غنيمةގެ މުދާ ލިބުމުން) ފަހެ، އެއުރެންގެ ކިބައިން، އެއުރެންގެ އަނބިން ގޮސްފައިވާ މީހުންނަށް، އެއުރެން ރަނުގެ ގޮތުގައި ހޭދަކުރިފަދަ އެއްޗެއް ތިޔަބައިމީހުން (އެ غنيمةއިން) ދޭށެވެ! އަދި ތިޔަބައިމީހުން އެކަލާނގެއަށް إيمانވެގެންވާ (ކަލާނގެ ކަމުގައިވާ) اللَّهއަށް ތިޔަބައިމީހުން تقوىވެރިވާށެވެ!\n(12) އޭ ނަބިއްޔާއެވެ! إيمانވެގެންވާ އަންހެނުން ކަލޭގެފާނުގެ އަރިހަށް بيعةހިފުމަށް އަންނަހިނދު، އެކަނބަލުން اللًّهއާ އެއްވެސް އެއްޗެއް شريك ނުކުޅައުމަށާއި، އެކަނބަލުން ވައްކަން ނުކުޅައުމަށާއި، އެކަނބަލުން ޒިނޭ ނުކުޅައުމަށާއި، އެކަނބަލުންގެ ދަރިން ނުމެރުމަށާއި، އަދި އެކަނބަލުންގެ އަތްތަކާއި ފައިތަކާ ދެމެދަށް بهتان ދޮގު ވާހަކައެއް ހަދައިގެން ނުގެނައުމަށާއި (އެބަހީ: ނަހަލާލު ކުދިން\n(13) އޭ إيمانވެއްޖެ މީސްތަކުންނޭވެ! އެބައެއްގެ މައްޗަށް اللَّه ކޯފާލައްވާފައިވާ ބަޔަކާ ތިޔަބައިމީހުން އެކުވެރިވެ ނޫޅޭށެވެ! ހަމަކަށަވަރުން، އެއުރެންވަނީ آخرةއާމެދު މާޔޫސްވެގެންނެވެ. ކަށްވަޅުގެ أهلވެރިންނާމެދު كافرން މާޔޫސްވީ ފަދައިންނެވެ.


Presidents Cup ge final Alifusheegai kulhen nimmaifi - vNews.mv\nއަލިފުށީ ޓާފް ދަނޑުގެ މަތިން ނަގާފައިވާ ފޮޓޯއެއް.-- ފޮޓޯ: މުއާވިޔަތު އަބްދުލްލަތީފް\nޕްރެޒިޑެންޓްސް ކަޕުގެ ފައިނަލް އަލިފުށީގައި ކުޅެން ނިންމައިފި\nއައްފާން މުހައްމަދު 05 January 2022, 17:34\nރާއްޖޭގައި ބާއްވާ އެންމެ ޝަރަފުވެރި ފުޓުބޯޅަ މުބާރާތް ކަމުގައިވާ ޕްރެޒިޑެންޓްސް ކަޕުގެ މި ސީޒަނުގެ ފައިނަލް މެޗު ރ. އަލިފުށީގައި ކުޅެން ނިންމައިފިއެވެ.\nމިގޮތަށް މިކަން ނިންމުމަށް ހުސްވި 2020 ވަނަ އަހަރުގެ ޑިސެމްބަރު މަހުގެ 26 ވަނަ ދުވަހު ފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް)ގެ އިސް ބައެއް ބޭފުޅުންނާއެކު ކުޅިވަރު ވުޒާރާގެ ބައެއް ބޭފުޅުންގެ ވަފުދެއް ވަނީ އަލިފުށީ ކައުންސިލާއެކު މަޝްވަރާ ބައްދަލުވުމެއް ބާއްވާފައެވެ.\nއެ ބައްދަލުވުމުގައި ކުޅިވަރާ ބެހޭ ވުޒާރާގެ ސްޓޭޓް މިނިސްޓަރު އަސްހަދު އަލީ (އަޑުބަރޭ) އެފްއޭއެމްގެ ކޮމްޕެޓިޝަން ޑިޕާޓްމަންޓްގެ ޝާހު އިސްމާއިލް (ސާޔާ) އާއި އިސްމާއިލް ރިޔާޒް ބައިވެރިވެވަޑައިގެންފައިވެއެވެ.\nމި މުބާރާތް އަލިފުށީގައި ބޭއްވުމަށް ނިންމާފައިވާއިރު، މިއީ މި މުބާރާތުގެ ފައިނަލް މެޗު މާލެ ނޫން ރަށެއްގައި ބާއްވާ ތިންވަނަ ފަހަރެވެ.\nމީގެކުރިން 2015 ވަނަ އަހަރު ޕްރެޒިޑެންޓްސް ކަޕުގެ ފައިނަލް ސ. ހިތަދޫގައި ބާއްވާފައިވާއިރު އެފަހަރު މުޅި މުބާރާތް ބާއްވާފައިވަނީ ހދ. ކުޅުދުއްފުށީގައި އާއި ހިތަދޫގައެވެ. މާލެއިން ބޭރުގައި އެ މުބާރާތް ބާއްވާފައިވަނީ ގަލޮޅު ދަނޑުގެ ވިނަގަނޑު ހަލާކުވެފައި އޮތުމާއި ގުޅިގެންނެވެ.\nމި މުބާރާތުގެ ފައިނަލް މެޗެއް މާލެއިން ބޭރުގައި އެންމެ ފުރަތަމަ ބާއްވާފައިވަނީ 1970 ވަނަ އަހަރުއެވެ. އެފަހަރުވެސް މުބާރާތް ބާއްވާފައިވަނީ އައްޑޫގައެވެ. އެ މުބާރާތުގެ ފައިނަލުގައި ޑީއެންސީ އާއި މާލޭ ޒަމާނީ މިއުޒިކީ ކްލަބް ބައްދަލުކުރިއިރު މެޗު ނިމުނީ 1-1 އިން ދެޓީމު އެއްވަރުވެގެންނެވެ. މެޗު އެއްވަރުވުމުން އެމުބާރާތުގެ ޗެމްޕިއަންކަން ދެޓީމަށް ޖޮއިންޓް ޗެމްޕިއަންކަން ވަނީ ދީފައެވެ.\nމި ފަހަރުގެ ޕްރެޒިޑެންޓްސް ކަޕުގައި ފުރަތަމަ ޑިވިޝަނުގެ 8 ކްލަބުން ކުޅޭއިރު، މުބާރާތް ކުރިޔަށްދާނީ ލީގު އުސޫލުން އެންމެ ގިނަ ޕޮއިންޓް ހޯދާ ދެ ޓީމު ފައިނަލަށް ދާ ގޮތަށެވެ.\nދެ އަހަރު ދުވަހުގެ މެދު ކެނޑުމަކަށްފަހު މިއަހަރު ޕްރެޒިޑެންޓްސް ކަޕު ކުޅޭއިރު، މި މުބާރާތުގެ އެންމެ ފަހުގެ ޗެމްޕިއަން ޓީމަކީ ނިއު ރޭޑިއަންޓެވެ.\nޕްރެޒިޑެންޓްސް ކަޕުގެ ފައިނަލް މެޗު އަލިފުށީގައި ކުޅެން ނިންމާފައިވާއިރު އަލިފުށީގައި އަޅާފައިވާ ޓާފް ދަނޑަކީ މި ސަރުކާރުގެ ހަރަދުގައި މިދިޔަ އަހަރުގެ ސެޕްޓެމްބަރު މަހުގެ 16 ވަނަ ދުވަހު ހުޅުވި ދަނޑެކެވެ.\nމި ސަރުކާރުގެ ކުޅިވަރު ސިޔާސަތުގެ ދަށުން އަތޮޅުތެރޭގައި ފެންވަރު ރަނގަޅު 100 ދަނޑު އެޅުމަށް މަސައްކަތް ކުރަމުން އަންނައިރު މިހާތަނަށް ބައެއް ރަށްރަށުގެ މަސައްކަތް އެއްކޮށް ނިންމާލާފައިވާއިރު، ގިނަ ދަނޑުތަކުގެ މަސައްކަތް ވަނީ ކޮންޓްރެކްޓް ކުރެވި ނުވަތަ އަމަލީ މަސައްކަތް ފެށިފައެވެ.\nމި ސިޔާސަތުގެ ސަބަބުން 2022/2023 ވަނަ އަހަރުގެ ފުޓުބޯޅަ ސީޒަން މުޅި ރާއްޖޭގައި ބޭއްވުމަށް އެފްއޭއެމް އިން ކުރަމުން އަންނަ މަސައްކަތަށް ބޮޑު ކުރިއެރުމަކަށް ވާނެއެވެ.\nއެފްއޭއެމް ޕްރެޒިޓެންޓްސް ލީގް ކުޅިވަރު


ގޮއިދޫ ކުދިންގެ ތަފާތު ހުނަރު: ސްކޭޓްކުރުން\nހަވީރުވުން އޮންނާނީ ލަސްވެފަ އެވެ. "ހޮރަކުން ހިނި ނުކުންނަހެން" ކުދިން އައިސް ރަށުގެ މަސްކަނޑާ ތަނަށް އެއްވެ އެވެ. އެ ކުދިން ގޮވައިގެން އެކި ދިމަދިމާލުން ބަނދަރުމައްޗަށް ނުކުންނަ ބެލެނިވެރިން އެ ތަން ބަލަން ތިބޭނެ އެވެ. ސްކޭޓް ބޯޑުތަކުގައި އެއްކޮޅުން އަނެއްކޮޅަށް ދުއްވަމުން ގެންދާ ދަރިންގެ ހުނަރުތަކާ މެދު ފަޚުރުވެރިވެފަ އެވެ....\nބުރަޔަސް ހިތް ފުރިފައި: ސޯޝަލް ވޯކަރެއްގެ އުފާވެރިކަން\nވަޒީފާގައި ފައްޒަ ފުއާދުގެ އެކި ދުވަސްތައް ތަފާތެވެ. ބައެއް ދުވަސްތައް ނިމެނީ މަސައްކަތުގެ ގޮންޖެހުންތަކުގެ މާޔޫސްކަންމަތީގަ އެވެ. ދެން ހުންނަނީ ހިތް ފުރިގެން ފައްޒަ ގެ އަށް ދާ ދުވަސްތަކެވެ. ސޯޝަލް ވޯކަރެއްގެ ބުރަ، އުނދަގޫ ޒިންމާތައް އަދާކުރުން އޭނާގެ އުފަލަކަށް ހަދައިދެނީ އެފަދަ ދުވަސްތަކެވެ.\nކުޑަކުއްޖަކު ވީ ތަނެއް ނޭނގިގެން ހޯދަން އިއުލާން ކުރުން މިހާރު ވަނީ އާންމުވެފަ އެވެ. ސަބަބުތައް ވެސް ގިނަ އެވެ. އެފަދަ ބައެއް ކުދިންގެ ބެކްރައުންޑަށް ބަލާއިރު ގޭތެރެއިން ތަފާތު އަނިޔާތައް ތަހައްމަލް ކުރަން ޖެހިފައި ހުރުން ހިމެނެ އެވެ. އެހެންވެ ދިމާވެފައިވާ އަހުލާގީ ގިނަ މައްސަލަތަކެއް އޭގެ ތެރޭގައި ހިމެނެ އެވެ. އެފަދަ ކުދިންގެ...\nJuly 12, 2017 45\nކުޑަކުދިންގެ ހިޔާގެ ހިމޭން ބޮއްސުންލުން އެތައް ކަމަކުން\nރައްކާތެރިކަމެއް ނެތް ބެލްކަނީތަކާއި ފާރުތައް މަތިން އެ ކުދިން ފެނިފައިވެ އެވެ. ފިލައިގެން ދިޔުމަކީ އާއްމު ކަމެކެވެ. އެ ކަންކަން މީޑިއާ އަށް ތިލަވަނީ އާއްމުންގެ ލޯމައްޗަށް ފެންނަ މިންވަރަކުންނެވެ. ކުޑަކުދިންގެ ހިޔާގެ ހަތަރު ފާރުގެ އެތެރޭގައި، އެ ތަނަށް ގެންދާ ކުދިންގެ ހަޔާތުގައި، އަދި އެ ތަނުން ފިލައިގެން ދާ ކުދިންގެ...\nމުޅި ގައުމުގައި އޮތީ ގޭންގްތަކުގެ އިސް ލީޑަރުންގެ ފައިގައި ހޯމް މިނިސްޓަރު އުމަރު ނަސީރު ޓެގް އަޅުވައި އެ މީހުން ބަރާބަރަށް މޮނީޓަ ކުރަމުން އަންނަ ވާހަކަ އެވެ. ކޮންމެ އިންޓަވިއުއެއްގައި މިނިސްޓަރު ވިދާޅުވަނީ ގޭންގްތަކުގެ އިސް ލީޑަރުންގެ ފައިގައި ޓެގް އެޅުވުމަށްޓަކައި މޮނިކޮން ގާނޫނު ހިންގަން ފެށުމުން، ގޭންގް މާރާމާރީ އާއި...


Usoolu thakaa hilaaf vumun party thah joorimana kuri iru PPM/PNC ah 25,000rf, MDP ah 5,000rf ge joorimana eh! – adduLIVE\nޖޫރިމަނާ ކުރިއިރު އިދިކޮޅާ އެމްޑީޕީއާ ދެމެދު ބޮޑު ފަރަގެއް!\nMar 15, 2021, 11:56 އަހުމަދު ނަސޫހް\nއިދިކޮޅު އެއްވުމުގެ ތެރެއިން - ފޮޓޯ: ޕީޕީއެމް\nކޮވިޑް-19 ފެތުރުން ކޮންޓްރޯލް ކުރުމަށް އެޗްޕީއޭ އިން އަޅާފައިވާ ފިޔަވަޅުތަކާ ޚިލާފުވުމުން ސިޔާސީ ޕާޓީތައް ޖޫރިމަނާ ކުރިއިރު އިދިކޮޅާއި ސަރުކާރު ޕާޓީ ޖޫރިމަނާ ކުރިއަދަދުގައި ބޮޑު ފަރަގެއް ހުރުމުން ކަންބޮޑުވުން ފާޅުކުރަން ފަށައިފިއެވެ.\nއިދިކޮޅު ޕީޕީއެމާއި ޕީއެންސީއަށް 25،000ރ. ގެ ޖޫރިމަނާއެއް، އުސޫލުތަކާ ޚިލާފުވެ އެއްވުން ބޭއްވުމުން ކުރިއިރު، ސަރުކާރު ހިންގާ މައި ޕާޓީ، އެމްޑީޕީއަށް އުސޫލުތަކާ ޚިލާފަށް ހަރަކާތްތައް ބޭއްވުމުން އައީ 5،000ރ. ގެ ޖޫރިމަނާއެކެވެ.\nއިދިކޮޅުން އަންނަނީ އެޗްޕީއޭގެ އިންޒާރުތަކަށް ނުބަލައި ކޮންމެ ހުކުރު ދުވަހަކު މާލޭގައި މުޒާހަރާ ކުރަމުންނެވެ. ކޮންމެ ފަހަރަކު މުޒާހަރާގެ އިސްވެރިން ހައްޔަރުކުރި ނަމަވެސް ދުވަސްކޮޅަކުން ދޫކޮށްލައެވެ. ޕީޕީއެމުން ބުނީ ހައްޔަރުކުރިޔަސް މިސަރުކާރާ ދެކޮޅަށް ފާޑުކިޔަން އަޑުއުފުލަމުން ދާނެ ކަމަށެވެ.\nއެމްޑީޕީ އަށް ވެސް މިފަހަރު ޖޫރިމަނާއެއް އައިސްފައިވާއިރު ފުލުހުން ބުނެފައިވަނީ، އެޕާޓީ ޖޫރިމަނާ ކުރީ އެޗްޕީއޭގެ އުސޫލުތަކާ ޚިލާފަށް ސިޔާސީ ހަރަކާތްތައް ބޭއްވުމުން ކަމަށެވެ. ނަމަވެސް އެއީ ކޮން ހަރަކާތެއް ކަމެއް ފުލުހުން ވެސް އެމްޑީޕީން ވެސް ބުނެފައެއް ނުވެއެވެ.\nކައުންސިލް އިންތިޚާބަށް ކެމްޕޭނު ކުރުމަށް މާލެއިން ރަށް ރަށަށް ދާއިރު ކަރަންޓީނު ނުވެ ދެވޭނެ ގޮތަށް އެޗްޕީއޭ އިން އުސޫލު ބަދަލު ކުރުމުން އާންމުންނާއި ސިއްހީ ދާއިރާގެ ބޭފުޅުންގެ ނުރުހުން ބޮޑުވުމުން ފަހުން ވަނީ އެ އުސޫލު އުވާލާފައެވެ.


Dhevvadhoo I-haa: Fonadhoo In Negi 54 Sunku Nassi - Vaguthu\nދެއްވަދޫ އިހާ: ފޮނަދޫ އިން ނެގި 54 ސުންކު ނައްސި\nގއ. ދެއްވަދޫ އިހާގެ (ކްލަސްޓާ) ތެރެއިން ކޮވިޑް-19 އަށް ފައްސިވި ބަޔަކާ ބައްދަލުވެގެން ލ. ފޮނަދޫ އިން ކަރަންޓީން ކުރި 54 މީހުން ވެސް ކޮވިޑް-19 އަށް ނައްސިވެފައިވާ ކަމަށް ފޮނަދޫ ހެލްތު ސެންޓަރުން މިއަދު ވިދާޅުވެއްޖެއެވެ.\nފޮނަދޫ ހެލްތު ސެންޓަރުން މިއަދު ވިދާޅުވީ މިދިޔަ މަހުގެ 27 ވަނަ ދުވަހު ދެއްވަދޫ އިން ފޮނަދު އަށް އައި ހަތަރު މީހަކު ފައްސިވުމާ ގުޅިގެން ކަރަންޓީން ކުރި 54 ހަތަރު މީހުންނަކީ އެ ހަތަރު މީހުންނާ ޑައިރެކްޓް ކޮންޓެކްޓްވި މީހުން ކަމަށެވެ. އެ މީހުންގެ ކަރަންޓީން މުއްދަތު ފުރިހަމަ ކުރުމަށް ފަހު ނެގި ހުރިހާ ސުންކުތަކެއް ނައްސިވެފައިވާ ކަމަށް ވެސް ހެލްތު ސެންޓަރުން ވަނީ ވިދާޅުވެފައެވެ.\n"މި މުއްދަތުގައި ރައްޔިތުންގެ ފަރާތުން ލިބުނު އެއްބާރުލުމަށް ނިހާޔަތަށް ޝުކުރު ދަންނަވަމެވެ،" ހެލްތު ސެންޓަރުން ވިދާޅުވިއެވެ.\nކޮވިޑް-19 އަށް ހަތަރު މީހަކު ފައްސި ވުމާ ގުޅިގެން، ޖެނުއަރީ9ވަަނަ ދުވަހު، ފޮނަދޫއާއި އެރަށާއި އިންވެގެން އޮންނަ ގަން ވަނީ މޮނިޓަރިންއަށް ލައިފައެވެ. އަދި ކޮންޓެކްޓް ޓްރޭސިން ހެދުމަށްފަހު ޖެނުއަރީ 15 ވަަނަ ދުވަހު މި ދެ ރަށް ވަނީ މޮނިޓަރިންގެ ހާލަތުން ނަގައިފައެވެ.\nދެއްވަދޫ އިހާގައި ފައްސިވި މީހުންގެ އަދަދު މިހާރު ވަނީ 83 އަށް އަރައިފައެވެ. ދެއްވަދޫގެ ބޮޑު އިހާގައި ހައި ރިސްކު 100 އަށް ވުރެ ގިނަ މީހުން ހިމެނޭ ކަމަށް ހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) އުން ދާދި ފަހުން ވަނީ ހާމަކޮށްފައެވެ. އެ އިހާ އިން މިހާތަނަށް 400 އަށް ވުރެ ގިނަ ކޮންޓެކްޓުން ވަނީ ފެނިފައެވެ. އަދި 14،000 އަށް ވުރެ ގިނަ ސުންކު ވަނީ ނަގައިފައެވެ.\nދެއްވަދޫ ވޭދަނަތަކާ ގުޅިިގެން ގއ. އަތޮޅުގެ ބައެއް ރަށްތަކުގައި ބަލީގެ ނުރައްކާ ވަނީ ބޮޑުވެފައެވެ. އެގޮތުން މިހާތަނަށް ގިނަ ބަޔަކު ބައްޔަށް ވަނީ ފައްސިވެފައެވެ. މި ވޭދަނަތައް ފެނިފައިވާ ރަށްތަކުގެ ތެރޭގައި، ދެއްވަދޫ، ގއ. ވިލިނގިލި އަދި ދާންދޫ ހިމެނެއެވެ. މީގެ އިތުރުން، މި އިހާއާ ގުޅޭ މީހަކު ހުޅުމާލެއިންވެސް ފައްސިވެފައި ވެއެވެ.


ރައީސް ޔާމީން ށ.އަތޮޅުގައި ރައީސް ޔާމީން ށ.އަތޮޅުގައި\nރައީސް ޔާމީން ށ.އަތޮޅުގައި\nކުރީގެ ރައީސް އަބްދުﷲ ޔާމިން ޢަބްދުލްޤައްޔޫމް ށ.އަތޮޅަށް ކުރައްވަމުން ގެންދަވާ ދަތުރުފުޅުގައި އެ އަތޮޅު ފޯކައިދޫއާއި މަރޮށްޓަށް ވަޑައިގެންފިއެވެ.\nށ،އަތޮޅަށް ކުރައްވާ މިދަތުރު ފުޅުގައި އެ މަނިކުފާނު އެންމެ ފުރަތަމަ އިއްޔެ ވަޑައިގެންނެވީ އެ އަތޮޅު ކޮމަންޑުއަށެވެ.\nމިދަތުރުފުޅަކީ ރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި-އިލެކްޝަނުގައި ވާދަކުރައްވާ ޕީޕީއެމްގެ ކެންޑިޑޭޓަށް ކެމްޕެއިން ކުރެއްވުމަށް ކުރައްވާ ދަތުރުފުޅެކެވެ. އަންނަ މަހުގެ 05ވަނަ ދުވަހު އޮންނަ ރައްޔިތުންގެ މަޖިލީހުގެ ކޮމަންޑޫ ދާއިރާއަށް ޕީޕީއެމްގެ ފަރާތުން ވަދަކުރައްވަނީ މޫސާ ފަތުހީ އާދަމްއެވެ.\nރައީސް ޔާމީންގެ މިދަތުރުފުޅުގައި މޫސާ ފަތުހީގެ ކެމްޕެއިންގެ އެކި ޙަރަހާތްތަކުގައި ބައިވެރިވެވަޑައިގެން ރައްޔިތުންނާ މުޚާޠަބުކުރައްވައި ވާހަކަފުޅުދެއްކިއެވެ. އަދި ޕީޕީއެމްގެ ބައެއް ސިޔާސީ ޙަރަކާތްތައްވެސް ހިންގަވާފައިވެއެވެ.\nކޮރަޕްޝަނުގެ މައްސަލައެއްގައި ރައީސް ޔާމީންގެ މައްޗަށް އިއްވި5އަހަރުދުވަހުގެ ޖަލުހުކުމުން ސަލާމަތްވެވަޑައިގެން މިނިވަން ވުމާއެކު ރައީސް ޔާމީން ގެންދަވަނީ މާލެއާއި އަތޮޅުތަކުގައި ކުރިއަށްގެންދާ ސިޔާސީ ހަރަކާތްތަކުގައި ބައިވެރިވެވަޑައިގެން ސިޔާސީ މަސައްކަތް ކުރައްވަމުންނެވެ.\nސެޓެލައިޓް ސްކޫލް ނިޒާމް އިފްތިތާޙްކޮށްފި\nޕެންޑަމިކާއެކު ދުނިޔޭގެ އެންމެ މުއްސަނދި މީހުން އިތުރަށް މުއްސަނދި: އޮކްސްފެމް


ވާލަކާއި ވައްތަރު ބުޅަލަކަށް ބޮޑު ސަމާލުކަމެއް – Dhen.mv\nވާލަކާއި ވައްތަރު ބުޅަލަކަށް ބޮޑު ސަމާލުކަމެއް\nއުފެދުމުގައި ވެސް ވާލަކާއި ވައްތަރުކޮށް އިންނަ ބުޅަލަކަށް ގިނަ ބައެއްގެ ސަމާލުކަން ހުއްޓިއްޖެއެވެ. ލަޫސީ ނަމަކަށް ކިޔާ މި ބުޅަލަށް ވަނީ އިންސްޓަގްރާމްގައި އެތައް ހާސް ފޮލޮވާސް ލިބިފައެވެ.\nލޫސީއަކީ ސްފިންކްސް ނުވަތަ ގައިގައި ކެހެރި ނުހުންނަ އާއިލާގެ ބުޅަލެކެވެ. ލޫސީއަށް ޖެހިފައި ހުންނަ ބައްޔެއްގެ ސަބަބުން އޭތީގެ ބޯ ބޮޑުވެފައި ހަށިގަނޑު ހިމަކަމުންނާއި ކަޅުކަންގަދަ ހަންގަނޑުގެ ސަބަބުން ގިނަ ބަޔަކު ބުނަނީ ލޫސީ ވައްތަރީ ވާލަކާއި ކަމަށެވެ. މިސިފަތަކަށް ޓަކައި ގިނަ ބައެއްގެ ލޯބި ލޫސީއަށް ދަނީ ލިބެމުންނެވެ.\nލޫސީ ގެ ވެރިފަރާތްކަމަށް ވާ 44 އަހަރުގެ ޒިލާ ބާގިމިނީ ބުނި ގޮތުގައި ލޫސި އުފަންވުމުގައި ވެސް ހައިޑްރަސިފަލުސް ކިޔާ ބައްޔެއް ހުންނަކަމަށެވެ. އޭގެ ސަބަބުން ލޫސީ ކުޑައިރު ވަރަށް ބަލިކޮށް އުޅުނުކަމަށާއި އޭތީގެ ހަށިގަނޑު ކުޑަކޮށް ހުންނަނީ އެހެންވެ ކަމުގައެވެ. ހައިޑްރަސިފަލުސް އަކީ ސްޕައިނަލް ފްލޫއިޑް ހަށިގަނޑަށް އެބްސޯބް ނުވުމުގެ ސަބަބުން ސިކުނޑިއަށް ޖަމާވުމަށް ކިޔެއުޅޭ ބައްޔެކެވެ.\nއިންސްޓާގްރާމްގައި ލޫސީއަށް ފޮލޯ ކުރާ މީހުންގެ އަދަދު 22،200 އަރާފައިވާއިރު ލޫސީއަށް ފޮލޯ ކުރާ ގިނަ ބަޔަކު ބުނަނީ ލޫސީ ވަރަށް ލޯބިކަމަށެވެ. ' މި ބުޅަލުން އަހަރެންނަށް ވަރަށް ބޮޑު ހިތްހަމަޖެހުމަކާއި އުފާވެރިކަމެއް ލިއްބައިދޭ' ލޫސީއަށް ފޮލޯ ކުރާ އެހެން މީހަކު ލޫސީގެ ފޮޓޯއަަކަށް ކޮމެންޓުކޮށް ބުނެފައިވެއެވެ.\nދެން ރެސިޕީ: ކްރީމީ މަޝްރޫމް ޕާސްތާ


ބޭވަފާތެރި މަނުވަމޭ 1 | Esfiya - Dhivehi Vaahaka Site\nލޯބި April 11, 2019\nބޭވަފާތެރި މަނުވަމޭ 1\nއަނޫޝީ – އައްޒަ\nވިކާލް – ޖުމައްޔިލް\nމީރާ – ނުޒުހަތު\nޝަަމަން – ދޮންއައްޔަ\nޝާފިޔާ – ޝަކީލާ\nނާފިޒާ – އައިންތު\nއާސިފް – ރޯނު ހަސަން\nއަސްމާ – އާރިފާ\nޝާމާ – ރިޝްމީ\n” އަނޫ! އަވަސްކުރޭ… ޗެކިން ނިމެން ބައިގަޑިއިރަށްވީ… ” ފޮށިތައް ކޮޓަރިން ބޭރަށް ނެރެމުން ޝަމަން ތަންކޮޅެއް ބާރަށް ބުނެލިއެވެ. ލޯގަނޑުކައިރީގައި ތައްޔާރުވާން ހުރި އަނޫޝީ ވަކި ޖަވާބެއް ނުދެއެވެ. ފޮށިތައް ކާރަށް އަރުވާފައި އައިއިރުވެސް އަނޫޝީ ލޯގަނޑު ކައިރިން ދުރަށް ނުދެއެވެ. ޝަމަންގެ ނިތަށް ރޫއަރައިގެން ދިޔަވަގުތު ދެފަރާތަކަށް ބޯހޫރުވާލިއެވެ. ތުންފަތުގައި މަޑުފިޔާތޮށި ކުލައެއް ހާކާލުމަށްފަހު ޓިޝޫއަކުން ރީތިކޮށްލިއެވެ. ހިތްހަމަޖެހޭ ވަރުވުމުން އެނބުރި ޝަމަންއާއި ދިމާއަށް ބަލާލީ ހިނިތުންވުމަކާއި އެކީގައެވެ. އެރީތި ހިނިތުންފެނި ޝަމަން އެހެން ހުރިހާ ކަމެއްމަތިން ހަނދާން ނެތުނު ކަހަލައެވެ. ފައިން ފެށިގެން ބޮލާއި ހަމައަށް ބަލާލެވުނީ ބޭއިޙްތިޔާރުގައެވެ.\nވަށް، ދޮން މޫނުގައި އެންމެ ލަކުނެއްވެސް ނެތެވެ. ކަޅުކަން ގަދަ ބުޅިއިސްތަށިގަނޑުން އެދޮންމޫނުގެ ރީތިކަން އިތުރުވެގެންދެއެވެ. ލައިގެން ހުރި ހުދުކުލައިގެ ޓީޝާޓު އެ ހިކި ތުނި ހަށިގަނޑަށްވަނީ ހިފާލާފައެވެ. އިސްކޮޅުން މާދިގު ނޫންނަމަވެސް ކުރެއްވެސް ނޫނެވެ. ހިމަހިމަ ތުންފަތުގައިވަނީ ހިތްތައް މޮޔަކޮށްލާފަދަ ހިނިތުންވުމެކެވެ.\n” ބިއުޓިފުލް… އަނޫ ގެއްލި ދާނެތީ އަހަރެން ބިރުގަނޭ.. އަނޫޝީއާއި ކައިރިވެލާ އޭނާގެ ތުނި އުނަގަނޑުގައި އަތް ވަށާލާ ގަޔާ ކައިރިކޮށްލަމުން ޝަމަން ބުންޏެވެ. އެވަގުތު ދުވި ކްރީޑްގެ މީރުވަހުން ޝަމަންގެ ހިތް ފުރިގެން އައި ކަހަލައެވެ.\n” މިހާރު ލަހެއްނުވޭދޯ ….” އަނޫޝީއަށް ޝަމަން ދުރުކޮށްލަން ޖެހުނީ ގަދަކަމުންނެވެ. އަނޫޝީގެ ތުންފަތްމަތީގައިވި ރަކި ހިނިތުންވުން ފެނި ޝަމަން ކައިރިއަށް އައީ ލާނެތް ހިންޏެކެވެ.\n” އައި ޓޯލްޑް ޔޫ މެރީ ކޮށްގެންނޭ ތިގޮތަށް ކައިރިވެވޭނީ… ދުވަހަކު އަހަރެން ބުނާ ބަހެއް ނާހާނެ…” ޓީޝާޓު ރީތިކުރަމުން އެނދުމަތީގައި އޮތް އަތްދަބަސް އަޅުވާލުމަށްފަހު ލޮލުގައި އަވިއައިނު އަޅާލިއެވެ.\n” ތިހިރީ މެރީ ނުކުރާއިރު ވާވަރު.. ހިތަށް އަރާ މެރީ ކުރީމަ ކިހާވަރެއް ވާނެބާއޭ… އޭރަށް ފެންނާނެ ކަންނޭނގެ މާރީތި މާދޮން ތަންތަން” ލާނެތް ގޮތަކަށް ޝަމަން ބުންޏެވެ.\n” ދެން ޝަމަން ގަނޑު… ޝަމަން ހުރޭ މިތާނގަ އަހަރެން ދަނީ” އަނޫޝީ ހުރީ ލަދުންގޮސް ޝަމަންއާއި ދިމާއަށް ބަލާލަންވެސް ނުކެރިފައެވެ. އަވަހަށް ކޮޓަރިން ބޭރަށް ނިކުތީ ޝަމަން ކުރިމަތީގައި ހުންނަން ނުކެރިގެންނެވެ. އަނޫޝީ ފަހަތުން ޝަމަންވެސް ހެމުން ހެމުން ނިކުތެވެ.\nފްލައިޓްގައި ހަނިމާދޫއަށް ދިއުމަށްފަހު ހަނިމާދުއިން ޝަމަންގެ އުފަންރަށް ހޯރަފުއްޓަށް ދާންޖެހުނީ ކުންފުނި ލޯންޗްގައެވެ. ގަޑިއެއްހާއިރުގެ ދަތުރަކަށްފަހު ރަށުގެ މަލަމަތި ފެންނަފެށިއެވެ. ޝަމަންގެ ކޮނޑުގައި ބޯއަޅައިގެން އޮވެފައި އަނޫޝީ ތެދުވީ ކުއްލިއަކަށެވެ. އެއީ ރަށްހެއްޔޭ އަހާލެވުނުއިރު ނުފެންނަ އެންމެ ދަތެއްވެސް ނެތެވެ. ޝަމަން ބޯޖަހާލުމުން އަނެއްކާވެސް އަނޫޝީ ބަލަންފެށީ ރަށާ ދިމާއަށެވެ.\nމިދަތުރަކީ އަނޫޝީއަށް ވަރަށްވެސް މުހިންމު ދަތުރެކެވެ. ޝަމަންއާއި އެކު މިރަށައް އައީ ލޯބިވެރިޔާގެ ހައިސިއްޔަތުން ނަމަވެސް އުނބުރި ދެވޭއިރު އަނޫޝީ ހުންނާނީ ޝަމަންގެ އަނބިމީހާގެ މަގާމުގައެވެ. މާގިނަ ދުވަހެއްނުވެ އެތަކެއްދުވަހެއްވަންދެން ދެކެމުން އައި ހުވަފެން ހަގީގަތަކަށް ވާންއުޅޭތީ އަނޫޝީ އިނީ އުފަލުން ފޮޅިފައެވެ. ލޯންޗު ޖެޓީއާއި ކައިރިކުރުމުން ޝަމަން އޭނާގެ ލެޕްޓޮޕް ބޭގް އަޅުވައިގެން ނިކުތީ އަނޫޝީގެ އަތުގައި ހިފައިގެންނެވެ. އެންމެ ފުރަތަމަ ޝަމަން ފޭބުމަށްފަހު އަނޫޝީގެ އަތުގައި ހިފާފައި އެއްގަމަށް އެރުވިއެވެ. ޝަމަންގެ އެސިސްޓެންޓް ފަހަދް ކައިރީގައި ލަގެޖްތައް ގެއަށް ގެންދިއުމަށް ބުނުމަށްފަހު އަނޫޝީގެ އުނގަނޑުގައި އަތްއަޅުވާލައިގެން އެއްގަމަށް ހިނގައިގަތެވެ. ވަށައިގެންވާ މާހައުލަށް ނަޒަރު ހިންގަމުން ކުރިއަށް ދިޔައިރު ހިތްފަސޭހަ ކަމުން ތުންފަތްމަތިން ހިނިތުންވުން ނުފިލައެވެ. އެއްކޮޅުން އަނެއްކޮޅަށް ބަރިއަކަށް ހުރި ރުއްތަކުގައިވާ ފަނުން ފުރޭނިގެން އައިސް ޖެހޭ ތާޒާވައިން އާދިރުމެއް ލިބޭކަހަލައެވެ. ހޫނުގަދަ ނަމަވެސް ޖެހޭ ފިނި ވައިރޯޅިން ހަށިގަނޑަށް އަރާމުވަމުން ދިޔައެވެ. އެކި ވައްތަރުގެ ދޫނިތައް ގޮވަމުން ދިޔައިރު ހިތްގައިމު މިއުޒިކެއް ފަދައެވެ.\n” އެތިބީ މަންމަމެން…” ޝަމަންގެ އަޑަށް އޭނާ އިނގިލި ދިއްކޮށްގެން ހުރި ދިމާލަށް އަނޫޝީ ބަލާލިއެވެ. ކަޅު އަބާޔާއެއްގައި ކަޅުކުލައިގެ ބޮޑު ބުރުގާއެއް އަޅައިގެން ހުރި އަންހެނެއް ހުއްޓެވެ. އެމީހާ ކައިރީގައި އެމީހާއަށްވުރެ ފަލަ އަންހެނެއް ހުއްޓެވެ. ކުރުތާއަކާއި ފައިކުރި ފުޅާ ހަރުވާޅެއްގައި ހުރިއިރު އިސްތަށިގަނޑުވަނީ ހުޅިއެއްޖަހާލާފައެވެ. އެތަނުން ޝަމަންގެ މަންމަ ވަކި ކުރާކަށް އަނޫޝީއަކަށް ނޭނގުނެވެ. އެދެމީހުންގެ އިތުރުން ދެން އެތާނގައި ތިބީ މުސްކުޅި ވަރެއްގެ ފިރިހެނަކާ އަނޫޝީއާއި އެއް އުމުރުފުރާއެއްގެ ރީތި އަންހެން ކުއްޖެކެވެ. ލާފައި ހުރީ ކަކުލުން މައްޗަށް ހުރި ސޯޓަކާއި ކުރު ގަޔަށް ހިފާލާފައި ހުރި ޓޮޕްކޮޅެކެވެ. ދެންހުރީ ތަންކޮޅެއް އުމުރުން ހަގު ފިރިހެން ކުއްޖެކެވެ. އެމީހުންނާ އަރާ ހަމަވުމާއެކު އެންމެ ފުރަތަމަވެސް ޝަމަން ބައްދާލީ ކަޅު އަބާޔާ ހެދުމުގައި ހުރި އަންހެން މީހާ ގައިގައެވެ. އެހެންކަމުން ޝަމަންގެ މަންމައަކީ އެއީކަން އަނުޝީއަށް އެނގުނެވެ. އެއަށްފަހު މުސްކުޅި ފިރހެންމީހާ ގައިގާ ބައްދާލުމަށްފަހު އަނޫޝީއަށް އެދެމީހުން ތައާރަފްކޮށްދިނެވެ.\n” އަނޫ… މީ އަހަރެންގެ މަންމައާއި ބައްޕަ… ދެން އެހުރީ މަންމަގެ ދެބޭންގެ ދެދަރިކޮއްކޮ އަދި މަންމަގެ އެންމެ ގާތް އެކުވެރިޔާ ނާފިޒާއްތަ އާއި ނާފިޒާއްތަގެ ހުރި އެންމެ ދަރި މީރާ… ދެން އެހުރީ…. މްމްމްމްމ… ނޭނގުނޭ… މަންމާ މީ ކާކުތަ…. ” އަނގަޔަށް ގޮތެއް ހަދާލަމުން ޝަމަން ބުނެލުމުން ދެންތިބި މީހުން ހޭންފެށިއެވެ. އެކުއްޖާ ކައިރިއަށްވެސް ހިނި އައުމާއެކު ދުވެލާފައި އައިސް ޝަމަން ގައިގާ ބައްދާލިއެވެ.\n” މީ އަހަރެންގެ އެންމެ ލޯބިވާ ކޮއްކޮ ޝިރަން… ” ޝިރަންގެ ބޮލުގައި ފިރުމާލަމުން ޝަމަން އަނޫޝީއަށް ބަލާލަމުން ބުންޏެވެ.\nޝަމަންގެ މަންމަ ޝާފިޔާ ކުރިއަށް ޖެހިލާ އަނޫޝީގެ އަތުގާ ހިފާލިއެވެ. ޝާފިޔާ އަނޫޝީއަށް ބަލާލީ ލޯބިން ފުރިގެންވާ ބެލުމަކުންނެވެ.\n” މާޝާﷲ… ވަރަށް ފުރިހަމަ… ދަރިފުޅުގެ ހޮވުން ހަމަ އެއްވަނަ… ” އަނޫޝީގެ ބޮލުގައި ފިރުމާލަމުން ޝާފިޔާ ބުނެލީ ޝަމަން އަށް ބަލާލަމުންނެވެ. އަނޫޝީގެ ދެކޯތާފަތް ވަގުތުން ރަތްވެގެން ދިޔައެވެ. މީރާވެސް ކުރިއަށް ޖެހިލާފައި އަނޫޝީއާއި ސަލާމްކޮށްލިއެވެ.\n“އަސްލުވެސް ޝާއްތާ… ޝަމަންގެ އަނޫޝީ ވަރަށް ލޯބި” މީރާގެ ބުނިއެއްޗަކު އަނޫޝީ އިތުރަށް ލަދުގަންނަގޮތްވިއެވެ. މިމަންޒަރު ބަލަން ހުރި ޝަމަންއަށް ހުރެގެން ހެވެނީއެވެ. ހަމައެހިނދު ނާފިޒާ ކުރިއަށް ޖެހިލާ މީރާގެ އަތުގައި ބޮނޑިއެއް އަޅާލިއެވެ. މީރާގެ އަނގައިން އާހެއް ނިކުތުމާއެކު ޝިރަން ޕަކަޕަކަ އަޅާފައި ހޭންފެށިއެވެ. ޝާފިޔާ ޝިރަންއަށް ބަލާލާފައި އަތުގެ ހަރަކާތުން އެކަން މަނާކުރިއެވެ.\n” ކިތައް ދުވަހު ބުނެފިން ޝަމަން އަށް ބޭބެކިޔާށޭ… މިކުއްޖާއަށް ދުވަހަކު އަޑުއިވޭ ކަމަކަށް ނުވާނެ… ” މީރާގެ ކަންފަތުގައި ހިފާލުމާއެކު މީރާ މަންމާއޭ ކިޔާ ބޮޑާހާކާލިއެވެ.\n” ދެން ނާފިވެސް ދޯ… އަނޫޝީވެސް ހުއްޓަ ތިހެން ނުހަދަބަލަ އެކުއްޖާއަށް.. އެހެންނޫނަސް ޝަމަންއާއި އެމަންޖެއާއި ދޭތެރެ ނެތެއްނު މާބޮޑު އުމުރުގެ ތަފާތެއްވެސް…” ނާފިޒާގެ އަތް ދުރުކޮށްލަމުން ޝާފިޔާ ބުންޏެވެ.\n” ދެން ކަލޭމެން މިތާ ތިބެގެން ހުރިހާ ވާހަކަ ނުދައްކާ ހިނގާ ގެޔަށް… އެމަންޖެއަށް ހޫނުވެސް ވާނެ.. އެހެންނޫނަސް މަންމަ އިނީ މިމަންޖެ ދެކިލާހިތުން ކެތްމަދުވެފަ.. ޝަމަންގެ ދޮންތަވެސް ވަރަށް އަންނަން ބޭނުންވި.. މާމަ ކައިރީގަ ދޮންތަ މަޑުކުރީ… އަވަހަށް ހިނގާ ދާން.. ” ބައްޕަ އާސިފް ބުނުމުން އެންމެންވެސް ކާރަށް އަރަން ހިނގައިގަތެވެ.\n” ދޮންބޭ ހަ……….” ޝިރަން އެއްޗެއް ބުނަން އަނގަހުޅުވާލިތަނާ މީރާ ޝިރަންގެ އަނގަމަތީގައި އަތްއެޅިއެވެ.\n” ކީކޭ ޝިރަން ބުނަން އުޅުނީ” ކަމެއް ޝައްކުވެގެން ޝަމަން އަހާލިއެވެ.\n” އިޓްސް އަ ސަޕްރައިޒް… ގެޔަށް ދިޔައިމަ އެނގޭނެ… ދޯ ޝާއްތާ” މީރާ ޝާފިޔާއަށް ދޯ ދިނުމުން ޝާފިޔާވެސް އެބައިވުމުގެ ގޮތުން ބޯހަޖަހާލިއެވެ.\n” ބައްޕަ ދާންވީނު މަންމަމެން ގޮވައިގެން ކާރުގަ… އަހަރެން ދާނަން އަނޫޝީ ގޮވައިގެން ސައިކަލުގަ…” ޝަމަން އެދުނެވެ.\n” ނުވާނެ ތިކަމެއް.. އަހަރެންގެ ވާންއުޅޭ ދަނބިދަރި ދާނީ އަހަންނާއެކު… ޝަމަންއާދޭ މީރާ ގޮވައިގެން ސައިކަލުގަ.. ” މިހެންބުނަމުން ޝާފިޔާ އަނޫޝީ ގޮވައިގެން ކާރާއި ދިމާއަށް ދާންހިނގައިގަތެވެ. ދަމުން އަނޫޝީ ފަހަތަށް އެނބުރި ޝަމަންއަށް ބުމައަރުވާލިއެވެ. ޝަމަންގެ ނިތްކުރިމައްޗަށް ރޫއަރުވާލިނަމަވެސް ތުންފަތްމަތީގައި ވަނީ ހިނިތުންވުމެކެވެ.\nސައިކަލު ފުދޭވަރަކަށް ބާރުމިނެއްގައި ދުއްވަމުން ދިޔައިރު ޝަމަންގެ މޫނުމަތިން ފެންނަމުންދިޔައީ ހިތްހަމަނުޖެހުމެވެ. މީރާވެސް ޝަމަން އާއި ވާހަކަ ދައްކަން ނުކެރިގެން އުޅޭކަހަލައެވެ.\n” ޝަމަން… އަދިވެސް ރުޅިއައިސްފަތަ… އަހަރެން ކިތައްފަހަރުތަ ސޮރީ ބުނަންވީ.. ޕްލީޒް އަހަންނާ ވާހަކަދައްކަބަ… ވަރަށް ދެރަވޭ ޝަމަން ތިގޮތަށް ކަންތައްކުރާތީ…” ހިތްވަރުކޮށްލާފައި މީރާ ވާހަކަދައްކަން ފެށިއެވެ.\n” މީރާ ދެރަވާކަށް ނުޖެހޭނެ… އެއީ މީރާ ބޭނުންވި ގޮތް… މީރާ އެގޮތަށް ކަންތައް ކުރުމަށްފަހު އަހަރެން ބޭނުމެއްނޫން މީރާއާއި ވާހަކަ ދައްކާކަށް… ” ޝަމަން އިއްވާލިއެވެ.\n” ކަމޯން ޝަމަން… ވީއާރ ކަޒިންސް.. ކިހާ ދުވަހެއްދެން ތިގޮތަށް ވާހަކަނުދައްކާ ހުންނާނީ…” މީރާގެ ސުވާލަށް އިތުރު ޖަވާބެއް ނުދީ ޝަމަން ސައިކަލުގެ ދުވެލި ކުރިއަށްވުރެ ބާރުކޮށްލިއެވެ.\nސައިކަލު ޕާކު ކުރުމަށްފަހު ޝަމަން ގެއަށް ވަންނަން ހިނގައިގަތްއިރު މީރާ ގެއަށް ވަދެގެން ދަނީއެވެ. ފަހަތުން ޝަމަންވެސް ގޮސް ވަނުމާއެކު އެންމެ ފުރަތަމަވެސް ޝަމަން ގައިގާ ބައްދާލީ ޝަމަންގެ ދޮންތަ ޝާމާއެވެ. އޭރު ކޮރުޖަހަމުން ކަހަލަ ގޮތަކަށް މާމަ އަސްމާވެސް އާދެއެވެ. އަސްމާއަށް އިތުރު ބުރައެއް ނުޖައްސާ ޝަމަން ބާރަށް ހިނގާލާފައި ގޮސް އަސްމާއާއި އަރާ ހަމަކުރިއެވެ. ދުވަސްފަހުން އެންމެ ލޯބިވާ މާމަދަރިފުޅު ފެނުމުން އަސްމާގެ ލޮލުން ކަރުނަ ނީރާލިއެވެ. މޫނުގައި ފިރުމާލާފައި ދެއަތަށް ބޮސްދިނެވެ. ޝަމަންވެސް އަސްމާ ގައިގާ ބާރަށް ބައްދާލިއެވެ.\n” ޝަމަން… ބަލާބަލަ ފަހަތުގަ ތިހިރަ މީހަކަށް” ޝާމާ ބުނިއަޑަށް ޝަމަން އެނބުރި ފަހަތް ބަލާލިއެވެ. ފެނުނު މަންޒަރު ޝަމަންއަށް ޤަބޫލުކުރަންވެސް ދަތިވިއެވެ. ކުރިމަތީގައި ފެންނަން ހުރީ އަވަހަކަށް ފެންނާނެކަމަށް އުއްމީދުކުރި މީހެއް ނޫނެވެ. އެންމެ ގާތް އެންމެ ލޯބިވާ ދެދުނިޔޭގެ ރަޙުމަތްތެރިޔާ ވިކާލް އެހުރީ ޝަމަންގެ ކުރިމަތީގައެވެ.\n” ބުނީމެއްނު ޝައްމު މެރީ ކުރާއިރު އަހަރެން ހުންނާނަމޭ…” ވިކާލް ހަރަކާތެއްވެސް ކޮށްލަން ނޭނގިފައި ހުރި ޝަމަން ގައިގާ ބައްދާލަމުން ބުނެލިއެވެ. ޝަމަންވެސް ހަމަހޭވެރިކަންވެ އެންމެ ގާތް ރަޙުމަތްތެރިޔާ ގައިގާ ބައްދާލިއެވެ.\n” ސޯ… ކޮބާ އަހަރެންގެ ވާން އުޅޭ ފަހަރި… ފޮޓޯ ފޮނުވަން ބުނީމަވެސް ނުފޮނުވި ވިއްޔަ ދެކެން ބޭނުމިއްޔާ އަންނާށޭ ކިޔާފަ… މިހިރީ ދެކެން އައިސް… ދެން ދައްކަބަލަ ފަހަރި…” ޝަމަންގެ ކޮނޑުގައި ޖަހާލަމުން ވިކާލް ބުންޏެވެ. ޝަމަންވެސް ބޯޖަހާލި ވަގުތު ގެއަށް ވަދެގެން އަންނަ މީހުން ފެނުނެވެ. އެންމެ ކުރީގައި ހުރީ އަނޫޝީގެ އަތުގައި ހިފައިގެން ހުރި ޝާފިޔާއެވެ.\n” ދެއަރ ޝީ އިޒް ވިތް މައި މަމް” އަނޫޝީއާއި ދިމާއަށް އިނިގިލި ދިއްކޮލަމުން ޝަމަން ބުންޏެވެ. ވިކާލްވެސް އެދިމާއަށް ބަލާލީ އެއްވެސް ހިޔާލެއް ފިކުރެއް ނެތިއެވެ. އަނޫޝީ ފެނުމާއި އެކު ވިކާލްގެ މޫނުމަތި ހުދު ކަފަކޮޅަކަށް ވެގެން ދިޔައެވެ. ދުނިޔަ ހުއްޓުނު ކަހަލަ އިހުސާސެއް ކުރެވުމާއެކު ފައިން ވަރުދޫވާހެން ހީވިއެވެ. ދެލޯ ފެންކަޅިވެގެން ދިޔައީ ކުޑަހިނދުކޮޅެއްގެ ތެރޭގައެވެ.\n” މައި ޑޯލީ” ވިކާލްއަށް ވައި އަޑުން ބުނެވުނެވެ.\nDhon manje reeaaalll\nMe first dw …wow whatawhacking\nvikaall ge kokko tha noony ex tha anooshy aky\nIn Sha Allah engeyne next part ga ?\nMost prolly ex\nKoniraku dhen in part up vaany?\nVarah reethi vaahaka eh Mee ❤❤\nNext part in Sha Allah tommorow. Thanks Sasha ♥\nVikaal ex kanneyge dhw….v curious.. waiting for the next part..pleezu avahah up kohdhehchey next part …I just luv it???\nDhw ge javaabu libeyny next part ga.. till then keep waiting ❤ thank you jiji ❤\nVikaal ge Ex hn hevanii… waiting for the next part\nVarah curious ? waiting for nxt part ❤❤❤ BTW varah salhi mi story\nNext part when\nLiyoosha kobaatha next part\nVarah reeti.dhen part2kon irakun?\nkobaaaaaaaaaaaaaaaa story plx avas kobaaaa\nLiyoosha..kobaa thr story?..Plx avahah upkohbaa?\nލޯބި August 26, 2016\nވީރާނާވެފައިވީ ޙަޔާތް މަގޭ 2\nހިތާމަ އެހެނިހެން ލޯބި June 30, 2019\nހިތާމަ ބިރުވެރި މަޖާ ލޯބި February 1, 2018\nލޯބި April 29, 2019\nވެވުމުން ލޯބި 1\nހިތާމަ ލޯބި June 19, 2019\nހިތާމަ ލޯބި January 2, 2020